އަމާޒަކީ އަވަށްޓެރި ފުލުހުންގެ ހިދުމަތް ދިނުން: އިމްރާން\nތުރާކުނު ޕޮލިސް ޑެސްކް ހުޅުވުމުގެ ރަސްމިއްޔާތުގައި ހޯމް މިނިސްޓަރު އިމްރާން އަބްދުﷲ ވާހަކަދައްކަވަނީ -- ފޮޓޯ: ހޯމް މިނިސްޓްރީތުރާކުނު ޕޮލިސް ޑެސްކް ހުޅުވުމުގެ ރަސްމިއްޔާތުގައި ހޯމް މިނިސްޓަރު އިމްރާން އަބްދުﷲ އާއި ސޕީ ހަމީދު ބައިވެރިވެވަޑައިގެންނެވި-- ފޮޓޯ: ހޯމް މިނިސްޓްރީތުރާކުނު ޕޮލިސް ޑެސްކް ހުޅުވުމުގެ ރަސްމިއްޔާތުގައި ކޮމިޝަނާ އޮފް ޕޮލިސް މުހައްމަދު ހަމީދު ވާހަކަދައްކަވަނީ -- ފޮޓޯ: ހޯމް މިނިސްޓްރީ\nފުލުހުންގެ ހިދުމަތް ދިނުމުގައި މިހާރު ގެންގުޅޭ އެންމެ މުހިއްމު އަސާސީ ފަލްސަފާ އަކީ އަވަށްޓެރި ފުލުހުންގެ ހިދުމަތް ދިނުން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއިމްރާން މިހެން ވިދާޅުވީ ހއ. ތުރާކުނުގައި ގާއިމްކުރި ޕޮލިސް ޑެސްކު ރަސްމީކޮށް ހުޅުވުމަށް މިއަދު އެރަށުގައި ބޭއްވި ރަސްމިއްޔާތު ޝަރަފްވެރިކޮށްދެއްވާ ދެއްކެވި ވާހަކަފުޅުގަ އެވެ.\nމި ރަސްމިއްޔާތުގައި މިނިސްޓަރު އިމްރާން ވިދާޅުވީ މުޅި ރާއްޖެއަށް ފުލުހުންގެ ހިދުމަތް ފުޅާކުރުމަށްޓަކައި ފުލުހުންގެ އިދާރާ އިން ގިނަ މަސައްކަތްތަކެއް ކުރަމުން ގެންދާ ކަމަށެވެ. އެކަމަކު މިހާރު ފުލުހުންގެ ހިދުމަތް ދިނުމުގެ އެންމެ މުހިއްމު އަސާސީ ފަލްސަފާ އަކީ އަވަށްޓެރި ފުލުހުންގެ ހިދުމަތް ދިނުން ކަމަށެވެ.\nއިމްރާން ވިދާޅުވީ އަވައްޓެރި ފުލުހުންގެ ހިދުމަތް ގާއިމްކުރެވިގެން ދަނީ ކޮންމެހެން ކުށް އުފެދިގެން ނުވަތަ ކުށެއް އުފަންވެފައި އޮތުމަކުން ނޫން ކަމަށެވެ. އެކަން ބިނާ ވަނީ ކުުށާ ހަމައަށް ދިއުމުގެ ކުރިން ކުށަކަށް ވެދާނެ ކަންކަން ދެނެގަނެ މުޖުތަމައު ސަލާމަތްކުރުމަށްޓަކައި ކުރެވޭ މަސައްކަތުގެ މައްޗަށް ކަމަށްވެސް ވިދާޅުވި އެވެ.\nމިރަސްމިއްޔާތުގައި ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވީ ފުލުހުންގެ މަސައްކަތްތައް މިހާރު އަމާޒުކޮށްފައިވަނީ ފުލުހުންގެ އާ ގާނޫނާ އެއްގޮތަށް ރައްޔިތުންނަށް ފުލުހުން ދޭ ހިދުމަތް އަލުން ތަރުތީބުކޮށް ޑިމޮކްރެޓިކް ވެއްޓަކަށް އެކަށޭނެ ތަރައްގީވެފައިވާ ހިދުމަތްތަކެއް މުޅި ރާއްޖެއަށް ފޯރުކޮށްދިނުމަށް ކަމަށެވެ. ތުރާކުނުގައި ޕޮލިސް ޑެސްކެއް ހުޅުވިގެން ދިއުމަކީ އެ އަމާޒަށް ވާސިލްވުމަށް އެޅުނު ވަރަށް މުހިންމު ފިޔަވަޅެއް ކަމުގައި ވިދާޅުވި އެވެ.\nސީޕީ ހަމީދު ވިދާޅުވީ ރާއްޖޭގެ އެހެން ރަށްތަކަށް އަންނަ ބަދަލުތައް ފަދައިން ތުރާކުނުގެ އާންމު މަސްލަހަތާއި ކުށު ވެއްޓަށް ބަދަލުތަކެއް އައުން އެއީ ފުލުހުން ސަމާލުވެ ދުރާލައި ފިޔަވަޅުތައް އަޅަންޖެހޭ ކަމެއް ކަމަށެވެ. އެގޮތުން ތުރާކުނަށް ތައާރަފްވުމަށް ފުރުސަތު އޮތް ކުށްތަކާއި އެކުށްތަކަށް އޮތް ކަންބޮޑުވުމާއި ބިރުވެރިކަމުން މުޖުތަމައު ސަލާމަތްކޮށް، ރައްކާތެރިކަން ދެމެހެއްޓުމަށްޓަކައި ފުލުހުން ގާއިމުވެ ތިބުން މުހިއްމު ކަމަށެވެ. ޕޮލިސް ޑެސްކެއް ގާއިމުވެގެން ދިއުމާއެކު ތުރާކުނުގައި ހިންގާ ކުށުގެ އަމަލުތަަކަށް ފާރަވެރިވި އެކުށްތައް ހުއްޓުވުމަށް އަތޮޅުގައި ގާއިމުވެފައިވާ ފުލުހުންގެ ޓީމުތަކާ ގުޅިގެން މަސައްކަތް ކުރެވޭނެ ކަމަށްވެސް ވިދާޅުވި އެވެ. އަދި ރައްޔިތުންނާ ގާއިމުކުރެވޭ ގުޅުމުގެ ތެރެއިން ފުލުހުންގެ މަގުސަދުތައް ހާސިލްކުރުމަށް ކޮންމެ ދުވަހަކު މަސައްކަތް ކުރެވިގެންދާނެ ކަމަށް އުއްމީދު ކުރައްވާ ކަމަށްވެސް ވިދާޅުވި އެވެ.\nތުރާކުނުގައި މީގެކުރިން ފުލުހުންގެ ހިދުމަތް ދެމުން ގެންދިޔައީ ކަމެއް ދިމާވުމުން އެ އަތޮޅު ހޯރަފުށީގައި މަސައްކަތް ކުރާ ފުލުހުން ތުރާކުނަށް ގެންގޮސްގެންނެވެ. އެކަމަކު ތުރާކުނުގައި މިއަދު ހުޅުވި ޕޮލިސް ޑެސްކާ އެކު އެރަށުގައި އަބަދުވެސް ފުލުހުން މަސައްކަތް ކުރާނެ އެވެ.


Covid ge haalathu gos vanee, Vaccine jahaa\nކޮވިޑްގައި ދިވެހިން 543 ދުވަސް ހޭދަކޮށްފައިވާއިރު މިހާތަނަށް 81،301 މީހަކަށް ބަލި ޖެހިއްޖެ އެވެ. 226 މީހަކު އެ ބަލީގައި މަރުވެއްޖެ އެވެ. ކޮވިޑްގެ ބަލާ މުސީބާތުގައި އޭޕްރީލް ފަހު ހަފުތާއިން ފެށިގެން ޖޫންގެ ފުރަތަމަ ހަފުތާއާ ހަަމައަށް ދިވެހިން ހޭދަކުރީ ވަރަށް ނުރައްކާތެރި އަދި އެހާމެ ބިރުވެރި ދުވަސްތަކެވެ. އެ މުއްދަތުގެ ތެރޭގައި އެކަނިވެސް 111 މީހަކު ކޮވިޑްގައި މަރުވި އެވެ. 30،000 އަށް ވުރެ ގިނަ މީހުންނަށް ބަލި ޖެހިފައި ވެއެވެ. މަރުވި މީހުންގެ ތެރެއިން 20 ޕަސެންޓް މީހުންނަކީ ކުރިން އެއްވެސް ބައްޔެއް ނެތް މީހުންނެވެ. ނަމަވެސް މިދިޔަ ދޮޅު މަހެއްހާ ދުވަހުގެ ތެރޭގައި ކޮވިޑްގެ ހާލަތު ގޯސްވެ ހިފެހެއްޓި ބަލި ޖެހޭ މީހުންނާއި ބަލީގައި މަރުވާ މީހުންގެ އަދަދުވެސް ވަރަށް ބޮޑަށް މަދުވި އެވެ.\nނަމަވެސް ހާލަަތު ގޯސްވާން އަނެއްކާވެސް ވަނީ ފަށާފަ އެވެ. މިދިޔަ ދިހަވަރަކަށް ދުވަހު ކޮވިޑް ނަންބަރު ހުރީ 100 އިން މަތީގަ އެވެ. މާލެ ސަރަހައްދުން އަދި އަތޮޅުތަކުންވެސް ބަލި ޖެހޭ މީހުންގެ އަދަދު ދަނީ އިތުރުވަމުންނެވެ. ހާލަތު ރަނގަޅަށް އޮތް ދުވަސްތަކުގައި 7،000 ޓެސްޓުން ޕޮޒިޓިވް ނަންބަރު ހުރީ ގިނަ ދުވަސް ދުވަހު 50 އިން ދަށުގައެވެ. ނަމަވެސް މިހާރު 5،000 ޓެސްޓުން ޕޮޒިޓިވް ނަންބަރު ހުންނަނީ 100 އިން މަތީގަ އެވެ.\nއަދި މިދިޔަ ދެ ހަފްތާއެއްގެ ތެރޭގައި އެޑްމިޓްކޮށްގެން ފަރުވާ ދޭ މީހުންގެ އަދަދުވެސް ވަނީ އިތުރުވާން ފަށާފަ އެވެ. ފެސިލިޓީތައް ހުހަށް އޮތް ދުވަސްތަކެއް ދިޔަ ނަމަވެސް މިހާރު ކޮންމެ ދުވަހަކުހެން ނަންބަރު ދަނީ އުފުލެމުންނެވެ. އެޑްމިޓްކޮށްގެން ފަރުވާ ދެމުންދާ މީހުންގެ އަދަދު ދެ އަދަދުގެ ނަންބަރަކުން ދަށް ކުރެވުނު ދުވަސްތަކެއްވެސް ދިޔަ އެވެ. މިއަދު އެ ނަންބަރު ހުރީ 24 ގައެވެ. އެހެން ކަމުން މިއީވެސް ވިސްނާލުން މުހިންމު ކަމެވެ.\nމިދިޔަ 10 ދުވަހު ކޮވިޑްގެ ނަންބަރު\nއޮގަސްޓް 23 - 108 މީހުން\nއޮގަސްޓް 24 - 151 މީހުން\nއޮގަސްޓް 25 - 110 މީހުން\nއޮގަސްޓް 26 - 108 މީހުން\nއޮގަސްޓް 27 - 103 މީހުން\nއޮގަސްޓް 28 - 139 މީހުން\nއޮގަސްޓް 29 - 113 މީހުން\nއޮގަސްޓް 30 - 169 މީހުން\nއޮގަސްޓް 31 - 152 މީހުން\nސެޕްޓެންބަރު 1 - 189 މީހުން\nއަދި ކުޑަކުދިންގެ ތެރޭގައި ބަލި ފެތުރޭ މިންވަރު ކޮންމެވެސް ވަރަކަށް ދަނީ އިތުރުވަމުންނެވެ. ސުކޫލު ވެކްސިން ޕްރޮގްރާމް ވަރަށް ބާރަށް އެހާމެ ކާމިޔާބު ކަމާއެކު ކުރިއަށް ދިޔަނަމަވެސް މިހާރުވެސް ސުކޫލުތަކުން ޕޮޒިޓިވް ކޭސްތައް ފެނެ އެވެ. ހުރިހާ މައުލޫމާތެއް މީޑިއާތަކަށް ތިލަ ނުވި ނަމަވެސް މިހާރުވެސް ކިޔެވުން މެދުކެނޑިފައިވާ އެތައް ކުލާހެއް ބައެއް ސުކޫލުތަކުގައިވެ އެވެ.\nމީގެ އިތުުރުން ދުނިޔޭގެ އެކި ގައުމުތަކުން އައު ވޭރިއަންޓް ފެނުމާއި ބަލި ފެތުރޭ މިންވަރު އިތުރުވުމުގެ ކަންބޮޑުވުން އަދިވެސް ފިލާ ނުދެ އެވެ. އަވައްޓެރި އިންޑިއާގެ ހާލަތު އަދިވެސް ރަނގަޅެއް ނޫނެވެ. ކޮވިޑް މެނޭޖްކުރުމުގައި ނަމޫނާ ދެއްކި ސްރީލަންކާގެ ހާލަތު އޮތީ ދުވަހަކު ވެސް އެ ގައުމު ނުދެކޭ ފަދަ ހާލަތެއްގަ އެވެ. މި ފަހުން ކޮންމެ ދުވަހަކު 100 އަށް ވުރެ ގިނަ ކޮވިޑް މަރު އެ ގައުމުން ރިޕޯޓް ކުރެ އެވެ. ޔޫރަޕްގައިވެސް ހާލަތު ގޯސް ގައުމުތައް ވެއެވެ. ތުރުކީން އައު ވޭރިއަންޓެއް ފެނިގެން އެކަމުގެ ކަންބޮޑުވުން ވަނީ އިތުރުވެފަ އެވެ.\nރާއްޖޭގެ ރިސޯޓްތަކުން ބަލި ޖެހޭ މީހުންގެ އަދަދުވެސް މި ފަހުން ދަނީ އިތުރުވަމުންނެވެ. އެއީ ދުނިޔޭގެ ހާލަތު ގޯސްވުމުން ރާއްޖެއަށް އޮތް އެންމެ ބޮޑު ނުރައްކަލެވެ. މިދިޔަ ސައުވީސް ގަޑިއިރު 35 ކޭހެއް އެކި ރިސޯޓްތަކުން ރިޕޯޓްކޮށްފައިވެ އެވެ. އޭގެ ކުރީ ސައުވީސް ގަޑިއިރު 48 ކޭހެއް ވަނީ ރިޕޯޓްކޮށްފަ އެވެ.\nވެކްސިން ނުޖަހާ 30،000 މީހުން\nކޮވިޑްގެ ނުރައްކާތެރި ހަތަރު ރާޅެއްގެ ތަޖުރިބާ ދިވެހިން ކޮށްފައިވާއިރު އެފަދަ ހާލަތަކަށް ނުދާނެ ކޮންމެ ފިޔަވަޅެއް އަޅަން މަޖުބޫރެވެ. ބަލީން ރައްކާތެރިވުމަށް އޮތް އެންމެ ވަރުގަދަ ވަސީލަތަކީ ކޮވިޑް-19 ވެކްސިނެވެ. ދިވެހިންގެ ނަސީބު ވަރަށް ރަނގަޅެވެ. މުޅި އާބާދީއަށް ބޭނުންވާ މިންވަރަށް ވެކްސިން ވަނީ ލިބިފަ އެވެ. އިއްޔެގެ ނިޔަލަށް 302،000 މީހުން ވަނީ ވެކްސިންގެ ދެ ޑޯޒް ޖަހާ ވެކްސިން ފުރިހަމަކޮށްފަ އެވެ.\nއަދި އުމުުރުން 12 އަހަރާއި 17 އަހަރާ ދެމެދުގެ ކުދިންނަށް ވެކްސިން ދިނުމަށް ހާއްސަ ކެމްޕެއިނެއް އޮތީ ފަށާފަ އެވެ. ސުކޫލު ދަރިވަރުންނަށް ހާއްސަ މި ކެންޕެއިންގެ ތެރެއިން 10 ދުވަސްތެރޭ 33،000 ކުދިންނަށް ވެކްސިން ދީފައިވެ އެވެ. ނަމަވެސް އެ ކުދިންނަށް ކޮވިޑުން ފުރިހަމަ ރައްކާތެރިކަމެއް އޮތީ ދެވަނަ ޑޯޒް ފުރިހަމަކޮށްގެންނެވެ.\nކޮވިޑް ވެކްސިން ޕްރޮގްރާމް ކާމިޔާބުކަމާއެކު ކުރިއަށް ގެންދެވުނު ނަމަވެސް ވެކްސިންގެ އެންމެ ޑޯޒެއް ނުޖަހާ މީހުންގެ ބޮޑު އާބާދީއެއް ވެއެވެ. ސަރުކާރުން ހާމަކުރާ ގޮތުގައި 30،000ގެ އާބާދީއެއް އެއްވެެސް ޑޯޒެއް ނުޖަހާވެ އެވެ. މި މީހުންނާ ކޮންޓެކްޓް ކުރުމުގެ މަސައްކަތް ސަރުކާރުން ދަނީ ކުރަމުންނެވެ.\nނަމަވެސް މި ކަމުގައި ފަރުދީ ޒިންމާ ވަރަށް ބޮޑެވެ. ރާއްޖެ ކޮވިޑްގެ ފަސްވަނަ ރާޅެއްގެ ތެރެއަށް ދިއުމުގެ ކުރީން އެޅޭނެ އެންމެ މުހިންމު ފިޔަވަޅަކީ ވެކްސިން ފުރިހަމަ ކުރި އާބާދީ ވީހާވެސް އިތުރުކުރުމެވެ. އެހެން ކަމުން ވެކްސިން ފުރިހަމަ ނުކޮށް ތިބި މީހުން އަވަހަށް ވެކްސިން ޖެހުން މުހިންމެވެ. އެއީ ތިމާއާ މުޅި މުޖްތަމައުގެ ރައްކާތެރިކަމަށްޓަކައެވެ.\nވެކްސިންގެ މުހިންމު ކަމަށް މިވާހަކަ ފުދޭ


Maseeh Magaamun Dhuru Kurumuge Massakkai Annany Kuramun - Riyaz - Vaguthu\nމަސީހު މަގާމުން ދުރުކުރުމުގެ މަސައްކަތް އަންނަނީ ކުރަމުން - ރިޔާޒު\nރައްޔިތުންގެ މަޖިލީހުގެ ރައީސް އަބްދުﷲ މަސީހް މަގާމުން ދުރުކުރުމުގެ މަސައްކަތް ކުރަމުން އަންނަ ކަމަށް ކިނބިދޫ ދާއިރާގެ މެންބަރު އަބްދުﷲ ރިޔާޒް ވިދާޅުވެއްޖެއެވެ.\nނޫސްވެރިންނާއި މިއަދު ވާހަކަ ދައްކަވަމުން ރިޔާޒު ވިދާޅުވީ މަސީހަށް މިވަގުތު އެންމެ ރަނގަޅު ވާނީ ރީތި ގޮތުގައި އިސްތިއުފާ ދެއްވުން ކަމަށާއި މަސީހު ރީތިކޮށް އިސްތިއުފާނުދެއްވާ ކަމުގައިވަނީ ނަމަ ނޯ ކޮންފިޑެންސް (އިތުބާރު ނެތްކަމުގެ ވޯޓު) ނަގައިގެން މަޖިލީހުގެ އެމަގާމުން ބޭރުކުރާނެ ކަމަށެވެ.\nރިޔާޒު ވިދާޅުވީ އެމަސައްކަތް ކުރިއަށް މިހާރުވެސް ދާ ކަމަށެވެ. އިދިކޮޅު ފަރާތްތަކަށް އެކި ފަހަރުމަތިން މަސީޙް ބޭރު ކުރުމަށް މަސައްކަތްކޮށްފައިވާއިރު ވެސް، ކޮންމެ ފަހަރަކުވެސް ކޮންމެވެސް ސަބަބަކާ ހުރެ މަސީޙް ބޭރުވާގޮތް ވަނީ ނުވެފައެވެ.\nމަސީހުގެ އިތުބާރު ނެތް ކަމުގެ މައްސަލަ މިދިޔަ އަހަރު ތިން ފަހަރުގެ މަތިން މަޖިލީހުގެ މެންބަރުން ހުށަހެޅުއްވި އެވެ.\nމަޖިލީހުގެ ޖަލްސާތައް މި މަހު ފަށާއިރު މަޖިލިސް މިހާރު އޮތީ ޗުއްޓީގައެވެ. އިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ވަނީ މަޖިލީސް ހުއްޓިފައި އޮތް އޮތުން ނިމުމަކަށް ގެނެސް ވީހާވެސް އަވަހަށް ޖަލްސާތައް ބާއްވާނެ ކަމަށް ވިދާޅުވެފަ އެވެ.\nރައްޔިތުންގެ މަޖިލީހުގެ ހުރިހާ މެމްބަރުންނާ އެކު މަޖިލީސް ޖަލްސާ ބާއްވަން ކުރީގެ ރައީސް މުހައްމަދު ނަޝީދު އަދި ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ވެސް ވަނީ ދާދި ފަހުން ގޮވާލައްވާފައެވެ.\nއޮކްޓޯބަރ 8, 2018 16:01\nތިޔާ ސަލާމަތް ވަނީ ކަމަށް މަމެން ނުދެކެމޭ ތިއަށް ފަހު ދެން ނަގާ ރާޅުގައި މަމެން ބަލަން ތިބޭނަން ވާ އެއްޗެއް ތަމެން ބަލާތި މަޖްލީހުން އެމްޑީޕީ ވެސް އަދި ޖޭޕީ ވެސް ބޭނުމެއް ނުވާނެ ދެން އެންޓިޑިފެކްޝަން ގާނޫނު އުވާލަން އެމެން އެއުވާލަން ވޯޓް ދީފިނަމަ އެމެންނަށް ޕޮލިޓިކަލް ސައެންސްގެ އަލިފުބާ ވެސް ނުދަނެއޭ މަމެން ބުނާނީ މިރާއްޖޭގައި އެންމެ ކޮރަޕްޓް އީ ރައްޔިތުންގެ މަޖްލީސް އެމެން ކޮންޓްރޯލް ކުރާ ހަމަ އެކަނި ޓޫލް އަކީ އެންޓިޑިފެކްޝަން ގާނޫނު އެންޓި ޑިފެކްޝަން ގާނޫނު އަދިވެސް ބޮޑަށް ވަރުގަދަ ކުރަންވީ އެމްޑީޕީ ވެރިކަމަށް އައި ނަމަވެސް އެކަން އެމެން ނުކޮށްފިނަމަ މަޖްލީސް ތެރޭން ރާއްޖޭގެ ރައްޔިތުން ހޮވާ ކޮންމެ ވެރިއަކު ވެސް ނަގާ އެއްލާލާނެ މަޖްލީހުގެ މެމްބަރުންނަށް ދައުލަތުގެ އެސެޓްސް ތައް ބަހާނުލާހާ ހިނދަކު މަޖްލީސް މެމްބަރުންގެ ދަށުގައި ނޫން ރިޔާސީ ނިޒާމެއްގައި ސަރުކާރު އޮންނަން ޖެހޭނީ ސަރުކާރު އޮންނަން ޖެހޭނީ މަޖްލީހުގެ މެމްބަރުން ކޮންޓްރޯލް ކުރާ ވަސީލަތަކަށް. ދިސް އިޒް އިޓް..\nއޮކްޓޯބަރ 8, 2018 16:07\nދެން ރާްއްޖޭގަ ދީނީމިނިވަން ކަން ދޭން މަސައްކަތްކުރާވާހަކަވެސްބުނެލާ. ދިވެހި ރާއްޖޭގެ ދުވަސްދުއްވާލާނެމިމީހުން.\nއޮކްޓޯބަރ 8, 2018 16:31\nޖަލު ހުކުމެއްގަ ހުންނެވި ކުރީގެ ރައީސް މުހައްމަދު ނަޝީދު ލިޔުއްވީމަ ބޮޑަށް ތަފްޞީލް ވާނީ\nމަބުނީ ކޮބާކަލޭ ވަގަށް ނެގި ޕޮލިސް ލޯންޗް ތައް.\nއޮކްޓޯބަރ 9, 2018 08:32\n"...މަސީހު ރީތިކޮށް އިސްތިއުފާނުދެއްވާ ކަމުގައިވަނީ ނަމަ ނޯ ކޮންފިޑެންސް (އިތުބާރު ނެތްކަމުގެ ވޯޓު) ނަގައިގެން މަޖިލީހުގެ އެމަގާމުން ބޭރުކުރާނެ ކަމަށެވެ." ހުތުރުކޮށް އިސްތިޢުފާ ދީފިއްޔާ ކަލޭ ހަދާނީ ކިހިނެއް ބޣ


ސުލްޠާން ޙުސައިން ފާމުލަދޭރިކިލެގެފާނު - ވިކިޕީޑިއާ\nސުލްޠާން ޙުސައިން ފާމުލަދޭރިކިލެގެފާނު\nސުލްޠާން ޙުސައިން ފާމުލަދޭރިކިލެގެފާނު ސުލްޠާން ޙުސައިން ފާމުލަދޭރިކިލެގެފާނު އަކީ މީލާދީން 1609 ން 1620 އަށް ދިވެހިރާއްޖޭގައި ރަސްކަން ކުރެއްވި ރަދުންނެވެ. އެއީ ހިޖުރައިން 1017 ން 1029 އަށެވެ. މިރަދުން ރަސްކަމަށް އިސްވެ ވަޑައިގަތި 1017 ވަނަ އަހަރު ގައެވެ.\n3 ރަސްކަމަށް އިސްވެވަޑައިގަތުން\nނަންފުޅު: އައްސުލްޠާން ޙުސައިން ފާމުލަދޭރިކިލެގެފާނު\nއެހެނިހެން ނަންތައް: ވެލަވަޅު ނައިކިލެގެފާނު\nބައްޕާފުޅު: ރ.އަތޮޅު މަޑުއްވަރީ އުމަރު އޮޅިގިނައި ކިލެގެ\nމަންމާފުޅު: މަންމައަކީ ބާރަށު ޚަޠީބު ތަކުރުފާނުގެ ދަރިކަނބަލެއް\nބޭފުޅުން: ދެފިރިހެން ބޭފުޅުންނާއި އަންހެން ބޭފުޅެއް\nރަސްކަންކުރެއްވީ: 1017ހ - 1029ހ ( 1609މ - 1620މ ) މުއްދަތު: 11 އަހަރާއި4މަސްދުވަސް\nއައްސުލްޠާން ޙުސައިން ފާމުލަދޭރިކިލެގެފާނު ގެ ބައްޕައަކީ ރ.އަތޮޅު މަޑުއްވަރީ އުމަރު އޮޅިގިނައި ކިލެގެއެވެ. މަންމައަކީ ބާރަށު ޚަޠީބު ތަކުރުފާނުގެ ދަރިކަނބަލެކެވެ.މިދެންނެވި އެދުރުތަކުރުފާނު އަކީ އައްސުލްޠާން އަލްޣާޒީ މުހައްމަދު ތަކުރުފާނު އަލްއަޢުޡަމް ގެ ވަރަށް ތިމާގެ ބޭފުޅެކެވެ. އުތީމު ދަރިކޮޅާއި މިރަދުން ގުޅޭ ސަބަބަކީ މިއީއެވެ. ޙުސައިން ފާމުލަދޭރި ކިލެގެފާނު ވެސް ކައިވެނި ބައްލަވައިގަތީ ކަލާފާނުގެ ހުވަފަތް އަނބިކަބަލުން ކަނބާ ޢާއިޝާ އާއެވެ. ނުވަތަ ރަސްކަމަށް އިސްވެ ވަޑައިގެން ފަހުން މީނާ ކައިވެނި ބައްލަވައިގަތީ ޣާޒީ ބަންޑާރައިން ކާވެނި ބައްލަވައިގެން އުޅުއްވި ކަބާ ޢާއިޝާ އެވެ. މިކަނބާ ޢާއިޝާ އަކީ ޅ.މާފިލާފުށީ ދޮން އައިސަ އެވެ. މިދެކަނބަލުންނަށް ދެފިރިހެން ބޭފުޅުންނާއި އަންހެން ބޭފުޅަކު ލިބިވަޑައިގަތެވެ.\nއުތީމު ދަރިކޮޅުގެ3ވަނަ ރަސްކަލަކީ އައްސުލްޠާން ޙުސައިން ފާމުލަދޭރިކިލެގެފާނު ނުވަތަ ވެލަވަޅު ނައިކިލެގެފާނު އެވެ.ސުލްޠާން އިބްރާހީމް (ތިންވަނަ) ނުވަތަ ކަލާފާނުގެ ޒަމާނުގައި ބޮޑުވަޒީރު އަކަށް ހުންނެވީ މި ރަދުންނެވެ. ކަލާފާނު ޝަހީދުވެ ވަޑައިގަތުމަށްފަހު އުތީމު ޙަސަން ރަންނަބަޑޭރި ކިލެގެފާނުގެ ދަރިކަނބަލުން، ކަޅުކަމަނާފާނު ގެ ނަންމަތީގައި ރާއްޖޭގެ ރަސްކަމާއި ހަވާލުވެ ވަޑައިގެން ހުންނެވުމަށްފަހު އެކަމަނާ އަރިއަތޮޅު މަހިބަދޫގައި އަވަހާރަވުމުން އައްސުލްޠާން ޙުސައިން ފާމުލަދޭރިކިލެގެފާނު ރާއްޖޭގެ ތަޚްތަށް އިސްވެވަޑައިގަތީ އެވެ.\nމިރަދުން އަވަހާރަވީ ހިޖުރައިން 1029 ވަނަ އަހަރުގެ ރަބީޢުލް އައްވަލް މަހުގެ 15 ވަނަ ދުވަހު މާލެ އަތޮޅު ގުރައިދޫ ގައެވެ. ރަސްކަން ކުރެއްވީ 11 އަހަރާއި4މަސްދުވަސް ވަންދެނެވެ.\nސުލްޠާން އިބްރާހީމް (ތިންވަނަ) ދިވެހިރާއްޖޭގެ ރަދުން\n- ފަހުން ވަޑައިގަތީ:<br./>ސުލްޠާން މުޙައްމަދު ޢިމާދުއްދީނު (އެއްވަނަ)


Trump Ge Campaign Team Ge Membarun Thakeh Covid-19 Ah Fassi Vehje - Vaguthu\nޓްރަމްޕްގެ ކެމްޕެއިން ޓީމުގެ މެމްބަރުންތަކެއް ކޮވިޑް-19 އަށް ފައްސިވެއްޖެ\nއެމެރިކާގެ ރައީސް، ޑޮނަލްޑް ޓްރަމްޕްގެ ކެމްޕެއިން ޓީމުގެ މެމްބަރުންތަކެއް ކޮވިޑް-19 އަށް ފައްސިވެއްޖެ އެވެ.\nރިޕޯޓްތައް ބުނާގޮތުން އިއްޔެ އެމެރިކާގެ އޮކަހާމާ ސްޓޭޓުގެ ޓަލްސާގައި ކުރިޔަށްގެންދިޔަ ކެމްޕެއިން ހަރަކާތުގައި އިސްކޮށް އުޅުނު6މީހަކު ވަނީ ކޮވިޑް-19 އަށް ފައްސިވެފައެވެ. މި މީހުން ފައްސިވެފައި ވަނީ ކެމްޕެއިން ހަރަކާތް ކުރިޔަށްގެންދިއުމަށްޓަކައި ގިނަ އަދަދެއްގެ ބަޔަކު ބައްޔަށް ޓެސްޓު ކުރުމުގެ ތެރެއިންނެވެ.\nމި ހަ މީހުން ކޮވިޑް-19 އަށް ފައްސިވެފައިވާކަން ޓްރަމްޕްގެ ކެމްޕެއިން ކޮމިއުނިކޭޝަންސް ޑިރެކްޓަރ، ޓިމް މާޓާފް ވަނީ ނޫސްތަކަށް ކަށަވަރު ކޮށްދީފައެވެ. އޭނާ ނެރުނު ބަޔާނެއްގައި މިކަން ހާމަކޮށް ބުނެފައި ވަނީ، ޓީމުގެ6މީހުން ކޮވިޑް-19 އަށް ފައްސިވެފައިވާކަން އެނގުނީ ޓްރަމްޕް މި ހަރަކާތުގައި ބައިވެރިވުމުގެ އިރުކޮޅެއް ކުރިން ކަމަށެވެ.\nމިކަމާއި ގުޅިގެން މި ހަ މީހުން ވަނީ، ކޮވިޑް-19 ގެ އުސޫލާއި އެއްގޮތަށް ވަގުތުން އެކަހެރިކޮށްފައެވެ. އަދި އެމީހުންނާއި ބައްދަލުވި މީހުން ހޯދައި ކަރަންޓީނަށް ވެސް ފޮނުވާފައި ވެއެވެ.\nއިއްޔެ ޓަލްސާގައި ކުރިޔަށްގެންދިޔަ މި ކެމްޕެއިން ހަރަކާތަކީ ކޮވިޑް-19 ފެތުރެން ފެށިފަހުން އެމެރިކާގައި ބޭއްވި މިފަދަ ފުރަތަމަ ހަރަކާތެވެ. ނަމަވެސް މިފަދަ ހަރަކާތްތަކުގެ ސަބަބުން، މިހާރުވެސް އެންމެ ނުރައްކާ ބޮޑުވެފައިވާ އެމެރިކާގެ ހާލަތު އިތުރަށް ގޯސްވެދާނެ ކަމުގެ ބިރު ވަނީ ބޮޑުވެފައެވެ. މިކަމާއި ގުޅިގެން ޓްރަމްޕްގެ ކެމްޕެއިން ހަރަކާތަށް ގިނަ ބައެއްގެ ނުރުހުންވުމާއި ފާޑުކިޔުން ވަނީ އަމާޒުވެފައެވެ.\nއިއްޔެ ކެމްޕެއިން ޓީމުގެ6މެމްބަރަކު ކޮވިޑް-19 އަށް ފައްސިވެގެން އެ ޚަބަރު ފެތުރިގެން ދިއުމާއި ގުޅިގެން ވެސް ޓްރަމްޕް ވަރަށް ބޮޑަށް ހިތްހަމަ ނުޖެހިފައި ހުރިކަމަށް ބައެއް ނޫންތަކުން ބުނެފައި ވެއެވެ. އެއީ އޭނާގެ ކެމްޕެއިން ހަރަކާތަށްވުރެ ބޮޑަށް، ފައްސިވީ މީހުންނާއި ބެހޭ ޚަބަރުތައް މީޑިއާތަކުން ރިޕޯޓް ކުރަމުން ދިއުމުންނެވެ.


Russia ge covid vaccine ge 1.2 billion doze ge order libijje\nރަޝިޔާގެ ކޮވިޑް ވެކްސިން --\nރަޝިޔާއިން ކޮވިޑް-19 އާ ދެކޮޅަށް ތައްޔާރުކުރި ވެކްސިން ސްޕުޓްނިކް ވީ ގަންނަން ދުނިޔޭގެ ގިނަ ގައުމުތަކަކުން ޝައުގުވެރިކަން ފާޅުކޮށްފައިވާ ކަމަށް އެ ގައުމުން ވަނީ ބުނެފަ އެވެ. މިހާތަނަށް 1.2 ބިލިއަން ޑޯޒްގެ އޯޑަރު ލިބިފައިވާއިރު މި ވެކްސިން ފޯރުކޮށްދޭ ގައުމުތަކުގެ ތެރޭގައި އިންޑިޔާ، ސައޫދީ އަރަބިޔާ، މެކްސިކޯ އަދި ބްރެޒީލް ހިމެނެ އެވެ.\nދިހަ ގައުމަށް ވުރެ ގިނަ ގައުމާއެކު މިހާރު ރަޝިޔާ ވަނީ ޕްރިލިމިނަރީ އެގްރީމެންޓްތަކެއް ހަދާފަ އެވެ. މީގެ ސަބަބުން ރަޝިޔާގެ އިގްތިސާދަށް ވަރަށް ގިނަ ގުނަ ފައިދާ ކުރާނެ ކަމަށް އެ ގައުމުން ބުނެ އެވެ.\nވޯލްޑް ސްޓްޜީޓް ޖާނަލްގައިވާ ރިޕޯޓެއް ބުނާ ގޮތުގައި މިހާތަނަށް 1.2 ބިލިއަން ޑޯޒްގެ ވެކްސިންގެ އޯޑަރުތައް މޮސްކޯއަށް ލިބިއްޖެ އެވެ. އަންނަ ނޮވެމްބަރު މަހުން ފަހުން ފެށިގެން އެކި ގައުމުތަކުގައި މި ވެކްސިން އުފައްދާ ބޭނުން ކުރަން ފެށޭވަރު ވާނެ ކަމަށް ވެއެވެ. ނަމަވެސް އާއްމުކޮށް މި ވެކްސިން ޖަހައިދޭން ފެށުމުގެ ކުރިން ކޮންމެ ގައުމަކުން ވެސް އެ ގައުމެއްގެ ކަމާ ބެހޭ ސިއްހީ އިދާރާތަކުގެ ހުއްދަ ނަގަން ޖެހޭނެ އެވެ.\nވޯލްޑް ސްޓްރީޓް ޖާނަލުން ބުނި ގޮތުގައި ރަޝިޔާ ސައިންސްވެރިން މިހާތަނަށް ފުރިހަމަ ކޮށްފައިވަނީ މި ވެކްސިންގެ ކުދި ކުދި ޓްރަޔަލް ތަކެކެވެ. އަދި އެ ގައުމުގެ ސަރުކާރުގެ ހުއްދަ ހޯދުމުގެ ކުރިން ވެކްސިން ޓެސްޓްކުރަން ޖެހީ އެންމެ 76 ވޮލަންޓިއަރުންގެ ގަޔަށެވެ.\nމި ވެކްސިންގެ މިހާތަނަށް ހެދި ޓްރަޔަލްތަކުން މިއީ ބޭނުންކުރުމަށް ރައްކާތެރި ވެކްސިނެއް ކަމަށް ދައްކާފައި ވެއެވެ. ނަމަވެސް ކަމާ ބެހޭ ތަޖުރިބާކާޜުން ބުނަނީ ވެކްސިން އިން އެކަށީގެންވާ އަސަރެއް ކުރޭތޯ އާއި އިތުރު ސައިޑް އިފެކްޓްސްތަކެއް ދިމާ ނުވޭތޯ ޔަގީން ކުރަން ބޮޑެތި ޓްރަޔަލްތައް ހަދަން ޖެހޭނެ ކަމަށެވެ.\nނަމަވެސް ދުނިޔޭގެ އެހެން ގައުމުތަކުގެ މަޝްހޫރު ސައިންސްވެރިން ދައްކާ ވާހަކަތައް އަޑުއަހާކަށް ރަޝިޔާ ބޭނުމެއް ނޫނެވެ. މިއަހަރު ނިމުމުގެ ކުރިން ރަޝިޔާގެ އާބާދީއަށް ވެކްސިން ދިނުމުގެ ބޮޑު ޕްރޮގްރާމެއް ފަށަން އެ ގައުމުން ދަނީ ތައްޔާރު ވަމުންނެވެ. އަދި ޗައިނާ އިން ވެސް އެ ގައުމުން އަމިއްލައަށް އުފެއްދި ވެކްސިނެއް އެ ގައުމުގެ އެތައް ސަތޭކަ ހާސް ބަޔަކަށް މިހާރު ވަނީ ދީފަ އެވެ. އަވަސް އަރުވާލައިގެން ވެކްސިން އުފައްދާ އެ ބޭނުންކުރުމުގައި ހުރި ނުރައްކާތަކާ ބެހޭ ގޮތުން ތަޖުރިބާކާރުން ދަނީ ވަރަށް ބޮޑަށް ކަންބޮޑުވުން ފާޅު ކުރަމުންނެވެ.\n"އަހަރެމެން އަދި ޓެސްޓުގެ މަރުހަލާތައް ފުރިހަމައެއް ނުކުރަން. އެހެންވީމާ ވެކްސިންގެ ފައިދާ އެކަށީގެންވާ ގޮތަކަށް ނުކޮށްފިނަމަ ކޮވިޑް-19 އިތުރަށް މާ ވަރުގަދަޔަށް ފެތުރިގަތުމުގެ ނުރައްކާ ވެސް އެބައޮތް،" މިހާރު ޖަހަން ފަށަން ތައްޔާރުވަމުންދާ ވެކްސިންތަކާ މެދު ހިތްހަމަނުޖެހޭ ސައިންސްވެރިއަކު ބުންޏެވެ.\nއެމެރިކާގެ އޮފިޝަލުން ބުނެފައިވަނީ ރަޝިޔާ އާއި ޗައިނާގެ ވެކްސިން އެ ގައުމުން ބޭނުންކުރުމަކީ އެހާ ގާތްކަމެއް ނޫން ކަމަށެވެ. ސަބަބަކީ ޓެސްޓްކުރުމުގެ މަރުހަލާތައް ގެންދާ ގޮތުންނެވެ.\nމި ވެކްސިން އަކީ ރަޝިޔާ އަށް އެހެން ގައުމުތަކުގެ ތާއީދު ހޯދައި އަދި އެ ގައުމުގެ ޚަރާބުވެފައިވާ ނަން އަލުން ރީތިކުރަން ލިބިދާނެ ފުރުސަތެކެވެ. ނަމަވެސް އެކަން އެހެން ވާނީ ވެކްސިނުން މައްސަލައެއް ދިމާނުވެއްޖެނަމަ އެވެ.\nރަޝިޔާ އިން ބުނެފައިވަނީ އެ ގައުމުގެ އާބާދީ އަށް ޖަހަން ބޭނުންވާ 30 މިލިއަން ޑޯޒްގެ ވެކްސިން މިއަހަރު ނިމެންވާއިރަށް ތައްޔާރު ކުރެވޭނެ އެވެ.\nޖޯންސް ހޮޕްކިންސް ޔުނިވަސިޓީ އިން އެއްކޮށްފައިވާ މައުލޫމާތުތައް ބުނާ ގޮތުގައި ރަޝިޔާގެ 10 ލައްކައަށް ވުރެ ގިނަ މީހުންނަށް މިހާތަނަށް ކޮވިޑް-19 ވަނީ ޖެހިފަ އެވެ.\nދަ ވޯލް ސްޓްރީޓް ޖާނަލުން އިތުރަށް ބުނެފައިވާ ގޮތުގައި ރަޝިޔާއިން މިހާރު ގެންދަނީ އިންޑިޔާ، ބްރެޒީލް އަދި ސައުތު ކޮރެއާގައި ހުރި ވެކްސިން އުފައްދާ ކުންފުނިތަކަށް ކޮވިޑް-19 ވެކްސިން އުފެއްދުމަށް ބޭނުންވާ ޓެކްނޮލޮޖީ ޓްރާންސްފާ ކޮށްދެމުންނެވެ. އެ ގައުމުތަކުގައި ވެކްސިން ޖެހުމުގެ ޕްރޮގްރާމްތައް ފަށާނީ އެ ވެކްސިން އެ ގައުމުތަކުގައި އުފައްދައިގެންނެވެ.\nމި ވެކްސިންގެ ކްލިނިކަލް ޓެސްޓިން ހެދުމަށް ދުނިޔޭގެ ބައެއް ގައުމުތަކާ އެކު ރަޝިޔާ މިހާރު ވަނީ އެއްބަސްވުންތަކެއް ހަދާފަ އެވެ. މި އެއްބަސްވުން ހަދާފައިވާ ގައުމުތަކުގެ ތެރޭގައި ޔޫއޭއީ، ސައޫދީ އަރަބިޔާ، މިސުރު، ބެލާރުސް ހިމެނެ އެވެ.\nމެކްސިކޯގެ ޚާޜިޖީ ވަޒީރު ވިދާޅުވެފައިވަނީ ރަޝިޔާ ވެކްސިން ޓެސްޓްކުރުމުގެ ގޮތުން ވަރަށް ފުޅާކޮށް ހަދާ ޓްރަޔަލްއެއްގައި އެ ގައުމުން ބައިވެރިވާން ބޭނުންވެ އެވެ. އެގޮތުން އެ ގައުމުގެ 1000-500 އާ ދެމެދުގެ އަދަދެއްގެ ވޮލަންޓިއަރުންނަށް ވެކްސިން ދޭނެ ކަމަށް ޚާރިޖީ ވަޒީރު ވިދާޅުވި އެވެ.\nފިލިޕީންސް އިން ވެސް ބުނެފައިވަނީ ރަޝިޔާ އަދި ޗައިނާ ވެކްސިން އަށް އިސްކަން ދޭނެ ކަމަށެވެ. ސަބަބަކީ ހުޅަނގުން އުފައްދާ ވެކްސިންތަކުގައި މާ ވިޔަފާރީގެ ގޮތްގަނޑު ބޮޑުވީމަ އެވެ. ރަޝިޔާ ވެކްސިން ވިއްކާނެ އަގެއް އަދި އިއުލާނެއް ނުކުރެ އެވެ.


Maruvi meehunge hashithah aailaathakah vaki nuvaa haalathugai!\nމަރުވި މީހުންގެ ހަށިތައް އާއިލާތަކަށް ވަކިނުވާ ހާލަތުގައި!\nކޮލޮމްބޯ ނެޝަނަލް ހޮސްޕިޓަލުގެ މޯޗަރީ ދޮށަށް ގިނަ ބަޔަކު އެއްވެގެން ކުރަމުންދަނީ ވަރަށް ހިތްދަތި މަސައްކަތެކެވެ. ލެޕްޓޮޕެއް ހިފައިގެން ހުދު ހެދުމެއްގައި ހުރި ޑޮކްޓަރެއް ވަށާލައިގެން، ލޯ ދެމުންދަނީ ލެއިން ތަތްތެޅިފައިވާ މޫނުތަކާއި، ބުރިވެފައިވާ ގުނަވަންތަކާއި އިންސާނުންގެ ހަށިގަނޑުގެ ބައިތަކުގެ ފޮޓޯތަކަކަށެވެ.\nއާދީއްތަ ދުވަހު ފުލުފުލުގައި ދިން ބޮމުގެ ހަމަލާތަކުގައި މަރުވި މީހުން ދެނެގަތުމުގެ ބޭނުމުގަ އެވެ.\n"މީހުންގެ ހަށިގަނޑުތައް އާއިލާތަކަށް ވެސް ވަކިނުވާ ވަރުވެފައިހުރީ. ގިނަ މީހުންގެ ފެނިފައިވަނީ ހަމައެކަނި އެމީހުން އަރައިގެން ތިބި ބޫޓުތައް،" މޯޗަރީގައި މަސައްކަތްކުރާ އޮފިޝަލަކު ވިދާޅުވި އެވެ.\nއާދީއްތަ ދުވަހު ދިން ބޮމުގެ ރަހުމްކުޑަ ހަމަލާތަކުގެ ސަބަބުން، ލަންކާއަށް އަދިވެސް އޮތީ ކުއްލި ސިހުމެއްގަ އެވެ. އެ ހަމަލާތަކުގައި މިހާތަނަށް 300 އަށް ވުރެ ގިނަ މީހުން މަރުވެފައިވާއިރު، އިތުރު 500 މީހުން ޒަހަމްވެފައިވާ ކަމަށް ސަރުކާރުގެ ކަމާބެހޭ އިދާރާތަކުން ވަނީ ބުނެފަ އެވެ.\nމޯޗަރީގައި ދެމައިން މަޑުކޮށްލައިގެން ތިބީ، އެ އާއިލާގެ މުސްކުޅި ކާފަ ފެނޭތޯ އެވެ. އޭނާ ހުރީ ބޮމުގެ ޝިކާރައަކަށްވި ސެއިންޓް އެންތަނީ ޗާޗުގައި ކަން އާއިލާއަށް އެނގެ އެވެ. ނަމަވެސް އެ ހަމަލާއަށްފަހު ކާފަގެ އެއްވެސް ހަބަރެއް ނުވެ އެވެ. އާދީއްތަ ދުވަހުގެ ހެނދުނުން ފެށިގެން ކާފަގެ ފޯނު ވެސް އޮތީ ނިވިފަ އެވެ. ހަމަލާތަކުގައި ޒަހަމްވި މީހުން ގެންދިޔަ ހޮސްޕިޓަލުތަކަށް އާއިލާއިން ހިނގާތާ ތިން ދުވަސްވީ އެވެ. ހޮސްޕިޓަލެއްގެ އެނދެއްގައި، ކާފަ ފެންނާނެ ކަމުގެ އުއްމީދުގަ އެވެ. ލެޕްޓޮޕުން ފޮޓޯތައް ބަލަން ފެށިތާ ކުޑަ ވަގުތުކޮޅެއްގެ ތެރޭގައި، ދެމައިން ވެސް ކުއްލިއަކަށް އެއް ފަރާތަކަށް ޖެހުނެވެ.\nއެ ދެ މައިންގެ އެންމެ ބޮޑު ބިރު ހަގީގަތަކަށްވީ އެވެ.\nއުމުރުން 85 އަހަރުގެ ތުވާން ޔޫނުސް ވެސް އާއިލާގެ އެހެން މެމްބަރުންނާއެކު މޯޗަރީގައި ތިބީ އަރުޝަދު ޔަހުޔާގެ ހަބަރެއް ހޯދުމަށެވެ. ބޮން ގޮއްވާލި ވަގުތު، ސިނަމަން ގްރޭންޑްގައި ވަޒީފާ އަދާކުރަމުންދިޔަ އަރުޝަދު ހުރީ އޭނާގެ އުފަން ދުވަހަށް އެ ހޮޓަލުގައި ހިލޭ ހުރުމެއް ލިބުމުން އާއިލާއާއެކު ހެނދުނުގެ ސައި ބޯން ކަމަށްވެ އެވެ. އެ ހަމަލާގައި އަރުޝަދު މަރުވެފައިވާއިރު، އޭނާގެ އަންހެނުންނާއި ދެ ކުދިން ވެސް ޒަހަމްވި އެވެ.\nޔޫނުސް ބޭނުންވަނީ އަރުޝަދުގެ ޖަނާޒާ ވީއެންމެ އަވަހަކަށް ބާއްވާށެވެ.\n"އެއީ އަހަރެމެން މުސްލިމުން ކުރަންޖެހޭ ކަމެއް،" އޮހެރެމުންދިޔަ ކަރުނަތަކާއެކު ރަނގަޅަށް ވާހަކަވެސް ނުދެއްކޭ ޔޫނުސް ބުންޏެވެ.\nއަދިވެސް ނާމާންކަމާ ބިރުވެރިކަން\nމޯޗަރީއިން ބޭރުގައި، ކޮލޮމްބޯގެ މަގުތަކުން ވެސް ސިފަވަނީ ނާމާންކަމާއި ބިރުވެރި ކަމެވެ. ހަތިޔާރު ހިފައިގެންތިބި ފުލުހުންނާ ސިފައިން ކޮންމެ މަގެއްގެ ކަންމަތިން ފެނުނު ނަމަވެސް، ގިނަ މީހުންނަށް އަދިވެސް ރާއްކާތެރިކަން އިހުސާސެއް ނުކުރެވެ އެވެ.\nލަންކާގައި މިހާރު އިއުލާނުކޮށްފައިވާ ކުއްލި ހާލަތާއެކު ގިނަ ބަޔަކު ތިބީ ގޭގެއަށް ވަދެ އެވެ. މަގު މައްޗަށް ނުކުންނަން ވެސް ބިރުންނެވެ. އަދިވެސް އިތުރު ހަމަލާތައް ދީފާނެކަމުގެ ބިރުވެރިކަމަށް ކުޑަވެސް ފިނިކަމެއް ލިބިފައިވާތަނެއް ނުފެނެ އެވެ.\nފަންސަވީސް އަހަރަށް ދިގުދެމިގެންދިޔަ ދާހިލީ ހަނގުރާމައަށްފަހު ސުލްހަވެރިކަމާއެކު 10 އަހަރު ވަންދެން ދިރިއުޅެމުން އައި ރައްޔިތުންތަކެއްގެ ހިތްތަކުގައި މިއަދުވެސް އޮތީ، މާޔޫސްކަމާއި ހިތްދަތިކަމެވެ. ބިރުވެރިކަމާއި ނާމާންކަމެވެ.\nލަންކާ އަމާން، އެކަމަކު ބިރުވެރި!\nލަންކާގެ ނުރައްކާތެރި އާދީއްތަ - ދިވެހިން ބިރުވެރި ދުވަސްތައް ފެށުން!


Dhiraagun high speed fibre internet aai TV ge hidhumaiy Hdh. Nolhivaram ah tha'aarafu koffi\nދިރާގު ފައިބާ އާއި ޓީވީގެ ހިދުމަތް ހދ. ނޮޅިވަރަމަށް\nދިރާގުން ހައި ސްޕީޑް ފައިބާ އިންޓަނެޓުގެ ޚިދުމަތް ހދ. ނޮޅިވަރަމަށް ތައާރަފް ކުރުމަށް ބޭއްވި ރަސްމިއްޔާތުގެ ތެރެއިން.—ފޮޓޯ: ދިރާގު\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބަރ ގެ ހިދުމަތް ހދ. ނޮޅިވަރަމުގައި މިއަދު ރަސްމީކޮށް ތައާރަފުކޮށްފި އެވެ.\nދިރާގުން ފައިބާގެ ހިދުމަތް މުޅި ރާއްޖެ އަށް ފުޅާ ކުރުމަށް ކުރަމުންދާ މަސައްކަތުގައި 2016 ވަނަ އަހަރުން ފެށިގެން “ފައިބާ ޓު ދަ ހޯމް”ގެ ހިދުމަތް މާލެ، ވިލިމާލެ އަދި ހުޅުމާލޭގެ އިތުރުން 49 އެހެން ރަށަކަށް ވަނީ ފޯރުކޮށްދީފަ އެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. ގދ. ތިނަދޫގައި މިގާއިމު ކުރެވުނު ފައިބަރގެ ހިދުމަތް މެދުވެރިކޮށް ދިރާގުޓީވީ ފަސޭހަކަމާއެކު ބަލާލެވޭނެއެވެ.


Yaameen ge legal team ah leadershipge ithubaaru eba oiy: Shuja\nޔާމީންގެ ލީގަލް ޓީމަށް އިތުބާރު އެބައޮތް: ޝުޖާއު\nއިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމުގެ ގާނޫނީ ޓީމުގައި އިސްކޮށް ހުންނެވި ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު އަދި ބާރަށު ދާއިރާގެ ކުރީގެ މެންބަރު އަދި ޕީއެންސީގެ ނާއިިބު ރައީސް އިބްރާހިމް ޝުޖާއު -- އަވަސް ފޮޓޯ\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމުގެ ގާނޫނީ ޓީމުގައި އިސްކޮށް ހުންނެވި ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު އެ ޓީމުން ވަކިކުރަން ގޮވާލާފައި ނުވާނެ ކަމަށާ ލީގަލް ޓީމަށް ޕީޕީއެމް/ޕީއެންސީގެ އިތުބާރު އެބައޮތް ކަމަށް ބާރަށު ދާއިރާގެ ކުރީގެ މެންބަރު އަދި ޕީއެންސީގެ ނާއިިބު ރައީސް އިބްރާހިމް ޝުޖާއު ވިދާޅުވެއްޖެ އެވެ.\nޝުޖާއު މިހެން ވިދާޅުވީ ޖަމީލް، ރައީސް ޔާމީންގެ ލީގަލް ޓީމުން ވަކިކުރަން ގޮވާލާފައިވާ ކަަމަށް ބުނެ ބައެއް ނޫސްތަކުން ފެތުރި ހަަބަރު ދޮގުކޮށެވެ. ބައެއް ރިޕޯޓްތައް ބުނަނީ ޝުޖާއު އެކަމަށް ގޮވާލާފައިވަނީ ޕީޕީއެމް/ޕީއެންސީގެ އިސް ބޭފުޅުން ތިއްބަވާ ވައިބަރު ގުރޫޕްގައި ކަމަށެވެ. ޝުޖާއު އެކަމަށް ގޮވާލާފައި ވަނީ ރައީސް ޔާމީންގެ ނާއިބެއްގެ ގޮތުގައި ހުންނަވަނިކޮށް ޖަމީލް މަގާމުން ދުރުކުރި މައްސަލައާ ގުޅިގެން ސުޕްރީމް ކޯޓްގައި ހިންގަމުންދާ މައްސަލައަށް އިޝާރާތް ކޮށް ކަމަށެވެ.\nއެ ވާހަކަތައް ދޮގުކޮށް ޝުޖާއު ވިދާޅުވީ ޕީޕީއެެމްގެ ސަފުތަކުގެ ބަދަހިކަން ފެނި ޖެހިލުންވެ ރޫޅާލަން ކުރާ މަސައްކަތްތަކަށް ޖާގަ ނުދޭނެ ކަމަށެވެ. އަަދި ރައީސް ޔާމީންގެ ގާނޫނީ ޓީމުގައި އިސްކޮށް ހުންނެވި ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު އެ ޓީމުން ވަކިކުރަން ގޮވާލާފައިވާ ކަމަށް ބުނެ ފަތުރަމުންދަނީ ކަނޑައެޅިގެން ދޮގު ހަބަރެއް ކަމަށެވެ.\n"ރައީސް ޔާމީންގެ ލީގަލް ޓީމަށް ލީޑާޝިޕްގެ އިތުބާރު އެބައޮތް. 2023 ގައި ރައީސް ޔާމީން ވެރިކަމަށް ގެންނާނަން،" ޝުޖާއު ވިދާޅުވިއެވެ.\nނާއިބް ރައީސްގެ މަގާމުގައި ހުންނަވަނިކޮށް ޑރ. މުހައްމަދު ޖަމީލް އަހުމަދު އެ މަގާމުން ވަކިކުރީ ގާނޫނު އަސާސީއާ ހިލާފަށް ކަމަށް ކަނޑައަޅައިދިނުމަށް ސުޕްރީމް ކޯޓަށް މައްސަލަ ހުށައެޅީ ޖަމީލެވެ. ދުސްތޫރީ މައްސަލައެއްގެ ގޮތުގައި އެމަނިކުފާނު ހުށައެޅުއްވި އެ މައްސަލާގައި ވަނީ މަގާމުން ވަކިކުރީ ގާނޫނު އަސާސީއާ ހިލާފަށް ކަމަށް ކަނޑައަޅައިދިނުމަށް އެދިވަޑައިގެންފައެވެ.\nއެ މައްސަލައިގެ އަޑުއެހުމެއް އިއްޔެވެސް ބޭއްވިއެވެ. މީގެ ކުރިން އޮތް އަޑުއެހުމެއްގައި ދައުލަތުގެ ވަކީލާ ވިދާޅުވީ ގާނޫނު އަސާސީގައި އެހެން ގޮތަކަށް ބަޔާން ކޮށްފައިނުވާހާ ހިނދަކު ރައްޔިތުންގެ މަޖިލީހުގައި ކަމެއް ހިނގި ގޮތުގެ ސައްހަކަން ބެލުމަށް އެއްވެސް ކޯޓަކަށް މައްސަލައެއް ހުށަނޭޅޭނެ ކަމަށް ގާނޫނު އަސާސީގައި ބަޔާން ކޮށްފައިވާ ކަމަށެވެ. ޖަމީލް، މަގާމުން ވަކިކުރި މައްސަލާގައި ސުޕްރީމް ކޯޓަށް ދެވޭނެ ހައްލެއް ނެތް ކަމަށާ އަލުން މިފަދަ މައްސަލައެއް ތަކުރާރުވުމުގެ ފުރުސަތު ނުދިނުމަށް މަޖިލީހުން ގާނޫނު އަސާސީއަށް އިސްލާހު ގެނައުން މުހިންމު ކަމަށެވެ.\nދައުލަތުގެ ވަކީލާ މިހެން ވިދާޅުވުމުން ފަނޑިޔާރު ޑރ. އަޒްމިރަލްދާ ޒާހިރު ވަނީ މި މަސއްސަލައަށް އޮތް ހައްލަކީ ކޮބައިތޯ ސުވާލު ކުރައްވާފައެވެ. އެ ސުވާލަށް ޖަވާބު ދެއްވަމުން ވަކީލާ ވަނީ ދާދި ފަހުން ސުޕްރީމް ކޯޓުގައި ނިމިގެންދިޔަ ދާންދޫ ދާއިރާގެ މެންބަރު ޔައުގޫބް އަބްދުﷲގެ ގޮޑީގެ މައްސަލާގައި ފަނޑިޔާރުން ދެއްކެވި ބައެއް ވާހަކަތަކުން ޖަވާބު ދެއްވާފައެވެ. ވަކީލާ ވިދާޅުވި ކޮންމެ ކަމެއްގައި ދުސްތޫރީ ހައްލެއް ނޯންނާނެ ކަމަށް އެ މައްސަލާގައި ފަނޑިޔާރު ހުސްނުއްސުއޫދު ވިދާޅުވެފައިވާ ކަމަށެވެ.\nސުޕްރީމް ކޯޓަށް ހައްލެއް ހޯދާ ދެވެން ނެތް މިފަދަ މައްސަލައެއްގައި ވަކި ގޮތަކަށް ކޯޓަށް ގޮތްތަކެއް ބުނެދެވިދާނެ ކަމަށް ދައުލަތުން ނުދެކޭ ކަމަށްވެސް ވަކީލާ ވިދާޅުވިއެވެ.\nރައީސް ޔާމީންގެ ގާނޫނީ ވަކީލުންގެ ޓީމް --\nޖަމީލްގެ ވަކީލް، ކުރީގެ ޕީޖީ އަހްމަދު މުއިއްޒު ވިދާޅުވީ އެ މައްސަލަ ސުޕްރީމް ކޯޓަށް ހުށައެޅީ ޖަމީލިގެ އަސާސީ ހައްގެއް ގެއްލިފައިވާތީ ކަމަށެވެ. އަސާސީ ހައްގެއް ގެއްލިއްޖެ ކަމަަށް ގަބޫލު ކުރެވޭނަމަ އިންސާފުވެރި ހައްލެއް ހޯދުމަށް ކޯޓަށް ދެވިދާނެ ކަމަށް ގާނޫނު އަސާސީގައި ސާފުކޮށް ބަޔާންކޮށްފައިވާ ކަމަށް މުއިއްޒު ވިދާޅުވިއެވެ.\nމުއިއްޒު އެހެން ވިދާޅުވީ ފަނޑިޔާރު އަޒްމިރަލްދާ ވަނީ އެ މައްސަލާގައި ޖަމީލްގެ ގެއްލުނު އަސާސީ ހައްގަކީ ކޮބައިތޯ ސުވާލު ކުރައްވާފައެވެ. މުއިއްޒު ވިދާޅުވީ ވަކީލުން ބޭނުން ކުރުމުގެ ހައްގު ނުދީ ވަކިކުރުމަކީ ގެއްލުނު ވަރަށް ބޮޑު ހައްގެއް ކަމަށެވެ. އަދި ވަކީލެއް މެދުވެރިކޮށް ދިފާއުވުމަށްވެސް ފުރުސަތު ދީފައިނުވާ ކަމަށާ އެއީ ވަރަށް މުގައްދަސް ހައްގެއް ކަން ގާނޫނު އަސާސީން ސާފު ކަމަށެވެ. މި ހާލަތުގައި ކޯޓަށް ދިއުމަކީ ހައްގު ގެއްލުނު ފަރާތަށް އޮތް ހައްގެއް ކަމަށްވެސް މުއިއްޒު ވިދާޅުވިއެވެ.\n"އަސާސީ ހައްގުތަކެއް ވަނީ ނިގުޅައިގެންފައި އަޅުގަނޑުގެ މުވައްކިލު މަގާމުން ވަކިކުރުުމުގައި،"\nރައީސް އަބްދުﷲ ޔާމީން ޕީޕީއެމް ސުޕްރީމް ކޯޓް + ޑރ. މުހައްމަދު ޖަމީލް އަހުމަދު ޕީޕަލްސް ނޭޝަނަލް ކޮންގްރެސް - ޕީއެންސީ އިބްރާހިމް ޝުޖާއު


ކައިވެނީގެ މުހިންމުކަން(4ވަނަ ބައި) – heyobas\nފުރަތަމަ ސަފްހާ ކައިވެނީގެ މުހިންމުކަން(4ވަނަ ބައި)\nކައިވެނީގެ އެންމެ މުހިންމު މަޤުޞަދުތަކުގެ ތެރެއިން ޢިއްފަތްތެރިވުން:\nސަމާވީ ހުރިހާ ދީންތަކެއްވެސް ބުނާގޮތުގައި ކައިވެނީގެ މަޤުޞަދު ތަކުގެ ތެރެއިން އެންމެ މުހިންމު މަޤުޞަދަކީ އޭގެ ސަބަބުން އިންސާނުންގެ ކިބައިގައިވާ ޖިންސީ ޣަރީޒާއަށް ޙައްލެއް ގެނެސް ޢިއްފަތްތެރިކަމާއި ރައްކާތެރިކަމާއި ސަލާމަތްގޮތުގައި މިބޭނުންތައް ފުރިހަމަ ކުރާނޭ މަގު އިންސާނުންނަށް ތަނަވަސްކޮށްދިނުމެވެ.\nމާތް ﷲ ވަޙީކުރައްވާފައިވެއެވެ. ﴿وَٱللَّهُجَعَلَلَكُمْمِّنْأَنْفُسِكُمْأَزْوَاجاًوَجَعَلَلَكُمْمِّنْأَزْوَاجِكُمبَنِينَوَحَفَدَةًوَرَزَقَكُممِّنَٱلطَّيِّبَاتِأَفَبِٱلْبَاطِلِيُؤْمِنُونَوَبِنِعْمَةِٱللَّهِهُمْيَكْفُرُونَ﴾މިއާޔަތުގެ މާނައަކީ: ”އަދި ތިޔަބައިމީހުންގެ ތެރެއިން ތިޔަބައިމީހުންނަށްޓަކައި އަނބިން ލައްވައި، އަދި ތިޔަބައިމީހުންގެ އަނބިންގެ ކިބައިން، ދަރިންނާއި، ދަރިންގެދަރިން ދެއްވައި، އަދި ރަނގަޅު ޙަލާލުތަކެތިން، ތިޔަބައިމީހުންނަށް ރިޒްޤު ދެއްވިއެވެ. ފަހެ، އެއުރެން އީމާންވަނީ، ބާޠިލްއަށް ހެއްޔެވެ؟ އަދި އެއުރެން ކާފިރުވަނީ، ﷲ ގެ ނިޢުމަތަށް ހެއްޔެވެ؟ ”\nޝައްކެއްނެތެވެ. އިންސާނުންނަށްޓަކައި އެބައިމީހުންގެ ޖިންސުގެ ތެރެއިން އަނބިންނާއި ފިރިން ލައްވައި، ކައިވެނި ހުއްދަ ކުރައްވާފައިވާކަމީ ﷲގެ ނިޢުމަތްތަކުގެ ތެރެއިން ހިމެނޭ ކަމެކެވެ. އެހެންނަމަވެސް ބައެއްމީހުން ﷲ ހުއްދަކުރައްވާފައިވާ މަގު ދޫކޮށްލާ، ޖިންސީ ކަންކަމުގައި ހައްދު ފަހަނައަޅާދެއެވެ. ﷲ ގެ އިމުގެ ތެރެއިން ނިކުމެދެއެވެ. ފަހެ، އެއީ ބާޠިލްއަށް އީމާންވުމެވެ. އެއީ ﷲގެ ނިޢުމަތަށް ކުފުރުވެރި ވުމެވެ. ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމަވަނީ ކައިވެނި ކުރުމަށް އަހަރެމެންނަށް އަމުރު ކުރައްވާފައެވެ. އޭގެ ސަބަބުން ލޯތަކަށާއި ޖިންސީ ގުންނަންތަކަށް ރައްކާތެރިކަން ލިބޭ ކަމަށް އަންގަވާފައިވެއެވެ. އަދި ކައިވެނި ކުރުމުގެ ކުޅަދާނަކަން ލިބިގެންނުވާމީހާ ގިނަގިނައިން ރޯދަހިފުމަކީ، ރައްކާތެރިކަން ލިބޭނެ ކަމެއްކަމުގައި އަންގަވާފައިވެއެވެ.\nޝައްކެއްނެތްގޮތުގައި، ޝަރިޢާ ހުއްދަކުރާ ކައިވެންޏެއްކޮށް އެދާއިރާގެ އިންސާނާގެ ޖިންސީ ޣަރާއިޒު ފުރިހަމަ ކުރުމަށްވުރެ ރައްކާތެރި، އެއަށްވުރެ އެކަށީގެންވާ ގޮތެއް ނޯންނާނެއެވެ.\nކައިވެނީގެ މަޤުޞަދުތަކަށްޓަކައި ކައިވެނީގެ ޢަޤުދު ދެމެހެއްޓުން\nކައިވެނީގެ ޙަޔާތް ބާއްޖަވެރިގޮތުގައި ދެމެހެއްޓުމަށް އިސްލާމް ދީން ދެއްވާފައިވާ އަހަންމިއްޔަތު އެހެން އެއްވެސް ދީނެއްގައި މިކަމަށް ދީފައެއް ނުވެއެވެ. އެހެންކަމާއެކު، އިސްލާމް ދީނުގައި ދެމަފިރިންގެ ޙައްޤުތަކަކާއި ވާޖިބުތަކެއް ކަނޑައަޅުއްވާ، މިޙައްޤުތަކާއި ވާޖިބުތަކަށް ދެމަފިރިންވެސް ރައްކާތެރި ވުމަށް ޢަމުރު ކުރައްވާ ފައިވެއެވެ. މިގޮތުން ތިމާގެ ޙަޔާތުގެ ބައިވެރިޔާއަށް ހެޔޮކޮށްހިތާ ކަމޭހިތުމަށް ޢަމުރުކުރައްވާފައިވެއެވެ.\nއިންސާނީ ޠަބީޢަތް ނިޔާކުރާގޮތުގެމަތިން، ކިތަންމެ އެކުވެރި، ގުޅޭ ދެމަފިރިއެއްގެ ދެމެދުގައިވެސް ދެބަސްވުމެއް އުފެދި ދާނެއެވެ. އެހެންނަމަވެސް، ތިމާގެ އަނބިމީހާގެ ނުވަތަ ފިރިމީހާގެ ކިބައިން ފެންނަ އުނި ސިފައަކާމެދު ހިތްހަމަ ނުޖެހި، ނުރުހުންވުމަށްވުރެން ހެޔޮގޮތުގައި އެކު އުޅުމަށް މަސައްކަތްކުރުން ބުއްދިވެރިއެވެ.\nޝައްކެއްނެތެވެ. ކޮންމެ އިންސާނެއްގައި ތަފާތު ރަނގަޅު ސިފަތައް މާތްﷲ ލައްވާފައި ވެއެވެ. ޙަޔާތުގެ ބައިވެރިޔާގެ ކިބައިން ފެންނަ ހިތްހަމަ ނުޖެހޭ ކަމަކާމެދު އޭނާއާއި ދެބަސްވެ، ދިރިއުޅުން ބަރުބާދު ކޮށްލުމުގެ ކުރިން ފިނިހިތަކައިގެން ވިސްނާލައިފިނަމަ، ތިމާގެ ހިތްހަމަޖެހޭފަދަ ކިތަންމެ ސިފަތަކެއްވެސް އޭނާގެ ކިބައިން ފެނިގެންދާނެކަން ކަށަވަރެވެ. ރަސޫލުﷲ ޞައްލަﷲ ޢަލައިހި ވަސައްލަމް މިމަތިވެރި ޙާޤީޤަތް ހާމަކުރައްވާ ޙަދީޘް ކުރައްވާފައިވެއެވެ. ”لايفركمؤمنمؤمنةًإنكرهمنهاخلقاًرضيمنهاخلقاًآخر“މާނައީ: ”މުއުމިނު ފިރިހެނަކު މުއުމިނު އަންހެނަކާމެދު ނުރުހުންތެރި ނުވާހުށިކަމެވެ! އެކަނބުލޭގެ ކިބައިން ފެނުނު ކަމަކާ އޭނާ ނުރުހުން ވިޔަސް، އޭނާ ރުހޭ އެހެން ކަމެއް އެކަނބުލޭގެ ކިބައިން އޭނާ ދެކޭހުއްޓެވެ.“\nއިންސާނީ ދަރިފަސްކޮޅު ހެޔޮގޮތުގައި އިތުރުކޮށް ދެމެހެއްޓުމައްޓަކައި، ކާވެނިކުރުން ޝަރުޢުކުރަށްވާފައިވެއެވެ. ކައިވެނީގެ ގުޅުމަކީ، ނުވަތަ ޒަވާޖީގުޅުމަކީ މާތް ﷲ ސުބުޙާނަހޫ ވަތަޢާލާގެ އިސްމުފުޅުގެ ބަރަކާތުން ޤާއިމްކުރެވޭ ވަރަށްވެސް މަތިވެރި މުޤައްދަސް ގުޅުމެކެވެ. އެހެންކަމާއެކު ﷲ ގެމަތިވެރި އިސްމުފުޅު މެދުވެރިކޮށް ގުޅުވާލެވިފައިވާ މިމާތް މުޤައްދަސްގުޅުން، ކެނޑުނަނުދީ ހެޔޮގޮތުގައި ދެމެހެއްޓުމަށް އިސްލާމްދީނުގައި ވަރަށް މަތިވެރި އިސްކަމެއް ދެއްވާފައިވެއެވެ.\nއެންމެފުރަތަމަ، ވަރިކުރުމަކީ ހުއްދަކަމެއް ކަމުގައިވިޔަސް، އެއީހުއްދަ ކަންކަމުގެ ތަރެއިން ﷲ އެންމެ ރުއްސަވާވޮޑިގެންނުވާ ކަންތައްކަމުގައި ލައްވާފައިވެއެވެ. އެއަށްފަހު، ވަރިކުރުމުގެކުރީން އެތަކެއް ފިޔަވަޅު އެޅުމަށްފަހުގައެނޫނީ، ވަރިނުކުރުމަށް އަންގަވާފައިވެއެވެ. ދެމަފިރިންގެމެދުގައި އެފަދަ ފިޔަވަޅުތައްއަޅައި އޭގެ ޙައްލެއް ނުފެނުނުނަމަ ދެފަރާތުގެ ސަހަރޯވެރިން މެދުވެރިކޮށް، ޞުލްޙައެއް ފެނޭތޯ ބެލުމަށްވެސް އަންގަވާފައި ވެއެވެ. މިހުރިހާ ކަމަކަށްފަހު، ވަރިނުކޮށް ފަރުނުޖެހޭހިނދު އެމުއްދަތު ހަމަވުމުގެކުރިން، ދެމަފިރިންނަށް ރުޖޫޢު ކުރެވޭނެ ދެފުރުޞަތު އޮންނަގޮތުގައިވެސް ލައްވާފައިވަނީ ކާވެނި މުޅިންރޫޅިގޮސް، ދެމަފިރިންގެ ހިތުގެ މޭވާކަމުގައިވާ ލޮބުވެތިދަރިން ތިބިނަމަ އެދަރިންނަށާއި ދެފަރާތުގެ ޢާއިލާއަށް ނުލިބި ނުދާނެ ގެއްލުންތަކުން ސަލާމަތް ކުރެއްމަށް ޓަކައެވެ.\nދެމަފިރިންގެ ދެމެދުގައި އެކިކަންކަމުގައި އުފެދޭ ދެބަސްވުންތަކުގެ ޙަޤީޤަތްއޮތީ ކިހިނެއްތޯ ބަލައިލާއިރު، އެއްވެސް އިންސާނެއްގެ ކިބައިގައިވާ ހުރިހާ ސިފަތަކަކީ ނުރަނގަޅު ސިފަތަކެއް ނޫންކަން އަންގަވާފައިވެއެވެ. އެއްސިފައަކާމެދު ހިތްހަމަނުޖެހުނު ކަމުގައިވިޔަސް، އެހެން އެތަށް ރަނގަޅު ސިފައެއް ނެތި ނުދާނެއެވެ. މާތް ﷲ ވަޙީ ކުރައްވާފައިވެއެވެ. ﴿فَإِنكَرِهْتُمُوهُنَّفَعَسَىٰأَنتَكْرَهُواْشَيْئاًوَيَجْعَلَٱللَّهُفِيهِخَيْراًكَثِيراً﴾މާނައީ: ”ތިޔަބައިމީހުން އެކަނބަލުންނާ ނުރުހުންެތެރިވެއްޖެނަމަ (ދަންނާށެވެ!) ބައެއްފަހަރަށް ތިޔަބައިމީހުން އެއްޗަކަށް ނުރުހުން ވެދާނެއެވެ. އަދި، އެ އެއްޗެއްގައި ﷲ ގިނަވެގެންވާ ހެޔޮކަން ލައްވައިފާނެތެވެ.“\nޢާއިލީ ދިރިއުޅުން ބާއްޖަވެރި ކުރުމަށްޓަކައި، ދެމަފިރިންކުރެ ހަމަކޮންމެ މީހަކުވެސް ޝަރީޢަތުގައި ކަނޑައަޅުއްވާފައިވާ އުސޫލުތައް ދަތުމާއެކު އެއަށް ޢަމަލު ކުރުން ހުއްޓެވެ! އެކަކު އަނެކަކާ ހިތްހެޔޮކަމާއެކު މަޝްވަރާކޮށް، ލަފާއެހުމާއެކު އެކަކުވެސް އަނެކަށް ކުޅަދާނަ ނުވާވަރުގެ ބުރައެއް ނުޖެއްސެވުން ހިމެނެއެވެ.\nسورة النساء : 19


Moonumathi Reethi Kuran Thi Hurihaa Ehcheh Nukaahthaa Mikan Kohbala! - Vaguthu\nކޮވިޑް-19: ދުނިޔޭގެ ހާލަތު ރަނގަޅުވުމާއި ދިމާއަށް! - 1 ގަޑިއިރު ކުރިން\nމޫނުމަތި ރީތިކޮށް ބެހެއްޓުމަށް ކުރަންވީ މިކަންކަން\nކޮންމެ މީހެއްގެ ވެސް ހަޔާތުން ދުވަސް ވަރެއްގައި ހަންގަނޑަށް ބަދަލު އަންނާނެއެވެ. ބައެއް މީހުންގެ މޫނު މައްޗަށް ބަދަލުތައް އަންނަން ފަށަނީ އުޅޭ މާހައުލުގެ ސަބަބުންނެވެ. ނޫންނަމަ އެމީހަކު ދުނިޔެވީ މަސައްކަތުގައި އުޅޭލެއް ބުރަކަމުން މޫނުމަތީގެ ތެޔޮ ކަމަށް އަޅާނުލާ ދޫކޮށްލެވޭތީއެވެ. އެކަމުގެ ސަބަބުން މޫނުމަތީގައި ބިހި ނަގާ މޫނުމަތި ސިފަ ބަދަލުވެގެންދެއެވެ. ލަކުނުތައް މޫނުގައި ގިނަވެއެވެ.\nއެހެންކަމުން، މި ބަލާލަނީ މޫނުމަތީގެ އޮމާންކަން އިތުރު ކުރުމަށް ގޭގައި ކުރެވިދާނެ ކަންތައްތަކަށެވެ.\nފުރަތަމަ ކަމަކަށް ނިދާ ހޭލުމަށް ފަހުގައި އާއި ނިދަން ދިޔުމުގެ ކުރިން ރަނގަޅަށް މޫނު ދޮވެލަން އާދަކުރާށެވެ. މިއީ މޫނުގައި ހުންނަ ތެޔޮކަން ފިލުވައިދޭނެ ކަމެކެވެ.\nދެވަނަ ކަމަށް މޫނު އޮމާން ކުރުމަށް ބާރުގަދަ ސްކްރަބްތައް ބޭނުން ކޮށްގެން މޫނު ދޮވުން ހުއްޓާލާށެވެ. ސްކަރަބް ބޭނުން ކުރާނަމަ ގިނަ ވެގެން ހަފްތާއަކު އެއް ދުވަހު ބޭނުން ކުރާށެވެ. އެއީ ގިނަ ސްކްރަބް ހަދާފައިވަނީ ބާރު ގަދަ މާއްދާތައް ހިމެނޭ ގޮތަށް ކަމުން ފަސޭހަކަމާއި އެކު ހަންގަނޑު ހަލާކުވެގެން ދާތީއެވެ.\nތިންވަނަ ކަމަކަށް ހަމަ ނިދި ނިދާށެވެ. ނިންޖަކީ އިންސާނާއަށް އެންމެ މުހިންމު އެކައްޗެވެ. އިންސާނާގެ ހިތް ފިޔަވައި ހުރިހާ ގުނަވަނެއް އަރާމްކުރަން ވަގުތު ބޭނުންވެއެވެ. އެގޮތުން ހަމަ ނިދި ނުލިބޭ ނަމަ ހަންގަނޑު ދޫވެ ނިތް ކުރިއަށް ރޫޖެހޭގޮތް ވެގެންދެއެވެ.\nހަތަރު ވަނަ ކަމަކަށް ގަވާއިދުން ކޮންމެ ގަޑިއިރަކު މަދުވެގެން ފެން ތައްޓެއް ނުވަތަ ބައި ތަށި ފެން ބުއިމަށް ސަމާލުކަން ދޭށެވެ. އެއީ ފެން ބުއިމުން މޫނު މައްޗަށް ތާޒާކަން ގެނެސްދޭ ކަމަކަށް ވެސް ވާތީއެވެ.\nފަސްވަނަ ކަމަކަށް ތަރުކާރީ އާއި މޭވާގެ ބާވަތްތައް ގިނައިން ބޭނުން ކުރާށެވެ. އޭގެ ސަބަބުން ހަންގަނޑުގެ ކުލަ އަލިކޮށްދީ މޫނުމަތިީގެ އޮމާންކަން އިތުރުކޮށްދެއެވެ. އެއީ އެ ބާވަތްތަކުން ހަންގަނޑަށް ލިބެންޖެހޭ މުހިންމު މިނަރަލްސްތަކާއި ނިއުޓްރިޝަންތައް ލިއްބައިދޭނެތީއެވެ.\nމި ފަސް ކަމަށް ސަމާލުވެއްޖެ ނަމަ މޫނުމަތީގެ ތެޔޮކަން ފިލައި ކުޑަ ދުވަސްކޮޅެއްގެ ތެރޭގައި މޫނުމަތި އޮމާންވެ ރީތިވާނެއެވެ.\nޖެނުއަރީ 31, 2021 11:54\nމޫނުމަތި ރީތިކުރަން ކުރަންވީ އެންމެ ކަމެއް. އެއީ5ވަގުތު ނާޅައި ނަމާދުކުރުން. މިއަށްވުރެން ވަކި ދާއިމީ ހައްލެއް ނޫހޯދޭނެ.\nޖެނުއަރީ 31, 2021 17:07\nފަސް ވަގުތު ނަ މާދު ކުރާ މީހާާ ފަސް ފަހަރު ހުންނާާނީ ވުޟޫ ކުރެވިފަ. މޫނު ރީތި ކޮށް އަލި ކުރަން އެއަށް ވުރެ ރަނގަޅު މޮޅު ފަރުވާާ އެއް ނޯއްނާނެ. މިކަ މާ އެއްބަސް ވާ މީހުން ލައިކެއް ދީބަލަ ނިކަން.


Hendhunah vure haveeru calorie andhaaleh gina | Mihaaru\nހެނދުނަށް ވުރެ ހަވީރު ކެލަރީ އަނދާލެއް ގިނަ\n17 ނޮވެމްބަރ 2018 - 06:35\nބަރުދަން ލުއިކުރަން މަސައްކަތްކުރާއިރު، ކެއުމަށް ވަރަށް ބޮޑަށް ބަލަންޖެހެ އެވެ. އެކަމަކު ފަހުގެ ކުޑަ ދިރާސާއަކުން ދައްކަނީ ކާ ވަގުތުގެ ގޮތުން ވެސް މިކަމަށް އަސަރުތަކެއް ކޮށްފާނެ ކަމަށެވެ.\nމަދު ބަޔަކު ބޭނުންކޮށްގެން ކުރި ދިރާސާއެއްގެ ވަގުތީ ނަތީޖާ ދައްކާ ގޮތުން ދުވާލުގެ ކުރީކޮޅަށް ވުރެ، މެންދުރު ފަހާއި ރޭގަނޑުގެ ވަގުތުގައި ގުދުރަތީ ގޮތުން، އަމިއްލަ ޒާތުގައި ވެސް ހަށިގަނޑުން ގިނައިން ކެލަރީ އަނދަ އެވެ.\nމި ދިރާސާކޮށްފައިވަނީ ތިން ހަފުތާގެ މުއްދަތަކަށް ހަތް އަންހެނުންނާއި ހަތް ފިރިހެނުންގެ މެޓަބޮލިޒަމަށް ދުވަހުގެ އެކި ވަގުތުގައި އަންނަ ބަދަލުތައް ބަލައިގެންނެވެ. މި އެންމެންނަށް ވެސް ކާންދީފައި ވަނީ ވަކި ބާވަތްތަކެއްގެ ކާނާ އެވެ. އަދި ކެލަރީ އަނދާނެ ފަދަ ހަރަކާތްތަކެއް އެ މީހުން ނުކުރެ އެވެ.\n"ދިރާސާއިން އެނގުނީ އެއްވެސް ކަމެއް ނުކޮށް އަރާމުކޮށްލަން ތިބޭއިރު ވެސް ދުވަހުގެ އެކި ވަގުތުގައި ހަކަތަ އަންދާ ވަރު ބަދަލުވަމުން ދިޔަކަން،" ދިރާސާގައި އިސްކޮށް ހުންނެވި ޖީން ޑަފީ ވިދާޅުވި އެވެ.\nނިއުރޯ ސައިންޓިސްޓެއް ކަމަށްވާ ޑަފީ ވިދާޅުވީ ދުވަހުގެ ކުރީކޮޅަށް ވުރެ މެންދުރު ފަހާއި ރޭގަނޑު 10 ޕަސެންޓް އިތުރަށް ކެލަރީ އަނދާ ކަމަށެވެ.\n"އެކަމަކު މިއީ ކީއްވެގެން ވާ ގޮތެއް ކަމެއް ބުނާކަށް އަދި ނޭނގޭ. ފަހަރެއްގައި މިއީ ދުވަހުގެ ވަކި ވަގުތުތަކެއްގައި ހަށިގަނޑުގައި ގިނައިރު ހަކަތަ ހިފަހައްޓަން ޖެހޭތީ މި ނިޒާމު ހިނގާ ގޮތް ކަމަށް ވެސް ވެދާނެ،" އޭނާ ވިދާޅުވި އެވެ.\nމި ދިރާސާ "ކަރަންޓް ބަޔޮލޮޖީ" ޖާނަލްގެ މި މަހުގެ އަށް ވަނަ ދުވަހުގެ އަދަދުގައި ވަނީ ޝާއިއުކޮށްފަ އެވެ.\nއިތުރު ލިޔުންތައް ސިއްހަތު ބަރުދަން ލުއިކުރުން ފަލަވުން ސައިންޓިފިކް ރިސާޗް\nފަލަވުމުން ކެންސަރަށް މަގު ފަހިވަނީ ކީއްވެ؟


Hiyaa Flat ge4list ah 3,000 Shakuvaa! | Mihaaru\nހުޅުމާލޭގައި އިމާރާތް ކުރަމުން އަންނަ ހިޔާ ފްލެޓްތަކުގެ އެޕާޓްމެންޓެއް: ހަތަރު ކެޓަގަރީއަކުން ހުޅުވާލި ލިސްޓަށް ގިނަ އަދަދެއްގެ ޝަކުވާ ވަނީ ހުށަހަޅާފައި. --ފޮޓޯ: އަހުމަދު އަވްޝަން އިލްޔާސް /މިހާރު\nހިޔާ ފްލެޓްތަކުގެ ހަތަރު ލިސްޓަށް 3،000 ޝަކުވާ!\n15 ސެޕްޓެމްބަރ 2020 - 20:57 31 comments\nކުރީގެ ރައީސް އަބްދުﷲ ޔާމީންގެ ސަރުކާރުގައި އިއުލާންކުރި ހިޔާ މަޝްރޫއަށް ހުށަހެޅި ފޯމުތައް އަލުން އިވެލުއޭޓްކުރުމަށް ފަހު މި ސަރުކާރުގެ ފްލެޓް ކޮމިޓީން އާއްމުކުރި ހަތަރު ކެޓަގަރީގެ ލިސްޓަށް 3،068 ޝަކުވާ ހުށަހަޅައިފި އެވެ.\nފްލެޓް ކޮމިޓީން އިއުލާންކުރީ ޑޮކްޓަރުންނާއި ނަރުހުންނާއި ޓީޗަރުންނާއި މާލޭގެ ރަށްވެހިންގެ އިތުރުން ނުކުޅެދުންތެރިކަން ހުންނަ މީހުންގެ ވަގުތީ ލިސްޓެވެ. މި ލިސްޓަށް ޝަކުވާ ހުށަހެޅުމުގެ މުއްދަތު ހަމަވީ، މިދިޔަ ހޯމަ ދުވަހެވެ. މި ހަތަރު ކެޓަގަރީގެ ލިސްޓް ގެޒެޓްކުރީ ޔާމީންގެ ސަރުކާރުގައި ލިބުނު ޕޮއިންޓްގެ އަދަދާއި ފްލެޓް ކޮމިޓީން އަލުން ފޯމުތައް އިވެލުއޭޓް ކުރުމުން ލިބުނު ޕޮއިންޓް އެނގޭ ގޮތަށެވެ. ހަމައެކަނި ލިބުނު ޕޮއިންޓުގެ އަދަދާއެކު ކުރިން ލިސްޓު އާއްމުކޮށްފައި ވިޔަސް މިފަހަރު ލިސްޓު އާއްމުކުރީ މީހުންގެ ވަނަވަރާ ވެސް އެކުގަ އެވެ.\nފްލެޓް ކޮމިޓީއާ ހަވާލާދީ، ރައީސް އޮފީހުން މިރޭ ބުނީ ހަތަރު ލިސްޓަށް އެންމެ ގިނައިން ޝަކުވާ ހުށަހެޅީ ލިބިފައިވާ ޕޮއިންޓާ މެދު ކަމަށެވެ. އަދި އެހެން މީހުންނަށް ލިބިފައިވާ ޕޮއިންޓުތަކަށް ބަލައި 140 ޝަކުވާއެއް ހުށަހަޅާފައިވާ އިރު ޝަރުތު ހަމަނުވާ ލިސްޓުގައި ހިމަނާފައި ވުމުން 57 ޝަކުވާއެއް ވަނީ ހުށަހަޅައިފަ އެވެ.\nރައީސް އޮފީހުން ބުނިގޮތުގައި އިތުރު ކޮމެންޓްސްގެ ގޮތުގައި ދީފައިވާ މައުލޫމާތާ ގުޅިގެން 85 ޝަކުވާއަކާއި މައުލޫމާތުގައި ކުށެއް އޮވެގެން 78 ޝަކުވާއެއްގެ އިތުރުން އެހެނިހެން ކަންކަމާއި ގުޅޭ ގޮތުން 278 ޝަކުވާއެއް ހުށަހަޅާފައިވެ އެވެ.\nލިސްޓުތަކަށް ޝަކުވާ ހުށަހަޅަން ހުޅުވައިލި މުއްދަތުގައި ހުށަހަޅާފައިވާ ޝަކުވާތައް ބަލައި ޖަވާބު ދިނުމުގެ މަސައްކަތް ފްލެޓު ކޮމިޓީން ވަނީ ފަށައިފަ އެވެ. މި ހަތަރު ކެޓަގަރީގެ ވެސް ދާއިމީ ލިސްޓު އެކުލަވާލާއިރު، އެ ޝަކުވާތަކަށް ރިއާޔަތް ކުރާނެ ކަމަށް ކޮމިޓީއާ ހަވާލާދީ ރައީސް އޮފީހުން ބުންޏެވެ.\nކޮމިޓީން ބުނެފައިވާ ގޮތުގައި ކުރީގެ ސަރުކާރުން އިއުލާންކުރި ޝަރުތުތައް ހަމަނުވާ މީހުންނަށާއި ފްލެޓާއި ގޯތި ލިބިފައިވާ މީހުންނަށް ވެސް ފްލެޓް ދީފައިވެ އެވެ. އެ ކޮމިޓީން ވަނީ ފްލެޓް ދީފައިވާ މީހުންގެ ތެރެއިން ޝަރުތު ހަމަނުވާ މީހުންގެ ލިސްޓެއް ވެސް އިއުލާންކޮށްފަ އެވެ.\nއިތުރު ލިޔުންތައް ހުޅުމާލެ ބޯހިޔާވަހިކަން ފްލެޓް ހައުސިން މިނިސްޓްރީ ހިޔާ މަޝްރޫއު ހުޅުމާލޭ ދެ ވަނަ ފިޔަވަހި


ގާނޫނީ ގޮތުން މައްސަލައެއް ކުރިމަތިވާނެ ގޮތަކަށް އެމްބީސީން ހަރަދެއް ނުކުރަން: އުމަރު މަނިކު - MV Times\nގާނޫނީ ގޮތުން މައްސަލައެއް ކުރިމަތިވާނެ ގޮތަކަށް އެމްބީސީން ހަރަދެއް ނުކުރަން: އުމަރު މަނިކު\n0 October 23rd, 2012 - 6:33 PM\nދުވަހުން ދުވަހަށް ކުރަންޖެހޭ ބައެއް ޚަރަދުތައް ކުންފުންޏަށް ލިބޭ އެއްޗަކުން ކުރަމުން ގެންދިޔުމަކީ ޤާނޫނީ ގޮތުން މައްސަލައެއް ކުރިމަތިވާނެ ކަމެއް ނޫން ކަމުގައި ދައުލަތުގެ މީޑިޔާ ހިންގާ މޯލްޑިވްސް ބްރޯޑްކާސްޓިންގ ކޯޕަރޭޝަން، އެމްބީސީން ބުނެފިއެވެ.\nއެމްބީސީއަށް އިސްތިހާރުގެ ގޮތުގައި ލިބޭ ފައިސާއިން ދުވަހުން ދުވަހަށް ކުރަންޖެހޭ ބައެއް ޚަރަދުތައް ކުރަމުން ގެންދާކަމަށް އެމްބީސީން ބުނާ މައްސަލައިގައި ދިޓީވީ ހަބަރަށް މައުލޫމާތު ދެއްވަމުން ކުންފުނީގެ ޗެއަރމަން އިބްރާހީމް އުމަރު މަނިކު ވިދާޅުވީ ކުންފުނިން ޚަރަދުތައް ކުރަމުން ގެންދަނީ ޤާނޫނާ އެއްގޮތަށް ޤާނޫނީ އިމުގެ ތެރެއިން ކަމަށެވެ. މަނިކު ވިދާޅުވީ، އެ ކުންފުންޏަށް ދިމާވެފައިވާ މާލީ މައްސަލަތައް ޙައްލު ކުރުމަށް ކުންފުނިން ބޮޑެތި މަސައްކަތް ތަކެއް ކުރަމުން ގެންދާ ކަމަށާއި، ދުވަހުން ދުވަހަށް ކުރަންޖެހޭ ބައެއް ޚަރަދުތައް ކުންފުންޏަށް ލިބޭ އެއްޗަކުން ކުރަމުން ގެންދިޔުމަކީ ޤާނޫނީ ގޮތުން މައްސަލައެއް ކުރިމަތިވާނެ ކަމެއް ނޫން ކަމަށެވެ.\nއިބުރާހިމް ޢުމަރު ވިދާޅުވީ ކުންފުންޏަށް ވިޔަފާރި ކޮށްގެން އާމްދަނީ ހޯދުމަށް ހުއްދަ އޮންނަނީ ކުންފުނީގެ ޚަރަދުގެ ފަންސަވީސް އިންސައްތަ ކަމަށްވާއިރު ބާކީ ފައިސާ ހޯދަން ޖެހެނީ ދައުލަތުން ކަމަށާއި، އެ ފައިސާގެ ކަންކަން ހަމަޖެއްސުމަށް ރައްޔިތުންގެ މަޖިލީހުގެ މާލިއްޔަތު ކޮމެޓީއާއި ފިނޭންސް މިނިސްޓްރީއާއި މަޝްވަރާ ކުރަމުން ގެންދާ ކަމަށެވެ.\nއެމްބީސީގެ ޗެއަރމަން ވިދާޅުވީ، ކޮންމެ ވަގުތަކުވެސް ކުންފުނީގެ ޚިދުމަތް ކަނޑާލަން ޖެހިދާނެ ކަމުގެ އިންޒާރު އެ ކުންފުނިން ދީފައި ވީނަމަވެސް އެކަން އެގޮތަށް ނުވާނެ ފަދަ ގޮތަކަށް މައްސަލަތައް ޙައްލު ކުރުމަށް ދިރާގާއި ސްޓެލްކޯގެ އިތުރުން ސަރުކާރާއި ދައުލަތުގެ ކަމާބެހޭ ފަރާތްތަކާ މަޝްވަރާ ކުރަމުން ގެންދާ ކަމަށެވެ.


Mariya: Tourism gai mihaaru mivareh nei! | Mihaaru\nރިޕޯޓް / އަންހެނުން ބާރުވެރިކުރުން\nމާރިޔާ: އޭނާ އަކީ ޓޫރިޒަމް ދާއިރާގައި ނަމޫނާ އަންހެނެއް.\n27 ސެޕްޓެމްބަރ 2016 - 06:28\nޓޫރިޒަަމް ދާއިރާގެ މަސައްކަތްތައް އޭނާ ފެށީ ރިސޯޓެއްގެ ބަދިގެ ތެރެއިންނެވެ. ފުރަތަމަ ވަޒީފާ އަކީ ޕޭސްޓްރީ ތައްޔާރުކުރުމެވެ. އޭނާގެ ރަހަތަކުން ޓޫރިސްޓުން ހިތްހަމަ ޖައްސައިދިނުމަށް ފަހު އެތަނުން ނިކުތީ ވެއިޓަރަކަށެވެ. އޭގެ ފަހުން ބަދަލުވީ ރިސެޕްޝަނިސްޓަކަށެވެ. ދެން ގެސްޓް ރިލޭޝަން އޮފިސަރަކަށެވެ. ފަހަރަކު ކަމެއް ކުރަމުން ގޮސް އިދާރީ މަސައްކަތްތަކާއި އެޗްއާރާއި މާކެޓިންއާ ގުޅޭ ހުރިހާ ވެސް ކުރި އެވެ. އޭނާގެ މަސައްކަތްތައް މި ހިސާބުން ކުރުކޮށްލާނަމަ، ވޭތުވެދިޔަ 14 އަހަރު ތެރޭގައި މާރިޔާ ޝަރީފް، 35، އަތް ނުލާ މަސައްކަތެއް ޓޫރިޒަމް ދާއިރާގައި ނެތެވެ. މިހާރު އޭނާ އަކީ ރިސޯޓެއްގެ މެނޭޖަރެވެ.\nރާއްޖޭގައި އެންމެ ފުރަތަމަ ހުޅުވި ރިސޯޓްތަކުގެ ތެރޭގައި ހިމެނޭ ސަމަ އައިލެންޑް މޯލްޑިވްސްގެ މެނޭޖަރު ކަމާ މި މަހު ހަވާލުވި މާރިޔާ އަކީ މިހާރު މި ދާއިރާގައި ނަމޫނާ އަންހެނެކެވެ. އޭނާ އަކީ ރާއްޖޭގައި މިވަގުތު ހުރި ހަމައެކަނި އަންހެން، ރިސޯޓް މެނޭޖަރެވެ.\nމިއީ، މުޅި ޓޫރިޒަމް ދާއިރާ އަށް ވެސް ލިބޭ ފަހުރެކެވެ. އެއީ އޭނާ ހުރި މަގާމަށް އައުމަކީ މި ދާއިރާގައި އަންހެނަކަށް ކުރާ އެހާ ފަސޭހަ ކަމެއް ނޫނެވެ.\nމާރިޔާ، ސަމަ އައިލެންޑް ރިސޯޓުގެ މުވައްޒަފަކާ އެކު.\nޓޫރިޒަމް ދާއިރާ އިން ކުރިއަށް ދާން އަންހެންނަށް އަދިވެސް ބޮޑެތި ގޮންޖެހުންތަކެއް އެބަހުއްޓެވެ. އެ ގޮންޖެހުންތަކާއި ހުރަސްތަކެއް މާރިޔާ އަށް ވެސް ކުރިމަތިވި އެވެ. އޭނާގެ ކާމިޔާބީ އަކީ ކުރިމަތިވި އުނދަގޫތަކެވެ.\n"ޓޫރިޒަމް ދާއިރާ އަށް ހިތްދެވުނު އިރު ވެސް އެނގޭ ކިހާވަރެއްގެ ކަމެއް ކަން މިއީ. އުނދަގޫތައް ކުރިމަތިވާނެ ކަން. އަމިއްލަ އަށް އެކަންކަން ތަޖުރިބާ ކުރެވެން ފެށީމަ ހިތަށް އެރީ ފިލައެއް ނޯންނާނަމޭ، ކުރިމަތިލާނީއޭ،" މާރިޔާ ބުންޏެވެ.\nފަހަރަކު ހަރުފަތަކުން ކުރި ހޯދަމުން ގޮސް މި ދާއިރާގައި މިހާރު އޭނާގެ ޒިންމާ ވަރަށް ބޮޑެވެ. ރިސޯޓް ހުރިހާ ކަމެއް ބެލެހެއްޓުމުގެ އިތުރުން ޑިރެކްޓަރުންގެ ބޯޑަށް ލަފާ އެރުވުމާއި ރިސޯޓް އިޝްތިހާރުކުރުމަކީ ވެސް އޭނާގެ މަސައްކަތެކެވެ. އެކަމަކު މި ހިސާބަށް އާދެވުނީ، މާރިޔާ ބުނި ގޮތުގައި، ވަރަށް ބުރަ މަސައްކަތުންނެވެ.\nސްކޫލްގައި އުޅުނުއިރު ކުރިއަށް ގެންދިޔަ ކެރިއަ ކައުންސެލިން ޕްރޮގްރާމަކުން މި ދާއިރާ އަށް ހިތް ޖެހުނު މާރިޔާ ދެކޭގޮތުގައި، މޮޅަށް ކިޔެވިއަސް އަމަލީ ތަޖުރިބާއާ ނުލައި މި ދާއިރާ އިން ވެސް ކުރިއަކަށް ނުދެވޭނެ އެވެ. އެންމެ މުހިއްމު އެއް ކަމަކީ، އަމިއްލަ އަށް ކަންކަން ދަސްކުރުމެވެ.\n"އަޅުގަނޑުގެ ސީނިއަ ބޭފުޅުން މީޓިންތަކަށް ވަޑައިގަންނަވާއިރު، ނޫނީ ކަމެއް ނިންމާއިރު ވަރަށް ބަލަން، ދަސްކުރިން ކަންކަން ކުރާ ގޮތް. އެކި މީހުންނާ ބައްދަލުވީމަ ކަންކަން އޮޅުންފިލުވިން. އެއީ ވަރަށް މުހިއްމު ކަމެއް،" މާރިޔާ ބުންޏެވެ.\nމެލޭޝިއާ އިން ކޯސް ހަދައިގެން އެންމެ ފުރަތަމަ ވަނީ ބަނޑޮސް އައިލެންޑް ރިސޯޓު ޕޭސްޓްރީ ކިޗަން އެސިސްޓެންޓެއްގެ ވަޒީފާ އަށެވެ.\n"އެ މަސައްކަތުގައި އުޅެނިކޮށް ދޭތެރެއަކުން ފުރުސަތެއް ލިބުނީ ވެއިޓަރަކަށް ވާން. އެހެންވެ އެކަން ކުރީ،" މާރިޔާ ބުންޏެވެ.\nއޭގެ ފަހުން ބޭރުން ޑިގްރީ ހަދައިގެން އައިސް ވަނީ ރިސޯޓެއްގެ އެޑްމިނިސްޓްރޭޓިވް ވަޒީފާ އަކަށެވެ. ކުރަން ޖެހުނު އެއްވެސް ކަމަކަށް ނޫނެކޭ އޭނާ ނުބުނެ އެވެ.\n"އޭރު ޖެހުނު ފްރަންޓް އޮފީހުގެ ހުރިހާ ޑިޕާޓްމެންޓެއްގައި މަސައްކަތް ކުރަން. ފޯނު އޮޕަރޭޓަރަކަށް ވެސް ހުރިން. ރިސެޕްޝަނިސްޓަކަށް، ގެސްޓް ރިލޭޝަން އޮފިސަރަކަށް، އެޗްއާރުގެ މަސައްކަތްތައް. މިހެން ގޮސް ފުދޭވަރަކަށް ގިނަ މަސައްކަތްތައް ކުރަން ޖެހުނު،" މާރިޔާ ބުންޏެވެ.\nމާރިޔާ ރިސޯޓުގެ މުވައްޒަފުންތަކަކާ އެކު: ވޭތުވެދިޔަ 14 އަހަރު އޭނާ ވަނީ ތަފާތު ގިނަ ތަޖުރިބާތަކެއް ކޮށްފައި.\nމާކެޓިން ދާއިރާގެ މަސައްކަތްތައް ކުރަން ޖެހުނީ ހިލްޓަން ރިސޯޓުގައި އުޅުނު އިރެވެ. އޭރު އެ މަސައްކަތަށް ޝައުގުވެރިވެ އެ ދާއިރާ އިން، އިނގިރޭސިވިލާތުން މަތީ ތައުލީމް ހާސިލްކުރުމަށް ފަހު ރިސޯޓްތަކުގެ މާލެ އޮފީސްތަކުގައި ވެސް މަސައްކަތް ކުރި އެވެ. ސަމަ އައިލެންޑް ރިސޯޓުގެ ވަޒީފާ އަށް ދިއުމުގެ ކުރިން އަދާކުރީ އެ ރިސޯޓް ހިންގާ ކައިމޫ ގްރޫޕްގެ ބިޒްނަސް ޑިވެލޮޕްމެންޓް މެނޭޖަރުގެ މަގާމެވެ.\n"މިހާރު މި މަސައްކަތް ކުރާ ސަމަ އައިލެންޑަކީ އަޅުގަނޑު ވަރަށް ލޯބިވާ ތަނެއް. މި ތަނުގައި އޮތް ޓީމާ އެކު މަސައްކަތް ކުރަން އަޅުގަނޑަށް ވަރަށް ފަސޭހަ. އެންމެން ވެސް ވަރަށް ސަޕޯޓިވް. އެއީ ކުރިއަށް ދާން ލިބޭ ވަރަށް ބޮޑު ހިތްހަމަޖެހުމެއް،" މާރިޔާ ބުންޏެވެ.\nބައެއް ވާހަކަތަކަކީ ހަގީގަތް، ތަޖުރިބާކުރަން ޖެހުނު!\nމަސައްކަތް ކުރަން ކިތަންމެ ބޭނުން ވިއަސް މި ދާއިރާ އަކީ ކުރިން އޭނާ އަށް ބޮޑު ބިރެކެވެ. އެއް ކަމަކީ އަންހެން ކުދިން މި ދާއިރާގައި މަސައްކަތް ކުރުމާ ނުރުހުންވެ ދައްކަމުން ދިޔަ ވާހަކަތަކެވެ. ރިސޯޓް ދާއިރާ އަކީ އަންހެން ކުދިން އުޅެން ކަމުދާ ދާއިރާއެއް ނޫނެވެ؛ މިއީ މަދުން ނަމަވެސް މިހާރު ވެސް ބައެއް މީހުންގެ ވިސްނުން ހުރި ގޮތެވެ.\nމި ވިސްނުމާ ހެދި އަމަލީ ގޮތުން އުނދަގޫތަކަކާ މާރިޔާ އަށް ވެސް ކުރިމަތިލާން ޖެހުނެވެ. ފުރަތަމަ ދުވަސްކޮޅު ޑިއުޓީ ނިންމާފައި ކޮޓަރިން ބޭރަށް ނުނިކުމެ އޮންނަން ވެސް ޖެހުނެވެ. އެއީ، ވަޒީފާގައި އަންހެން ކުދިން މަދުވެ، ފިރިހެނުންގެ ތެރޭގައި އެކަނި އުޅެން ޖެހުމުން ފުރައްސާރައާ ކުރިމަތިލާން ޖެހޭތީ އެވެ.\n"ވަރަށް ގިނަ މީހުން ނަސޭހަތް ވެސް ދިން ރިސޯޓަށް ނުދާށޭ. މިވެނި މިވެނި ކަންތައްތައް ވެޔޭ އަންހެން ކުދިންނަށް. މާބޮޑަށް ގަބޫލެއް ނުކުރަން، އެކަމަކު ފުރަތަމަ ކޮޅުގައި ދަންވަރު ގުޅާ މީހުން ވެސް އުޅޭ އަންހެން ކުއްޖަކަށްވީތީ ޖެއްސުންކުރަން،" މާރިޔާ ބުންޏެވެ.\nމުވައްޒަފުންތަކަކާ މާރިޔާ ބައްދަލުކުރަނީ\nއެންމެ ބޮޑަށް އުނދަގޫވީ މަޑުމައިތިރި ކަމަށް ލޯބިކުރާއިރު، އެގޮތަށް ފުރައްސާރައާ ކުރިމަތިލާން ޖެހުމުން ކަމަށް މާރިޔާ ބުންޏެވެ. ޑިއުޓީ ނިންމާފައި، ކާން ނުނިކުމެ ކޮޓަރި ތެރޭގައި އޮތީ ވެސް ޖެއްސުމުގެ ބަސްތައް އަޑު އަހަން ބޭނުން ނުވާތީ އެވެ.\n"ފަހުން ވިސްނުނީ، މިގޮތަށް ފިލާ އޮވެގެން ފައިދާއެއް ނުވާނެއޭ. ކުރިމަތިލާން ޖެހޭނެއޭ. ދެން ނިކުމެ އުޅެން ފެށީމަ އެކުގައި މަސައްކަތް ކުރި އެންމެންނަށް ވެސް އެނގިއްޖެ ހީކުރާ ކަހަލަ މީހެއް ނޫން ކަން، ކެރޭނެކަން،" މާރިޔާ ބުންޏެވެ.\nވަޒީފާގެ މާހައުލުގައި އަންހެނުންނަށް އުނދަގޫ ކުރިމަތިވުމަކީ ހަމައެކަނި ޓޫރިޒަމް ދާއިރާގައި ނުވަތަ ރާއްޖޭގައި ކުރިމަތިވާ ކަމެއް ނޫނެވެ. ފަހަތަށް ނުޖެހި ކުރިއަށް ދިޔައީ އެކަން ވެސް ހިތުގައި ބާއްވައިގެން ކަމަށް މާރިޔާ ބުންޏެވެ.\nއޭނާ ބުނި ގޮތުގައި ކުރިއާ އަޅާބަލާއިރު، ޓޫރިޒަމް ދާއިރާގައި އަންހެނުންނަށް ހުރި ހުރަސްތައް މިހާރު މަދެވެ. މި ދާއިރާގައި މަސައްކަތް ކުރާ އަންހެން ކުދިންގެ އަދަދު ނިސްބަތުން ގިނައީ ވެސް އެހެންވެ ކަމަށް މާރިޔާ ދެކެ އެވެ.\n"މައްސަލައަކީ ވިސްނުން، މިހާރު ވަރަށް ބޮޑަށް އެ ވިސްނުން ބަދަލުވެއްޖެ. ރިސޯޓް ދާއިރާ އަކީ ހަމައެކަނި ފިރިހެނުންނަށް ހާއްސަ ވަޒީފާއެއް ނޫން ކަން ގިނަ ބަޔަކު ގަބޫލުކުރޭ. އަންހެނުން އަންނަނީ އެކަން ސާބިތު ވެސް ކޮށްދެމުން،" މާރިޔާ ބުންޏެވެ.\nބޮޑެތި ބަދަލުތަކަކަށް ވިސްނުން ގެންގުޅޭ\nޓޫރިޒަމް ދާއިރާ އިން މިހާތަނަށް ކުރެވުނު ތަޖުރިބާ އިން މި ދާއިރާގެ އެތައް ކަމެއް ބަދަލުކުރަން ޖެހޭ ކަމަށް މާރިޔާ ގަބޫލުކުރެ އެވެ. އެއް ކަމެއް ގޮތުން ފާހަގަކުރީ ބައެއް ރިސޯޓްތަކުގައި މުވައްޒަފުންނާ މެދު އަމަލުކުރާ ގޮތެވެ.\n"ވަރަށް ބޮޑަށް މުވައްޒަފުން ހިފަހައްޓާފައި އޮންނަނީ. މަނާ ކަންތައް ވަރަށް ގިނަވާނެ. އެންމެ ކުޑަވެގެން ގެސްޓުންނާ ވާހަކަ ދެއްކުން ވެސް އޮންނަނީ މަނާކޮށްފައި. އެކަމަކު އެވަރަށް ކަންކަން ހިފަހައްޓަން ޖެހޭ ސަބަބެއް ނެތް،" މާރިޔާ ބުންޏެވެ.\n"މީގެ މާނައަކީ ޑިސިޕްލިންކުރަން އުސޫލްތަކެއް ކަނޑައަޅާފައި އޮންނަން ނުޖެހޭ ވާހަކައެއް ނޫން. މާނައަކީ މުވައްޒަފުންނަށް އިތުބާރުކުރާށޭ. ކުރަން ނުވާ ކަންތައް ވެސް އޭރުން އެނގޭނެ."\nހަތަރު ތަރީގެ ސަމަ އައިލެންޑް ހިތްގައިމު ތަނެއްގެ ގޮތުގައި މާކެޓް ކުރާއިރު އެންމެ ބޮޑަށް އިސްކަންދޭ އެއް ކަމަކީ، މާރިޔާ ބުނި ގޮތުގައި، މުވައްޒަފުންގެ ހިތް ހަމަޖެހުމެވެ. ޓޫރިޒަމް ދާއިރާގައި މުވައްޒަފުންގެ ޝަކުވާތައް ފުނިޖެހެނީ އެކަންކަމާ މެދު އަޅާލަންވާވަރަށް އަޅާނުލުމުން ކަމަށް މާރިޔާ ބުންޏެވެ.\nމާރިޔާ: މި ދާއިރާގައި އަދިވެސް ގިނަ ކަންކަން ތަޖުރިބާ ކުރަން ބޭނުންވޭ.\nސަމަ އައިލެންޑް ރިސޯޓުގައި އޭނާ ގެންނަން ފެށި އެއް ބަދަލަކީ މުވައްޒަފުންގެ ދައުރު ފުޅާކޮށް މަސައްކަތުގައި އެ މީހުންގެ ޝައުގުވެރިކަން އުފެއްދުމެވެ. އެތަނުގައި އޮތީ، އެކަކު އަނެކަކަށް އަޅާލާ، އިހްތިރާމްކުރާ އުފާވެރި މާހައުލެއް ކަމަށް މާރިޔާ ބުންޏެވެ.\n"ވަރަށް ކުދި އެކަމަކު މުޅި ދާއިރާ އަށް މުހިއްމު ބަދަލުތަކެއް އެބަހުރި ގެންނަން ޖެހޭ،" މާރިޔާ ބުންޏެވެ.\nއެ ބަދަލުތައް ގެނައުމުގައި މި ދާއިރާގައި އަންހެނުންނަށް އޮތް ފުރުސަތު އިތުރުކުރުމަކީ ވެސް މާރިޔާ ކުރާނެ ކަމެކެވެ. ޓޫރިޒަމްގެ މަތީ މަގާމުތަކަކީ ހަމައެކަނި ފިރިހެނުންނަށް ހާއްސަ މަގާމެއް ނޫން ކަން އޭނާ ސާބިތުކޮށްދޭނެ އެވެ. ފުރުސަތުގެ ބޭނުން ހިފައި ދެން ހުރި ގޮންޖެހުންތަކާ ވެސް ކުރިމަތިލާން މާރިޔާ ހުރީ ތައްޔާރަށެވެ. އޭނާ އަށް ލިބޭ ހިތްހަމަޖެހުމަކީ އެތައް ކަމެއް ތަޖުރިބާކުރުމަށް ފަހު، ދާއިރާ އިން އޭނާ އަށް ރަނުގެ ފުރުސަތެއް ލިބިފައި ވުމެވެ. މި މަގާމާ އެކު ތަޖުރިބާ ކުރަން ޖެހޭ އެތައް ކަމެއް އެބަހުރި ކަމަށް އޭނާ ދެކެ އެވެ.\nއަންހެނުން ޓޫރިސްޓުން އަންހެނުން ބާރުވެރިކުރުން ޓޫރިޒަމް ސަމާ އައިލެންޑް މޯލްޑިވްސް އިންޓަވިއު\nއެބުނާހެން މިކަމަނާ ޒަވާޖީ ޙަޔާތެއް ފަށައިފިތޯ؟ އެހެން ކަމަށް ވާނަމަ ރަނގަޅު. އެހެން ނޫންކަމުގައި ވާނަމަ ތިޔަ ކާމިޔާބީ މިގޮތަށް އަހަރެމެންނާއި ހަމައަށް ގެނައުމަކީ ދުނިޔޭގެ ހަޤީގަތްތަކަށް ގޮންޖަހަން ކުރާ އިޝްތިހާރެއް. އަންހެނޭ ފިރިހެނޭ ކިޔައިގެން.\nސާބަސް މާރިޔާ: ހިޔްވަރާއެކީ ކުރިޔަށް . ބާރައް ކުރިޔައް!\nކޮންމެ ރެސޯޓްއެއްގެ މެނޭޖަރަކުވެސް ހުންނާނީ ރިސޯޓްގެ ހުރިހާ ދާއިރާއެއްގައި މަސައްކަތް ކޮއްފަ. އެއީ މެނޭޖަރކަށް ވެވޭނީ ހުރިހާ ތާކު ވޯކް ކޮއްފަ\nމާރިޔާފަދަ ކެރޭކޮންމެ ޒުވާނަކަށް މިއަދުވެސް ރާއްޖޭގެ ވަޒީފާގެ ބާޒާރުގައި މިފަދަ ފުރުސަތުތައް އެބަހުއްޓްވެ.\nމާރިޔާ އަށް އިތުރު ކާމިޔާބަށް އެދެމެވެ. ސުވާލަކީ އަންހެނަކަށް ވެ އަމިއްލަ ރަށް މާލެއާދުރުގައި ވަޒީފާ އަދާކުރާ ތަން ކަނޑު ހުރަސްކޮށް މުޅިން ވަކިން އޮންނަ ރިސޯރޓެއްގައި ރެއާދުވާލު ވަގުތު ހޭދަކޮށް ޢުމުރުގެ ތިހާހިސާބަށް ދިޔައިރު ޒަވާޖީ ޙަޔާތެއް ފެށިއްޖެތޯ އެވެ؟ އެހެނީ އަންހެނަކަށް ތިފަދަ ވަޒީފާއެއް އަދާކުރުމުގައި ގޮންޖެހުންތައް ކުރިމަތިވަނީ ކައިވެނިކޮށް ދަރިން ލިބުމުން ކަމަށްވާތީއެވެ. ނަމަވެސް އެފަދަ ކަމެއް ކުރަން ބޭނުން ނުވާ، ހަމައެކަނި އަމިއްލަ ނަފްސާއިގެން އުޅެން ވިސްނައިފިނަމަ ތިފަދަ ވަޒީފާ ތަކަކީ ފިރިހެނުންނަށް ވުރެން މާ ފަސޭހައިން އަންހެނުންނަށް ލިބޭނެ ވަޒީފާ ތަކެވެ.\nފިރިހެނުން މީހުންނާ ނީނދޭ ދަރިން ނެތި ތަ ރިސޯޓުތަކުގަ އުޅެނީ... ދެންބުނޭ ދަރިން ބެލުން އެއީ އަންހެނުންގެ ކަމެކޭ...\nދެން ބުނޭ ދަރިންނަށް ޙަރަދު ކުރުމަކީ ފިރިހެނުންގެ ކަމެކޭ..ހޫން\nއޮބި މާރިޔާ ސަޅި...\nސާބަހޭ މާރިޔާ. ތީ ފިސާރި އަންހެން ކަނބަލުންނަކީ. ހުރިހާ ޒުވާނުންނަށް ނަމޫނާއެއް.\nމި މަސައްކަތްތަކަކީ ކޮންމެހެން ބޭރުމީހުންނަށް ދޭންޖެހޭ މަސައްކަތްތަކެއް ނޫން؛ ރިސޯޓު ހިންގުމަކީ ރޮކެޓް ސައިންސެއް ނޫން. ޓުއަރިޒަމް ދާއިރާ 90% ދިވެހިންނަށް މިހާރުވެސް ބަދަލު ކުރެވިދާނެ އެއްވެސް ދަތި ކަމަކާ ނުލާ. ދިވެހިން މިތިބީ ވަޒީފާ ނުލިބިފަ. ޓޫރިސްޓުން ރާއްޖެ އަންނަނީ އިންޑިއާ ނުވަތަ ލަންކާ މެނޭޖަރުން ނުފެންނާތީ އެމީހުންނާ ބައްދަލު ކުރާކަށްވެސް ނޫން. މާރިޔާ މެން ފަދަ ކިޔަވައިގެން ތިބި އެތައް ދިވެހިންނެއް އެބަތިބި ތަޖުރިބާ ވެސް ލިބި ފުރުސަތެއް ނެތިފ. މީ ވަރަށް ރަނގަޅު އިޝޫ އެއް މި ނޫހުން ނެގި.\nމިޒަމާނުގަ ގިނަ ޒުވާނުން ބޭނުންވަނީ ވަޒީފާއައްނިކުންނަ ފުރަތަމަ ދުވަހު މެނޭޖަރުކަން އެހެންވެ އެއްވެސް ހިސާބެއްގަ ލައްވާނުލާ މައިންބަފައިން ދިނީމަ ކައިގެން ބޮއިގެން އުޅެންޖެހެނީ ނުވިތާކައް މައިންބަފައިން ޕޮކެޓްމަނީ އާ ކޮފީލާރިވެސް ދޭންޖެހެނީ. ގިނަ ޒުވާނުންގެ އެއްވެސް ހިއްވަރެއްނުހުރޭ، މުރާލިކަމެއްނެއް، މަސައްކަތުގެ އަހުލާގެއްނެއް ކެރުންކަމައްދެކެނީ ކުރަންޖެހުނު މަސައްކަތްނުކޮއްފަރުޖެއްސޭނެ އުޒުރުތައްދެއްކުން އަމިއްލަ އަތުން ކަމެއްކޮއްލަންޖެހިއްޖިއްޔާ ލަދުން ކުރާކައްނުކެރޭ. އަމިއްލަ ދަބަސްވެސް ހިފައިގެން ދިޔުން އޮންނަނީ ލަދުކަމަކައްވެފަ.\nބޮޑެތި ގޮންޖެހުންތަކާއެކުވެސް ކުރިއަރަން މަސައްކަތް ކުރާތީ ބުނެލަން ބޭނުމީ ސާބަހޭ ތިޔަކުރާ ހިތްވަރަށް.


Balikamun Rishi Kapoor ah "The Intern" kulhevey gotheh nuvi\nބަލިކަމުން ރިޝީއަށް "ދި އިންޓާން" ކުޅެވޭ ގޮތެއް ނުވި\nރިޝީ ކަޕޫރާއެކު ދީޕިކާ ޕަދުކޯން ކުޅޭ "ދި އިންޓާން" ކިޔާ ފިލްމެއް މިދިޔަ ޖެނުއަރީ މަހު ދީޕިކާ ވަނީ އިއުލާން ކޮށްފަ އެވެ. ނަމަވެސް މި ދެ ތަރިން އެކުގައި ސްކްރީނުން ބަލާލަން ބޭނުން މީހުންނަށް މި ފިލްމުން އެ މަގްސަދު ހާސިލުވާ ގޮތެއް ނުވި އެވެ. އަދި އިތުރު ފިލްމެއް މި ދެ ތަރިންނާއެކު އިއުލާން ކުރެވޭތޯ އިންތިޒާރު ކުރުން ނޫން ގޮތެއް މިހާރު މި ދެ ތަރިންގެ ފޭނުންނަކަށް ނެތެވެ. ސަބަބަކީ ރިޝީ ކަޕޫރުގެ ބަލި ހާލު ގޯސްވެ އެ ފިލްމުން އޭނާ އަމިއްލައަށް ވަކިވީމަ އެވެ.\n"ދި އިންޓާން" އަކީ އެހެން މީހަކާ ގުޅިގެން ދީޕިކާ ޕްރޮޑިއުސްކުރާ ފިލްމެކެވެ. އެހެން ކަމުން ރިޝީގެ ބަދަލުގައި ފިލްމަށް އެހެން ސީނިއާ އެކްޓަރަކު ހޯދުމުގެ މަސައްކަތްކުރަން ދީޕިކާ އަށް މިހާރު ވަނީ ޖެހިފަ އެވެ.\n"ދި އިންޓާން" އަކީ ރޮބާޓް ޑި ނީރޯ އާއި އެނާ ހެތަވޭ ކުޅެފައިވާ މި ނަން ކިޔާ ފިލްމެއްގެ ރިމޭކް އެކެވެ. ފިލްމު ކުޅެން ރިޝީ ޖެނުއަރީ މަހު އެއްބަސްވީ ނަމަވެސް އޭގެ ފަހުން ފާއިތުވީ ދުވަސްތަކުގައި ވަރަށް ބޮޑަށް ބަލިވެ އޭނާ ދޭތެރެ ދޭތެރެއިން ހޮސްޕިޓަލުގައި އެޑްމިޓްކޮށްގެން ވެސް ދަނީ ފަރުވާ ދެމުންނެވެ.\nމިކަމާ ގުޅޭ ގޮތުން އިންޑިއާގެ ނޫހެއްގައިވާ ޚަބަރެއްގައި ބުނެފައިވަނީ މި ފިލްމުގައި ދީޕިކާގެ ކެރެކްޓާގެ މެންޓާއެއްގެ ރޯލަށް އަމީތާބު ބައްޗަން ހަމަޖައްސަން ދަނީ ވިސްނަމުންނެވެ. ދީޕިކާ ވަނީ މީގެ ކުރިން "ޕީކޫ" ގައި އަމީތާބާއެކު މަސައްކަތް ކޮށްފަ އެވެ.\nރިޝީ އާއެކު މަސައްކަތް ކުރުމަކީ ދީޕިކާ ވަރަށް ކުރިއްސުރެ ދެކެމުންދަ ހުވަފެނަކަށް ވާތީ އޭނާ ރިޝީ އަށް ފިލްމު ހުށަހެޅީ އެވެ. ނަމަވެސް ރިޝީ އަށް ކުޅެވޭ ގޮތް ނުވުމުން އަމީތާބަށް ފިލްމު ހުށަހަޅާނެ ކަމަށް މިހާރު ވަނީ ބެލެވިފަ އެވެ.\nނަމަވެސް ފިލްމުގެ އެކްޓަރު ބަދަލުވީކަމަށް ރަސްމީކޮށް އަދި އިއުލާން ކޮށްފައެއް ނުވެ އެވެ. ދީޕިކާގެ ތިން ފިލްމެއް ކުރިޔަށް އޮތް ތާނގައި ރިލީޒްކުރަން ވަނީ ހަމަޖެހިފަ އެވެ. ފުރަތަމަ ފިލްމަކީ ޝަކުން ބަޓްރާ ޑައިރެކްޓްކުރާ ފިލްމެކެވެ. އަދި "މަހާބާރަތު" ޓްރައިލޮޖީ އާއި "83"ގެ މަސައްކަތް ވެސް އޭނާ ދަނީ ކުޅެމުންނެވެ.\nދިޕިކާ ޕަދުކޯން ރިޝީ ކަޕޫރު\nޑިޕްރެޝަން ދިމާވުމުން ދިރިއުޅުމުގެ އުންމީދު ކެނޑުނު: ދީޕިކާ\nދީޕިކާގެ ޖާދޫގައި ދޯނީ ވެސް ޖެހުނު\nރަންބީރުއާ ދީޕިކާ ރުޅިވީ ރެޑް-ހޭންޑްކޮށް ހިފާފަ


Evvana division ge hurihaa kulhuntherinnah vaccine dheefi\nއަޝްފާގަށް ވެކްސިން ދެނީ.\nއެއްވަނަ ޑިވިޝަނުގެ ހުރިހާ ކުޅުންތެރިންނަށް ވެކްސިން ދީފި\n21 ފެބްރުއަރީ 2021 - 08:59:27\nދިވެހި ޕްރިމިއަރ ލީގުގައި ވާދަކުރާ ހުރިހާ ކުލަބެއްގެ ހުރިހާ ކުޅުންތެރިންނާ އޮފިޝަލުންނަށް ވެކްސިން ދީފިއެވެ. ކުޅުންތެރިންނާ އޮފިޝަލުންނަށް ވެކްސިން ދިންކަން ހާމަ ކުރެއްވީ އެފްއޭއެމްގެ ރައީސް ބައްސާމް އަދީލް ޖަލީލް އެވެ.\nކޮވިޑުގެ ހާލަތު ގޯސްވާން ފެށުމާއި ގުޅިގެން އެޗްޕީއޭއިން އެޅި ރައްކާތެރިކަމުގެ ފިޔަވަޅުތަކުގެ ތެރޭން ލީގުގެ ކުޅުންވަނީ މި މަހުގެ ކުރީކޮޅު މެދު ކަނޑާލާފައެވެ. ކުޅުން މެދު ކަނޑާލިއިރުއްސުރެ ފެށިގެން ކްލަބުތަކާ އެފްއޭއެމުން އަންނަނީ ކުޅުން އަލުން ފެށުމުގެ ހުއްދައަށް އެދި ކަމާ ބެހޭ އިދާރާތަކުގައި އެދެމުންނެވެ. އެހެންނަމަވެސް އަދި ކުޅުން ފެށޭނެ ދުވަހެއް ޔަގީނެއް ނުވެއެވެ. ބައްސާމް ކުރެއްވި ޓްވީޓެއްގައި ވިދާޅުވީ، ވަރަށް އަވަހަށް ހުއްދަ ލިބޭނެ ކަމަށް އުއްމީދުކުރައްވާ ކަމަށެވެ.\nދިވެހި ލީގުގެ ކުޅުން މެދު ކަނޑާލީ ލީގުގެ ދެވަނަ ބުރުގެ ތެރެއިންނެވެ. ލީގުގެ ކުޅުން މެދު ކަނޑާލިއިރު ބައެއް ކްލަބުތަކުގެ ކުޅުންތެރިން ކޮވިޑަށް ޕޮޒިޓިވްވެފައިވެއެވެ. ޕޮޒިޓިވްވީ ބައެއް ކުޅުންތެރިންނަށް ކޮވިޑް ފެސިލިޓީތަކުގައި ފަރުވާ ދީފައިވާއިރު، ހުރިހާ ކުޅުންތެރިންގެވެސް ހާލު ރަނގަޅު ކަމަށް މައުލޫމާތު ލިބިފައިވެއެވެ.\nއެފްއޭއެމްބައްސާމް އަދީލް ޖަލީލް\nއެޗްޕީއޭއިން އެދުނު ގޮތާ ހިލާފަށް ފަރިތަކުރުން ފަށައިފި\nކެފޭ ރެސްޓޯރަންޓް ބަންދު- ބޯޅަ ކުޅެން ހުއްދަ!\nކުޅިވަރު ތެރޭ އޮތް ކޮރަޕްޝަންގެ ޝަކުވާ މަޖިލީހަށް\nހުރިހާ ފުޓްބޯޅަ ކުޅުންތެރިންނަށް މިއަދު ވެކްސިން ދެނީ\nމަހަކަށް ފަހު އަނެއްކާވެސް ދެއްވަދޫ މޮނީޓަރިންއަށް ލައައިފި\nއުސޫލާ ހިލާފަށް އަލީ އާޒިމްގެ އުފަން ދުވަސް ފާހަގަކޮށްފި\nއިންނަމާދޫ އިސްމެޖިސްޓްރޭޓްގެ ސުލޫކީ މައްސަލައެއް ބަލަނީ\nމިއަދު 5700 މީހުން ވެކްސިން ޖަހައިފި


REPORT: Addu gai vazeefaa eh neiy, vazeefaa libeyne mageh ves neiy!\nއައްޑޫ ސިޓީ-- ފޮޓޯ: ރާއްޖެއެމްވީ\n6 ސެޕްޓެމްބަރ 20195ކޮމެންޓް\nއައްޑޫގައި ވަޒީފާއެއް ނެތް، ވަޒީފާ ލިބޭނެ މަގެއް ވެސް ނެތް!\nރާއްޖޭގެ އާބާދީގެ ބޮޑު ބައެއް ދިރިއުޅެމުން ދަނީ ވެރިރަށް މާލޭގައެވެ. ސަބަބުތަކެއް ނެތިއެއް ނޫނެވެ. ފެންވަރު ރަނގަޅު ހިދުމަތްތަކާއި، ވަކިން ހާއްސަކޮށް ވަޒީފާގެ ފުރުސަތުތައް ގިނައިން ފަހިވެފައި އޮންނަނީ މައި ރަށުގައެވެ. ސާނަވީ ނުވަތަ މަތީ ސާނަވީ ތައުލީމް ފުރިހަމަ ކުރުމަށްފަހު ވަޒީފާއެއް ހޯދަން އަވަސްވެގަންނަ އިރު އަމިއްލަ ރަށުގައި ވަޒީފާއެއް ނެތުމުން މާލެ ހިޖުރަކުރަން ގިނަ ފަހަރަށް އޮންނަނީ މަޖުބޫރުވެފައެވެ.\nރާއްޖޭގެ ވެރިކަން ކުރާ ސިޓީގައި ވަޒީފާގެ ފުރުސަތުތައް ފަހިވެފައި އޮތް ނަމަވެސް ދެވަނަ އަށް އާބާދީ އެންމެ ބޮޑު އައްޑޫ ސިޓީގައި ކަން އޮތީ މިހެނެއް ނޫނެވެ. ހަތަރު ލައްކަ އަށް ވުރެ ގިނަ ރައްޔިތުން ރާއްޖޭގައި ދިރިއުޅެމުން ދާއިރު ވަޒީފާ އަދާކުރަމުން ދަނީ ނުވަދިހަ ހާސް ވަރަކަށް ރައްޔިތުންނެވެ. ވަޒީފާގެ ފަހި ފުރުސަތުތައް ގާއިމްވެފައި ނެތް އައްޑޫ ސިޓީގެ އާބާދީ ތިރީސް ހަތަރު ހާހާ ގާތް ކުރާއިރު އެތަނުގެ އާބާދީގެ ބޮޑު ބަޔަކީ ވަޒީފާ ނެތް މީހުންނޭ ބުންޏަސް ދޮގަކަށް ނުވާނެ އެވެ.\nއައްޑޫ ރައްޔިތުންގެ ވާހަކަތަކުން ވެސް އެމީހުން ވަޒީފާ ބޭނުންވެފައި ހުރި މންވަރު ހާމަވެގެން ދިޔައެވެ. ރައްޔިތުން ތިބީ ވަޒީފާ އަށް ފެންބޮވައިގަނެފަ އެވެ. އެމީހުން ބުނަމުން އަންނަނީ އައްޑުއަކީ ސަރުކާރުތަކުން އަޅާނުލާ ބާކީ ވެފަ އޮތް ސިޓީއެއް ކަމަށާއި ދިމާވެފައިވާ އެންމެ ބޮޑު ގޮންޖެހުމަކީ ވަޒީފާގެ ފުރުސަތު ފަހިވެފައި ނެތުމުގެ މައްސަލަ ކަމަށެވެ.\n"އެންމެ ބޮޑު މައްސަލައަކީ އައްޑޫ މީހުންނަށް ވަޒީފާ ނުލިބުމުގެ މައްސަލަ. އާމްދަނީ ހޯދޭނެ މަގެއް ނެތް. އަހަރެންވެސް މިހުރީ ވަޒީފާ އަށް ބޭނުންވެފައި،" ރަށުގައި ހުރި ގޮންޖެހުންތައް ކިޔައިދެމުން އައްޑޫ ރައްޔިތަކު ސީއެންއެމް އަށް ބުންޏެވެ.\nއައްޑޫ ސިޓީގެ ކައުންސިލް މެމްބަރުން ވެސް އެކަމަށް އެއް ބަހެވެ. ކައުންސިލުން ބުނާ ގޮތުގައި ސިޓީގެ ޒުވާނުންނަށް ވަޒީފާ ލިބޭނެ އެއްވެސް މަގެއް މިވަގުތަކު ނެތެވެ.\n"ވަޒީފާގެ ފުރުސަތެއް އައްޑޫގައި ފަހިވެފައެއް ނެތް. ރައްޔިތުންނަށް ވަޒީފާ އެއް ލިބޭނެ އެއްވެސް ކަމެއް މިވަގުތަކު ނެތް،" އައްޑޫ ސިޓީ ކައުންސިލް މީދޫ ދާއިރާގެ މެމްބަރު ހުސެއިން އިޔާޒް ވިދާޅުވި އެވެ.\nފަތުރުވެރިކަމުގެ ދާއިރާ އަށް ބެލިކަމުގައި ވިޔަސް އައްޑޫ ސިޓީގައި އެ ދާއިރާއިން އެދެވޭ މިންވަރަކަށް ވަޒީފާއެއް ނެތެވެ. އައްޑޫ ސިޓީގައި މިހާރު ހިންގަމުން ދަނީ އެންމެ ދެ ރިސޯޓާއި ހޮޓަލެކެވެ. އެއީ ޝަންގްރިއްލާ ރިސޯޓާއި ކެނެރީފެވެ. ސިޓީ ހޮޓަލަކަށް ހުންނަނީ އިކުއޭޓާ ވިލެޖެވެ.\nފަތުރުވެރިކަމުގެ ސިނާއަތުގައި ވަޒީފާ ފަހިވެފައި އޮތް ތިން ތަން އެ ސިޓީގައި ހުރި ކަމުގައި ވިޔަސް އެ ތަންތަނުން ވެސް އައްޑޫ ރައްޔިތުން ބޭނުންވާ މިންވަރަކަށް ވަޒީފާ ނުއުފެއްދެ އެވެ.\n"އަސްލު ހަގީގަތުގައި ވަޒީފާ ނުލިބޭ އެންމެ ބޮޑު މައްސަލައަކީ ދެ ރިސޯޓު އޮންނަ އިރުވެސް ގިނައިން ބޭރު މީހުންނަށް ފުރުސަތު ފަހިވެފައި އޮންނަނީ މަސައްކަތް ކުރަން. ގިނައިން މަސައްކަތް ކުރަނީ ބޭރު މީހުން،" އައްޑޫ ސިޓީ ކައުންސިލްގެ ފޭދޫ ދާއިރާގެ މެމްބަރު ފަހްމީ އަހުމަދު ސީއެންއެމް އަށް ވިދާޅުވި އެވެ.\nއައްޑޫގެ ވަޒީފާގެ ހާލަތު މިހާ ދަށަށް ގޮސްފައި ވާއިރު ކުރީ ސަރުކާރުތަކުން ވަނީ އައްޑޫގައި ވަޒީފާގެ ފުރުސަތުތައް ގިނަ ކުރާނެ ކަމަށް ބުނެ އެތައް ވައުދުތަކެއް ވެފައެވެ. އެމްޑީޕީގެ ވެރިކަން އޮތް އިރު ކުރީގެ ރައީސް މުހައްމަދު ނަޝީދު ވަނީ އައްޑޫގައި ވަޒީފާ ނެތް އެކަކުވެސް ނުހުންނާނެ ކަމަށް ވިދާޅުވެފަ އެވެ.\n"އަޅުގަނޑު ތަކުރާރުކޮށް މިދަންނަވަނީ ފަސް އަހަރު ދުވަހުގެ ތެރޭގައި މި ސިޓީގެ އުފެއްދުންތެރިކަން އަޅުގަނޑުމެން ދެގުނަ ކުރާނެ. މިތަނުގައި ވަޒީފާ ނެތް އެންމެ މީހަކު ވެސް އިރާދަކުރެއްވިއްޔާ ނުހުންނާނެ،" ނަޝީދު ވިދާޅުވި އެވެ.\nނަމަވެސް ވެރިކަން ނިމުން އިރު ކަން ހިނގައި ދިޔައީ އެމަގަކުން ނޫނެވެ. އެ ސަރުކާރަށް ފަހު ދެން އައި ސަރުކާރުން ވެސް އައްޑޫގެ ތަރައްގީ އަށް ގިނަ ވައުދުތަކެއް ވެފައި ވާއިރު އެ ސަރުކާރުން ވެސް ވަނީ ކުރިއެރުމެއް ގެންނަން ނުކުޅެދިފަ އެވެ.\n"އައްޑޫގެ ތަރައްގީ އަށް އެންމެ ވަރުގަދަ އަށް މަސައްކަތް ކުރާނެ މީހަކީ އަޅުގަނޑު،" ކުރީގެ ރައީސް އަބްދުﷲ ޔާމީން ވިދާޅުވެފައި ވެއެވެ.\nކުރީ ސަރުކާރުތަކުން އައްޑޫގެ ރައްޔިތުންނަށް އެތައް ހުވަފެންތަކެއް ދައްކާފައި ވާއިރު އެތައް އަހަރުތަކެއް ފާއިތުވެގެން ދިޔަ އިރުވެސް އެ ހުވަފެންތަކުގައި އަދިވެސް ކުލަޖެހޭނެ ގޮތެއް ނުވެއެވެ.\n"ވަޒީފާވެސް ދޭން ބުނީ. އެކަމަކު ނުއެއް ދޭ. ކޮންމެ ސަރުކާރަކުން ވެސް ބުނަނީ ވަޒީފާ ދޭނަމޭ. ބޯތަށި މި ބަދަލުވަނީ. އެކަމަކު ރިހައަކަށް މި ހުންނަނީ އެއް ރިހައެއް،" ސަރުކާރުތަކުން ކުރި ވައިދުތަކުގެ ވާހަކަތައް ދައްކަމުން އައްޑޫ ރައްޔިތަކު ބުންޏެވެ.\nއެހެން ސަރުކާރުތަކެކޭ އެއް ގޮތަށް މި ސަރުކާރުން ވެސް ވަނީ ވަޒީފާ އިތުރު ކުރުމަށް ވައުދުތަކެއް ވެފައެވެ. މި ސަރުކާރުން ވަނީ އައްޑޫ ސިޓީގައި 8000 ވަޒީފާ އުފައްދާނެ ކަމަށް ވައުދުވެފަ އެވެ. އައްޑޫ ތަރައްގީގެ މެނިފެސްޓޯ އެއް އެކުލަވާލައި އެ ޕްލޭންގައި ފަތުރުވެރިކަމާއި ވަޒީފާގެ ފުރުސަތުތައް ވަނީ ހިމަނާފަ އެވެ. އޭގެ ތެރޭގައި އައްޑޫގެ ފަޅުތައް ހިއްކައިގެން 1600 އެނދު ތަރައްގީ ކުރުމާއި ރިސޯޓްތައް ތަރައްގީ ކުރުން ފަދަ ކަންތައްތައް ހިމެނެ އެވެ.\nއައްޑޫ ރައްޔިތުންގެ އުންމީދަކީ ވީހާވެސް އަވަހަށް ގިނަ ވަޒީފާގެ ފުރުސަތުތައް ފަހިވެގެން ދިޔުމެވެ. އާމްދަނީ ހޯދޭނެ ގިނަ މަގުތައް ހުޅުވިގެން ދިޔުމެވެ. މި ސަރުކާރުން ވަޒީފާ ދޭނެ ކަމަށް ބުނެ ކުރި ވައުދުތަކާއެކު އައްޑޫ ރައްޔިތުން ތިބީ އަނެއްކާވެސް އުއްމީދު އާވެފަ އެވެ.\nއިބްރާހިމް މުހައްމަދު ޞާލިޚް އައްޑޫ ސިޓީ ވަޒީފާ ރައީސް ނަޝީދު ރައީސް ޔާމީން\nމިއީ މިހާރު އަރަތަކަށް ވެއްޖެ. އައްޑޫމީހުންނަށް އެއެއްޗެއް ނުލިބޭ މިއެއްޗެއް ނުލިބޭ. ބަލަ އައްޑޫމީހަކަށްވީމަ ހުރިހާއެއްޗެއްވެސް ލިބެންޖެހޭނެކަމަށް އެމީހުން މިދެކެނީ ކޮންހަމަޔަކުންބާ؟ އެއީ މަތިންފޭބިބައެއްބާ؟ ކޮންމެވެސް މީހަކު މިއަށް ޖަވާބެއްދީބަލަ. ހުވަދުއަތޮޅަށްބާނާމަސްކޮޅު ނުކިރުވިގެން އުޅެއުޅެތިއްބާ ދުވަހަކު މަހެއްބޭނިވެސް އަތޮޅަކަށް ނުވާއިރުވެސް ބިންހިއްކައިގެން ބޮޑު މަސްފެކްޓަރީ އަޅައިގެން އެތިބެނީ. ދެންމިހާރު ސަރުކާރުން ކޮށްދޭންވީ ކަމަކީ އައްޑުއަތޮޅު ރައްތަކުގެ ކައިރިއަށް މަސްދާންޖެހޭނެކަމަށް ގާނޫނެއް ފާސްކުރަންވީ.\nޢައްޑޫ ފަދަ ހުރިހާ ރައްތައްވެސް ، އެގެން ރައްތައް މާހާލުގަ\nރާއްޖޭގެ ވެރިކަން ކުރާ މިރަށުގަވެސް ދިވެހިންނަކަށް ވަޒީފާ ދިވެހިންނަށް ވަޒީފާ ދިނީމަ ކަމިޝަނެއް ނުލިބޭ ބަންގާޅުންނަށް ވަޒީފާ ދިނީމަ ކަމިޝަން މަހުންމަހަށް ލ ބޭ މީ ވޣޮތަކީ ރާއްޖޭގައި ސ އަރޮޅުގައި އެކަންޏެއް ނޫން ވަޒީފާ ނުލިބި ތިބީކީ\nހެއްހެއް. އަލިފާނަސް ހަމަ.\n16 ހާސް ވަޒީފާވެސް އުފެއްދި ދާނެ. އެކަމަކު އެއީ ބޭރު މީހުނަށް ދޭން. ވަޒީފާ ދޭން ތިބެނީ ވެސް އިންވެސްޓުކުރަނީ ވެސް ބޭރު މީހުން


ވެންޓިލޭޓަރު މައްސަލަ ޕީޖީ އޮފީހުން އަލުން ބެލުމަށް ނިންމައިފި - DhiDaily\nވެންޓިލޭޓަރު މައްސަލަ ޕީޖީ އޮފީހުން އަލުން ބެލުމަށް ނިންމައިފި\nޕްރޮސެކިއުޓަރ ޖެނެރަލް ޙުސައިން ޝަމީމް\nވެންޓިލޭޓަރުގެ ކޮރަޕްޝަންގެ މައްސަލައިގައި ދައުވާ ކުރުމާ މެދު ޕްރޮސެކިއުޓާ ޖެނެރަލް (ޕީޖީ) އޮފީސް އިން ނިންމި ނިންމުން ބަލައި އެކަމުގައި އިތުރަށް ބަލަން ޖެހޭ ކަންތައް ހުރިތޯ ނުވަތަ ނެތްތޯ ބެލުމަށް ނިންމައިފި އެވެ.\nވެންޓިލޭޓަރުގެ ވައްކަމުގެ މައްސަލައިގައި އެކަށީގެންވާ ވަރަށް ހެކި ނެތް ކަމަށް ބުނެ އެ މައްސަލައިގެ ދައުވާ ކުރެވެން ނެތް ކަމަށް ޕީޖީ އޮފީހުން ވަނީ ދާދިފަހުން ނިންމާފައެވެ. އެކަމާ ގުޅިގެން އެތައް ބައެއްގެ ފާޑުކިޔުން ވަނީ ރައްދުވެފައެވެ.\nއެކަމާ ގުޅޭގޮތުން ޕީޖީ އޮފީހުން މިއަދު ނެރުނު ނޫސްބަޔާނެއްގައި ބުނެފައިވަނީ ވެންޓިލޭޓަރުތަކުގެ މައްސަލައިގައި އެ އޮފީހުން ނިންމި ނިންމުމާމެދު އެންޓި ކޮރަޕްޝަން ކޮމިޝަން (އޭސީސީ) އާއި އާންމު ރައްޔިތުންގެ މެދުގައި ނުތަނަވަސްކަމާއި ކަންބޮޑުވުން ހުންނާނެކަން އެ އޮފީހުން ގަބޫލުކުރާ ކަމަށެވެ.\nއޭސީސީއިން އިއްޔެ ބޭއްވި ނޫސްވެރިންގެ ބައްދަލުވުމެއްގައި، ޕީޖީ އޮފީހުން ނިންމި ނިންމުމާމެދު ހިތްހަމަނުޖެހޭ ނުކުތާތައް ފާހަގަކޮށްފައިވެއެވެ. އެގޮތުން ކޮމިޝަނުން ފާހަގަކޮށްފައިވާ ކަމެއްގެ ގޮތުގައި ޕީޖީ އޮފީހަށް ފޮނުވި ސިޓީއަކަށް ޖަވާބު ނުދީ އޮތްކަމަށް ބުނެއެވެ. ނަމަވެސް އެފަދަ ކަމެއް ޕީޖީ އޮފީހުގެ ރެކޯޑުތަކުން ނުދައްކާ ކަމަށް ބަޔާނުގައި ބުނެއެވެ.\nވެންޓިލޭޓަރު މައްސަލައިގަ ގޮތް ނިންމުމުގައި ބަލާފައިވާނީ ތަހުގީގަށް ހޯދިފައިހުރި ހެކިތަކުގެ މައްޗަށް ކަމަށް ޕީޖީ އޮފީހުން ބުނެއެވެ. ނަމަވެސް އެކަމުގައި ރައްޔިތުންނާއި އޭސީސީގެ ގިނަ ކަންބޮޑުވުންތަކެއް ހުރުމުގެ ސަބަބުން އެ މައްސަލަ އަލުން ބެލުމަށް ނިންމާފައިވާ ކަމަށް ޕީޖީ އޮފީހުން ބުނެއެވެ.\nޕީޖީ އޮފީހުން ބުނެފައިވަނީ އެ ނިންމުން މުރާޖަޢާ ކުރާއިރު، މައްސަލައިގައި ފުލުހުންނާ ގުޅިގެން ހޯދިފައިވާ ހެކިތައްވެސް ވަކިން ގެނެސް ބަލާނެ ކަމަށެވެ. އަދި އޭގެ އިތުރުން އިތުރަށް ތަހުގީގުކުރަންޖެހޭ ކަމެއް އޮތްނަމަ، އެކަމެއް، ފުލުހުންގެ އެހީތެރިކަމާއެކު ތަހުގީގުކުރުމަށް އޭސީސީއަށް އިރުޝާދު ދިނުމަށް ގަސްތު ކުރާ ކަމަށް ޕީޖީ އޮފީހުން ބުންޏެވެ.\nގާނޫނީ ނިޒާމު ބައްޓަންވެފައި އޮތް ގޮތުން، ޖިނާއީ މައްސަލައެއްގައި ދައުވާ ކުރުމާމެދު ގޮތެއް ނިންމުމުގައި ޕީޖީ އޮފީހުން ބަލަންޖެހެނީ ދެކަމަކަށް އެ އޮފީހުން ބުނެއެވެ. އެގޮތުން ފުރަތަމަ ކަމަކީ އެމައްސަލައެއްގައި ދައުވާ ކުރެވޭ ވަރަށް ހެއްކާއި ގަރީނާ ހުރިތޯ ބެލުމެވެ. ދެވަނަ ކަމަކީ އާންމު މަސްލަހަތު އޮތް މިންވަރު ބެލުމެވެ.\nވެންޓިލޭޓަރުތަކުގެ މައްސަލައިގައި އާންމު މަސްލަހަތު އޮތްކަމާމެދު ޝައްކެއް ނެތް ކަމަށް ޕީޖީ އޮފީހުން ބުނެއެވެ. ނަމަވެސް، އެ މައްސަލައިގައި ޖިނާއީ ދައުވާއެއް ކުރެވޭ މިންވަރަށް ހެކި ހުރި މިންވަރާމެދު އޮތީ ސުވާލު އުފެދިފައި ކަމަށްވެސް ޕީޖީ އޮފީހުން ބުނެފައިވެއެވެ.\n”މިހާރު އަމަލުކުރަމުންދާ ގާނޫނީ ނިޒާމުގައި، ދައުވާކުރާއިރު ޚހިޔާލީ ވާހަކައެއް ނުދެއްކޭނެއެވެ. ދައުވާގެ ކޮންމެ އިބާރާތެއް، ހެއްކާއެކު ސާބިތުކޮށްދޭންޖެހެއެވެ. އެކަމުގައި މިއޮފީހުން ބަރޯސާވަނީ، މައްސަލައިގައި ތަހުގީގީ އިދާރާތަކުން ހޯއްދަވާފައިވާ ހެކިތަކަށެވެ.“ ޕީޖީ އޮފީހުން ބުނެއެވެ.


ލަންކާގައި އުޅޭ ދިވެހީންނަށް މޮބައިލް އެޕެއް ހަދަނީ\nސްރީލަންކާގައި ދިިރިއުޅެމުން އަންނަ ދިވެހީންނަށް ހާއްސަކޮށް މޮބައިލް އެޕްލިކޭޝަނެއް ހަދަން އެ ގައުމުގައި ހުންނަ ރާއްޖޭގެ އެމްބަސީން ނިންމައިފި އެވެ.\nފޮނުވާ މެސެޖު ޑިލީޓްކުރެވޭ ގޮތް ވަޓްސްއެޕަށް ވެސް\nނުބައި ނަންބަރަކަށް ނުވަތަ ގްރޫޕަކަށް މެސެޖެއް ފޮނުވި ލަދުގަންނަން ޖެހޭ މީހުން ވަރަށް ގިނަވާނެ އެވެ. އަހަރެމެންގެ ތެރޭގައި އެންމެ ގިނައިން ބޭނުންކުރާ ޗެޓް އެޕްލިކޭޝަން ކަމަށްވާ...\nOctober 09, 2017 9\nމެސެޖަށް ރިޕްލައި ކުރެވޭ ގޮތް ވައިބައިން ވެސް ހަދައިފި\nވަޓްސްއެޕުން މުހިންމު ފީޗާއެއް ޓެސްޓްކުރަނީ\nވަޓްސްއެޕް ބޭނުންކުރާ މީހުން ފޯނު ނަންބަރު ބަދަލުކުރުމުން، ކޮންޓެކްޓް ލިސްޓްގައިވާ މީހުންނަށް ފަސޭހައިން އެނގޭނެ ފީޗާއެއް ޓެސްޓްކުރަން ފަށައިފި އެވެ.\nހުސް ފާޚާނާއެއް ހުރީ ކޮން ތަނެއްގައި؟\nޖަޕާނުގެ ޓެލެކޮމިއުނިކޭޝަން ކުންފުނިން އާދަޔާ ޚިލާފު ޕްރޮޖެކްޓެއް ފަށައިފި އެވެ. އެންމެ ކައިރީގައި ހުސް ފާޚާނާއެއް ހުރީ ކޮން ތަނެއްގައިކަން އެނގޭނެ ގޮތް ހަދައިދިނުމަކީ އެ މީހުން ގަބޫލުކުރާ ގޮތުގައި ކުރަން ޖެހިފައި އޮތް ކަމެކެވެ.


Column Folhuvaiy - Nasandhura ge hiyaanaathun fena bodu manzaru\nކޮލަމް ފޮޅުވަތް - ނަސަންދުރާގެ ހިޔާނާތުން ފެންނަ ބޮޑު މަންޒަރު\nނަސަންދުރާ ހުރި ބިމުގައި ހަދަމުން އަންނަ ހޮޓަލާއި ސާވިސް އެޕާޓްމަންޓްތައް: އެތަން އަމިއްލަ ކުންފުންޏަކަށް ކުއްޔެއް ދިނީ އެއްވެސް އަގެއް ސަރުކާރަށް ނުނަގާ ކަމަށް ވަނީ އޭސީސީގެ ތަހުގީގުން ހާމަވެފައި. -- އަވަސް ފޮޓޯ: އަހުމަދު ޝުރާއު\nރިޔާސީ އިންތިހާބުގެ އެންމެ ފޯރިގަދަ ދުވަސްވަރު 2013 ގައި ޕީޕީއެމްގެ ކެންޑިޑޭޓް، ރައީސް އަބްދުﷲ ޔާމީންގެ ކެމްޕޭން އޮފީސް ގާއިމްކުރީ ނަސަންދުރާ ޕެލަސް ހޮޓަލްގެ ކޮޓަރިއެއް ހުސްކޮށްފަ އެވެ. އަދި ކެމްޕޭންގެ ކޯޑިނޭޓަރުންނާއި ވޮލަންޓިއަރުން ހަރަކާތްތެރިވާ، ރައީސް ޔާމީންގެ ކެމްޕޭން ކޯޑިނޭޝަން ސެންޓަރު ގާއިމް ކޮށްފައި ހުރީ އާދައިގެ ގޮތަކަށް ހަދާފައި ހުރި ނަސަންދުރަ ހޮޓަލްގެ ކޮންފަރެންސް ހޯލުގަ އެވެ. އަދި ރައީސް ޔާމީންގެ ރިޔާސީ ކެމްޕޭންގެ މުހިންމު ހުރިހާ ހަރަކާތެއް ދިޔައީ އެ އިމާރާތުގެ ތެރޭގަ އެވެ. ޕްރެސް ކޮންފަރެންސްތަކުން ފެށިގެން ގޮސް ރިޔާސީ އިންތިހާބު ކާމިޔާބުވުމުގެ އުފާފާޅުކުރުން ވެސް އޮތީ ހަމަ މި ހޮޓަލްގެ ހަތަރުފާރުގެ ތެރޭގަ އެވެ. އެއަށް ފަހު އިންތިހާބު ނިމި ރައީސް ޔާމީންގެ ސަރުކާރު ހަމަޖެހިލުމާ އެކު 2015 ޖުލައި ހިސާބުގައި ނަސަންދުރާ ހޮޓަލް ތަޅާލުމަށް އެ ހޮޓާ އެއްކޮށް ބަންދުކުރި އެވެ. ދުވަސްކޮޅެއް ފަހުން އެތަނުގައި ހަނދާފައި ހުރި އިމާރާތް ތަޅާލުމުގެ މަސައްކަތް ފެށި އެވެ. އަދި އޭގެ އަނެއް ފަރާތުގައި ހުރި އައިލެންޑް އޭވިއޭޝަންގެ އޮފީސް ވެސް ހުސްކުރަން ފެށި އެވެ. މިއީ ކިހިނެތް ހިނގާ މަޝްރޫއެއް ކަމެއް އަދި އެފަދަ މަޝްރޫއެއް ހިންގުމަށް އެތަން ދިނީ ކޮން ބަޔަކަށް ކަމެއް ވެސް ނޭނގެ އެވެ. އެކަމާ ބެހޭ މައުލޫމާތެއް ސަރުކާރުން ހާމަނުކޮށް ސިއްރުކުރި އެވެ.\nނަމަވެސް، އޭގެ މަހެއްހާ ދުވަސް ފަހުން އަވަށްޓެރި ސްރީލަންކާގެ ނޫހެއްގައި އެ މަޝްރޫއާ ގުޅޭ ވާހަކަތަކެއް ތިލަ ކުރި އެވެ. ސްރީލަންކާގައި ބޮޑެތި އިންވެސްޓްމަންޓްތަކެއް ކުރާ ބްރައުން ގްރޫޕް އެންޑް ކޮމްޕެނީޒް އިން ލަންކާ ނޫސްތަކަށް މައުލޫމާތު ދީފައިވާ ގޮތުގައި ރާއްޖޭގެ ދެ ކުންފުންޏެއް ކަމަށްވާ، އެންޕީއެޗް އިންވެސްޓްމަންޓް ޕްރައިވެޓް ލިމިޓެޑާއި އަލްފާ ކިނަމް ހޯލްޑިން ގުޅިގެން ނަސަންދުރަ ހުރި ބިމުގައި 10 ބުރީގެ ހޮޓަލެއް އެޅުމަށް 9.5 މިލިއަންއަށް ވުރެ ގިނަ ޑޮލަރު އިންވެސްޓްކުރަން ވަނީ ނިންމައިފަ އެވެ. އެ ކުންފުނިން އޭރު ހާމަކޮށްފައިވާ ގޮތުގައި، ހަތަރު ތަރީގެ ހޮޓަލެއްގެ ގޮތުގައި އެތަން ތަރައްގީ ކުރާއިރު، ހޮޓަލުގައި 150 ކޮޓަރި އާއި 100 ސާވިސް އެޕާޓްމަންޓް ހުންނާނެ އެވެ. އެއަށް ފަހު އެތަނުގައި ހުރި ބާ އިމާރާތް ތަޅާލައި ބިން ސާފުކުރުމުގެ މަސައްކަތް ކުރިއަށް ދިޔަ އެވެ.\nމި ހުރިހާ ކަމެއް ހިނގަމުން ދަނިކޮށް ރައީސް އަވަހާރަކޮށްލަން އުޅުމުގެ ތުހުމަތަށް އޭރު ނައިބު ރައީސްއަކަށް ހުންނެވި އަހުމަދު އަދީބު ހައްޔަރުކޮށް ޖަލަށް ލި އެވެ. އެއަށް ފަހު އޭނާގެ މައްޗަށް ކުރަމުން ދިޔަ އެތައް ކޮރަޕްޝަންގެ މައްސަލަތަކެއް ފަޅާއެރި އެމްއެމްޕީއާރުސީގެ ހާއްސަ އޮޑިޓް ރިޕޯޓްގައިވާ ގޮތުގައި ކުރިން އޮތް ނަސަންދުރައިގެ އެއްބަސްވުން ޓޫރިޒަމް މިނިސްޓްރީން ޖެނުއަރީ 27، 2015 ގައި ބާތިލްކޮށް، ހަމަ އެ ދުވަހު ނަސަންދުރައިގެ ބިމާއި އެތަނާ ޖެހިގެން ކުރިން އައިލެންޑް އޭވިއޭޝަން ސާވިސަސް ހިންގި ހ. އޯކިޑް ލޮޖްގެ ބިން ވެސް އެމްއެމްޕީއާރުސީ އަށް ދިނުމުގެ އެއްބަސްވުމުގައި ޓޫރިޒަމް މިނިސްޓްރީން ސޮއިކުރި އެވެ. އޭގެ ފަހުން އެ ދެ ބިން ކުއްޔަަށް ދިނީ، އޮޑިޓް ރިޕޯޓުގައި ނަން ޖަހާފައި ނުވިޔަސް، އެންޕީއެޗްއަށް ކަމަށް ވަނީ އޭރު ކަށަވަރު ކުރެވިފަ އެވެ. އޮޑިޓާ ޖެނެރަލްގެ ރިޕޯޓްގައި އެ އެއްބަސްވުމުގެ ސައްހަ ކަމާ މެދު ސުވާލު އުފައްދަމުން ބުނެފައި ވަނީ، ސަރުކާރަށް އެއްވެސް ލާރިއެއް ނުދައްކާ އޭގެ ބަދަލުގައި ސީއެސްއާރު ކޮމްޕޯނެންޓެއް ހިމަނައިގެން އެ ބިން ދިގު މުއްދަތަކަށް ދިންއިރު، ސީއެސްއާރާ ގުޅޭ އެއްވެސް ތަފުސީލެއް އެއްބަސްވުމުގައި ހިމަނާފައި ނުވާތީ އެ އެއްބަސްވުން ކުރިއަށް ގެންދިޔުމާ މެދު ގޮތެއް ނިންމަން ޖެހޭ ކަމަށެވެ.\nފުލުހުން ވަނީ ނަސަންދުރާ ހުރި ބިމާއި އެއާ ޖެހިގެން ހުރި ބިން ހަވާލުކުރުމުގެ މައްސަލަ ބަލައި އަދީބުގެ މައްޗަށް ދައުވާ ކޮށް ދިނުމަށް 2016 ވަނަ އަހަރުގެ ޖެނުއަރީ މަހުގެ ތެރޭގައި ޕީޖީއަށް ފޮނުވައިފަ އެވެ. އަަދި އޭރު އޭސީސީ އިން ދިޔައީ އެ ތަހުގީގު އެންމެ ބާރަށް ކުރަމުންނެވެ.\nނަސަންދުރާ ޕެލަސް ހޮޓަލްގެ މަޝްރޫއު ކުރިއަށް ގެންދަނީ.\nއެ މައްސަލަ ޕީޖީގައި އޮތްވާ ދެން ފެނުނު މަންޒަރަކީ ޗައިނާގެ ކުންފުންޏަކުން އެތަން އިމާރާތް ކުރުމުގެ މަސައްކަތް މޭ 2016 ގައި ފަށައިގަތްތަނެވެ. މި ހުރިހާ ކަމެއް ރައްޔިތުންގެ ލޯ ކުރިމަތިން ފެންނަމުން ދިޔަ ނަމަވެސް، ސަރުކާރުން އެ މަޝްރޫއާ ގުޅޭ ގޮތުން ބަހެއް ނުބުނެ އެވެ. ރައްޔިތުންގެ ބޮޑު ބިމެއް އަމިއްލަ ކުންފުންޏަކަށް އެފަދަ ބޮޑު މަޝްރޫއެއް ހިންގަން ދިނީ ކިތައް އަހަރެއް ކަމެއް އާންމުންނަކަށް ނޭނގެ އެވެ. އެ ބިމުގައި އެ މަޝްރޫއަށް ހިންގުމަށް ދޫކޮށްގެން ދައުލަތަށް ލިބުނު މާލީ ފައިދާއެއް ނޫނީ އެހެން ވެސް ފައިދާއެއް ހާމައެއް ނުކުރެ އެވެ. މި މަޝްރޫއުގެ އަސްލު ސުވާލު އުފެދޭ ހިސާބަކީ މިއެވެ.\nއެކުއިޒިޝަން ކޮސްޓެއް ނެތި 50 އަހަރު ދުވަހަށް މާލޭގެ މުހިންމު ސަރަހައްދަކުން ދައުލަތުގެ ބިމެއް ކުއްޔަށް ދިނުމަކީ ގާނޫނެއް އަދި ގަވާއިދަކުން ވެސް ހުއްދަ ކުރާ ކަމެއް ނޫނެވެ. ފުލުހުންގެ ތަހުގީގުން ވެސް ހާމަވީ އަދީބު އެކަން ކުރައްވާފައި އޮތީ ގާނޫނާ ހިލާފަށް ކަމާއި އަގެއް ނުނަގާ އެތަން އަމިއްލަ ކުންފުންޏަކާ ހަވާލު ކުރަން ސޮއިކުރި އެއްބަސްވުން ރަނގަޅު ނޫން ކަމަށެވެ. އެކަމަކު އެ މައްސަލަ ޕީޖީގައި އޮތްވާ، 2016ގެ މޭ މަހު ޗައިނާގެ ކުންފުންޏަކުންއިން އެތަން އިމާރާތް ކުރުމުގެ މަސައްކަތް ފަށައިގަތީ ކޮން ފަރާތެއްގެ ހުއްދަ ލިބިގެން ހެއްޔެވެ؟ އުސޫލުން ބޭރުން، ދައުލަތަށް ގެއްލުންވާ ގޮތަށް އަދި ވަކި ފަރުދަކަށް ބޮޑު މަންފާއެއް ލިބޭ ގޮތަށް އަދީބު ހަދާފައި އޮތް އެގްރިމަންޓެއް ބާތިލްނުކޮށް ކުރިއަށް ގެންދަން ހުއްދަ ދިނީ ކާކު ހެއްޔެވެ؟ ސަރުކާރުން ކުރި އެގްރިމަންޓަކުން އެވަރުގެ ބޮޑު ގެއްލުމެއް ދައުލަތަށް ލިބޭ ކަމަށް ފެނުނު އިރު، އެއްބަސްވުން ބާތިލް ކުރަން އޭޖީގެ އޮފީހުން އެ މައްސަލަ ސިވިލް ކޯޓަށް ނުވެއްދީ ކީއްވެ ހެއްޔެވެ؟ އަދި އޭސީސީއިން އޭރު އެ މައްސަލަ ބަލަމުން ދިޔައިރު، އަދި މައްސަލަ ނުނިމެނިސް އެ އެއްބަސްވުމާ އެއްކޮށް ސަރުކާރުން ކުރިއަށް ގެންގޮސް އެތަނުގައި ބޮޑު އިމާރާތެއް އެޅުމުގެ ހުއްދަ ދިނީ ކޮން އުސޫލަކުން ހެއްޔެވެ؟ މިހިރީ މި އެއްބަސްވުމާ ގުޅޭ ގޮތުން ހުރި ބޮޑެތި ސުވާލުތަކެވެ.\nއެކަމަކު މި ސުވާލުތަކަށް ޖަވާބުދޭން ހުރީވެސް ކާކު ހެއްޔެވެ؟ ޝައްކު ކުރެވޭ ގޮތަކަށް ފެށިގެން އައި މި މަޝްރޫއާ މެދު ސަރުކާރުން އޮތީ އެއްޗެއް ބުނާ ގޮތަކަށް ނޫނެވެ. ފެންނަ މަންޒަރުން ދައުލަތަށް އެތައް ގެއްލުން ވިޔަސް ސަރުކާރުން ބޭނުން ވަނީ މަޝްރޫއު ކުރިއަށް ގެންދާށެވެ. ތިލަވެފައި ހުރި މައުލޫމާތުތަކަށް ބަލާއިރު މި މަޝްރޫއު ކުރިއަށް ގެންގޮސްގެން ދައުލަތަށް ލިބޭނެ ފައިދާއެއް އޮތީއެއް ނޫނެވެ. މި އެއްބަސްވުމުގެ ފައިދާ އެހެން ވެއްޖިއްޔާ ލިބޭނީ ނޫނީ މިހާރު ވެސް ލިބެނީ ކޮން ބަޔަކަށް ހެއްޔެވެ؟\nސަރުކާރަށް އެއްވެސް ލާރިއެއް ނުދައްކާ އޭގެ ބަދަލުގައި ސީއެސްއާރު ކޮމްޕޯނެންޓެއް ހިމަނައިގެން އެ ބިން ދިގު މުއްދަތަކަށް ދިންއިރު، ސީއެސްއާރާ ގުޅޭ އެއްވެސް ތަފުސީލެއް އެއްބަސްވުމުގައި ހިމަނާފައި ނުވާތީ އެ އެއްބަސްވުން ކުރިއަށް ގެންދިޔުމާ މެދު ގޮތެއް ނިންމަން ޖެހޭ\nއެމްއެމްޕީއާރުސީގެ އޮޑިޓް ރިޕޯޓް\nޔަގީނުން ވެސް މި އެއްބަސްވުމުގެ ބޮޑު ފައިދާއެއް އޮތީ، ސަރުކާރުން އެ ބިން 50 އަހަރަށް ދީފައިވާ އެންޕީއެޗްއަށެވެ. އަދި އެ މަޝްރޫއުގައި ހިއްސާވާ، އަލްފާ ކިނަމް އާއި ސްރީލަންކާގެ ކުންފުންޏަށާއި އެތަނުގެ އިމާރާތުގެ މަސައްކަތް ކުރާ ޗައިނާގެ ކުންފުންޏަށެވެ. އެކަމަކު އެ ފަރާތްތަކަށް ލިބޭ ފައިދާއާ އަޅާބަލާއިރު ދައުލަތަށް ލިބޭނީ ސުމެކެވެ. އެތަން ހުޅުވައި ހިދުމަތް ފަށާ ދުވަހަކުން ޓީޖީއެސްޓީ އާއި ބިޒްނަސް ޕްރޮފިޓް ޓެކްސް ދައުލަތަށް ނުލިބޭނެ ވާހަކައެއް ނޫނެވެ. އެކަމަކު އެއީ އެންޕީއެޗް އާއި އަލްފާ ކިނަމް ހޯލްޑިންގް އަދި ސްރީލަންކާގެ ކުންފުންޏަށް ލިބޭ ފައިދާއާ ބަލާއިރު ކޮން އެއްޗެއް ހެއްޔެވެ؟ އެ ބިން ކުއްޔަށް ދީގެން ލިބެން ޖެހޭ ހަގީގީ ފައިދާ އޮތީ ދައުލަތަށް ގެއްލިފަ އެވެ. މި މަޝްރޫއުން އެންޕީއެޗް ހިއްސާދާރުންނަށް ލިބެން އޮތީ ބޮޑު ފައިދާއެކެވެ.\nއޭސީސީ އާއި ފުލުހުން ވެސް ކުރި ތަހުގީގުތަކުން އެނގިފައިވާ ގޮތުގައި އެބިން 50 އަހަރަށް ކުއްޔަށް ދިން، އެންޕީއެޗް ކުންފުންޏަކީ ރައީސް އަބްދުﷲ ޔާމީންގެ ޅިޔަނެއް ކަމަށްވާ މަޝްހޫރު ވިޔަފާރިވެރިޔާ މުހައްމަދު މަނިކު (އެއްލައިދޫ މަނިކު) ގެ މަސްލަހަތު އޮތް ކުންފުންޏެކެވެ. އަދި ފަހުން އެތަން ތަރައްގީ ކުރަން ލަންކާ ކުންފުންޏާ އެކު ހެދި އެއްބަސްވުމުގައި އެންޕީއެޗްއާ އެކު ބައިވެރިވާ އަނެއް ދިވެހި ކުންފުނި އަލްފާ ކިނަމް އަކީ ވެސް އޭރު އެއްލައިދޫ މަނިކުގެ ހިއްސާ އޮތްތަނެއްކަން ވަނީ ހާމަވެފަ އެވެ.\nމި މުއާމަލާތުގެ ބޮޑު މަންޒަރު ފެށިގެން އަންނަނީ، ރައީސް ޔާމީންގެ ކެމްޕޭންގެ ހުރިހާ ހަރަކާތްތަކެއް ނަސަންދުރާގެ ތެރެއިން ފެށި ހިސާބުން ކަމަށް ބުނަން ޖާގަ އެބަ އޮތެވެ. އޭރުވެސް ނަސަންދުރާ ހިންގަމުން އައީ އަށް އަހަރު ދުވަހުގެ އެއްބަސްވުމެއްގެ ދަށުން އެއްލައިދޫ މަނިކުގެ ބޮޑު ހިއްސާއެއް އޮތް، ގެލެކްސީ އެންޓަޕްރައިސަޒް އިން އެވެ. އެއްވެސް އަގެއް ނެގުމެއް ނެތި ސީއެސްއާރުގެ ދަށުން ކަމަށް ބުނެ ދައުލަތުގެ ބޮޑު ބިމެއް ރައީސްގެ އާއިލީ ބޭފުޅެއްގެ މަސްލަހަތު އޮތް ކުންފުންޏަކަށް ހަދިޔާ ކުރާ އުސޫލުން އެކަން ކުރީމާ ފެންނަ ބޮޑު މަންޒަރަކީ ކޮބައި ހެއްޔެވެ؟ މިއީ އާއިލާ ބޭފުޅަކަށް ދެއްވި ހަދިޔާއެއްބާ އެވެ؟\nމިހާހިސާބުން މި މަޝްރޫއާ މެދު އުފެދޭ ޝައްކުތައް ނުހަނު އިތުރުވެ އެވެ. ސަބަބަކަށް ވަނީ އަދީބުގެ ކޮރަޕްޝަންގެ ކަންތައްގަނޑުގެ ތެރެއިން ހެއްދެވި ޑީލެއް ކަމަށް ބުނި މަޝްރޫއު، ކުރިއަށް ގެންދިޔުމަށް ސަރުކާރުން އާބަސް ބުނަމުން ދިޔައިމަ އެވެ. އެ މަޝްރޫއުން މަންފާ ލިބޭ އެންޕީއެޗްއާ މެދު މިހާތަނަށް ފިޔަވަޅެއް އެޅިފައި ނެތީމަ އެވެ. އެ މަޝްރޫއު ފެށުމުގެ ކުރިން ހުއްޓުވުމުގެ ފުރުސަތު ލިބުނަސް ސަރުކާރުން އެކަން ހުއްޓުވާފައި ނެތީމަ އެވެ. އެކަމަކު އެ މަޝްރޫއުގެ ފައިދާ މިހާރުވެސް ލިބެނީ ކޮން ބަޔަކަށް ހެއްޔެވެ؟\nގަވާއިދާ ހިލާފަށް ހިޔާނާތުގެ ތެރެއިން ދީފައިވާ ބިމެއްކަން އޭސީސީގެ ތަހުގީގުން ހާމަވެފައިވާ އިރު، ރައީސް އަބްދުﷲ ޔާމީންގެ އާއިލީ މަސްލަހަތު ހިމެނޭ ކުންފުންޏެއްގެ ތެރެއަށް މި މުއާމަލާތުން މާލީ މަންފާ ވަންނަމުން ދާކަން އެއީ ދޮގު ކުރެވެން ނެތް ހަގީގަތެކެވެ. ނަސަންދުރާއިން 188 ލަގްޒަރީ އެޕާޓްމަންޓް ކުރިއާލާ ވިއްކުމަށް އިއުލާންކޮށް ބައެއް ފަރާތްތަކުން ވަނީ ފައިސާ ވެސް ދައްކައިފަ އެވެ. އެތަނުގެ އެޕާޓްމަންޓްތަކުގެ އަގު އުޅެނީ ހަތް މިލިއަން ރުފިޔާ އާއި 13 މިލިއަން ރުފިޔާއާ ދެމެދުގެ އަގުތަކެއްގަ އެވެ. މި ހުރިހާ އެޕާޓްމަންޓްތަކެއް ހަތް މިލިއަން ރުފިޔާގެ ރޭޓުން ވިކުނަސް އެ ކުންފުންޏަށް އެއް ބިލިއަން ރުފިޔާއަށް ވުރެ ބޮޑު އަދަދެއް އާމްދަނީގެ ގޮތުގައި ލިބޭނެ އެވެ. ނޫނީ މިހާރު ވެސް ލިބިފައި ހުންނާނެ އެވެ. އަދި އެތަނުގައި ހަނދާ ހޮޓަލުން 50 އަހަރަށް އެތައް ބިލިއަން ރުފިޔާއެއްގެ އާމްދަނީ ލިބިލިބި ހުންނާނެ އެވެ. އެކަމަކު ދައުލަތުން ހިލޭ އެ ކުންފުންޏަށް ބިން ދީފައިވާ އިރު އެ ބިމުގައި ހަދާ އިމާރާތުން ރައީސް ޔާމީންގެ އާއިލީ މަސްލަހަތު އޮތް ކުންފުންޏަކަށް ފައިދާ އޮހެމުން އަންނަ އިރުވެސް އެކަން ނުހުއްޓުވެ އެވެ. އަދި އެއްބަސްވުމުގެ ދަށުން އެ ކުންފުނިން ކުރި ސީއެސްއާރުގެ މަސައްކަތެއް ވެސް އަދި ފެންނާނެކަށް ނެތެވެ. ނަސަންދުރާގެ ބޮޑު މަޝްރޫއު އެންމެ ހަލުވި ދުވެލީގައި ކުރިއަށްދާއިރު އަދީބާ ހަމައިން އެ މަޝްރޫއު ނުހުއްޓި ކުރިއަށް ދަނީ ކީއްވެ ހެއްޔެވެ؟\nއެހެން ނަމަވެސް، އެ އެއްބަސްވުން ހެދުމުގެ ހުރިހާ ޒިންމާއެއް ނަގަން ޖެހޭނީ، އަދީބު ކަމަށް ބުނެ، ފިނޭންސް މިނިސްޓްރީ އިން މިހާރު ވަނީ އަދީބަށް 74 މިލިއަން ރުފިޔާ އެ އެއްބަސްވުމުގެ ގެއްލުމުގެ ބަދަލުގެ ގޮތުގައި ދައްކަން އަންގައިފަ އެވެ. ރަނގަޅެވެ! އަދީބުގެ އިހުމާލު އެކަމުގައި އޮތް ނަމަ، އެމަނިކުފާނު ވެސް ދައްކަން ޖެހޭ އެއްޗެއް ދައުލަތަށް ދައްކަން ޖެހޭނެ އެވެ. އެކަމަކުން އެމަނިކުފާނަށް ވެސް ރެކިއެއް ނުގެންނެވޭނެ އެވެ. އެކަމަކު އެ މަޝްރޫއުގެ ފައިދާ މިހާރު ވެސް ބަޔަކަށް ލިބެމުން އަންނަ އިރު، ދައުލަތަށް އެއްވެސް އެއްޗެއް ނުލުބި މި ހިނގާހާ ދުވަހު އެ މުއާމަލާތުގައި ހިމެނޭ އަނެއް ފަރާތް އެކަމުގައި ޒިންމާވާން ނުޖެހުނީ ކީއްވެ ހެއްޔެވެ؟ އަދި އެއްބަސްވުން ބާތިލްނުކޮށް ސަރުކާރުން ކުރިއަށް ދިޔަ ސަބަބުތައް ހާމަނުކޮށް އޮތީ ކީއްވެ ހެއްޔެވެ؟ މިހުރިހާ އަޑި ނޭނގޭ ކަންތައްތަކެއް މި މަޝްރޫއާ މެދު ހިނގާފައިވާ އިރު، އަދި ރައީސް ޔާމީންގެ އާއިލީ މަސްލަހަތު މިކަމުގައި އޮތް އިރު އަދީބަށް އެކަނި އަދަބު ދީގެން މި މުއާމަލާތްތައް ހިންގުމުގައި ތިބި އަސްލު ފަރާތްތަކަށް އަދަބު ދެވުނީކަމަށް ބެލޭނެ ޖާގަ އެބަ އޮތް ހެއްޔެވެ؟ މިފަދަ ކަންކަން މިގޮތަށް އަމަލުކޮށްގެން ހުއްޓުވޭނެ ހެއްޔެވެ؟ ރައްޔިތުން އެކަން އެގޮތަށް ގަބޫލު ކުރާނެ ކަމަށް ބުނަން ދަތިވަނީ އެހެންވެ އެވެ. މާލޭގެ އެންމެ މުހިންމު ސަރަހައްދުން ދައުލަތުގެ ބޮޑު ބިމެއް އަމިއްލަ ފަރުދެއްގެ ކުންފުންޏަކުން ހިތުހުރި ގޮތަކަށް ފައިދާ ނަގަން ދޫކޮށްލައިގެން މިހެން ތިބެން ހޮޔޮނުވާނެ އެވެ.


NIC ge kureege raees Maaniu isve Siyasee party eh ufahdhanee\nމާނިއު އިސްވެ ޕާޓީއެއް އުފެއްދުން\nއެންއައިސީގެ ކުރީގެ ރައީސް މާނިއު އިސްވެ ސިޔާސީ ޕާޓީއެއް އުފައްދަނީ\nތިން މަސް ތެރޭގައި 3000 މެމްބަރުން ހަމަކުރަން ޖެހޭ\nއީސީގެ ދަފްތަރުގައި ނުވަ ޕާޓީއެއް ވަނީ ރަޖިސްޓްރީ ކޮށްފައި\nއެންމެ މެމްބަރުން ގިނައީ އެމްޑީޕީ ގައި\nކ. މާލެ | 27 އޮކްޓޯބަރ 2020 | އަންގާރަ 13:42 | 3,664\nއެންއައިސީގެ ކުރީގެ ރައީސް ޔޫސުފް މާނިއު އަށް ސިޔާސީ ޕާޓީއެއް އުފެއްދުމުގެ ހުއްދަ ދިނުމުގެ ތެރެއިން - އިލެކްޝަންސް ކޮމިޝަން\nނެޝަނަލް އިންޓަގްރީޓީ ކޮމިޝަން (އެންއައިސީ)ގެ ކުރީގެ ރައީސް ޔޫސުފް މާނިއު މުހައްމަދު އިސްވެ ހުންނަވާ ސިޔާސީ ޕާޓީ އެއް އުފެއްދެވުމުގެ ހުއްދަ އިލެކްޝަން ކޮމިޝަން (އީސީ)ން ދީފިއެވެ.\nއަންގާރަ ދުވަހު އީސީން، މާނިއު އަށް ހުއްދަ ދީފައިވަނީ ނެޝަނަލް ޑިމޮކްރެޓިކް ކޮންގްރެސްގެ ނަމުގައި ސިޔާސީ ޕާޓީއެއް އުފެއްދުމަށެވެ. އައު ސިޔާސީ ޕާޓީއެއް އުފެއްދުމަށް ހުއްދަ ދިނުމާއި އެކު، 3،000 މެމްބަރުން ހަމަކުރަން ޖެހެއެވެ. މިކަން ކުރުމަށް ތިން މަސް ދުވަސް ލިބެއެވެ.\n''ރާއްޖެ.އެމްވީ'' އާއި ވާހަކަ ދައްކަވަމުން މާނިއު ވިދާޅުވީ، ޕާޓީ އުފެއްދުމުގެ ހުއްދަ ލިބިގެން ދިއުމާއި އެކު އިތުރަށް ކުރަން ޖެހޭ މަސައްކަތްތައް ފައްޓަވާފައިވާ ކަމަށެވެ. އަދި ކުރިއަށް އޮތް ތަނުގައި އެ މައުލޫމާތުތައް ހާމަކުރައްވަމުން ގެންދަވާނެ ކަމަށް މާނިއު ވިދާޅުވިއެވެ.\nއީސީގައި 10 ޕާޓީއެއް ވަނީ ރަޖިސްޓްރީ ކޮށްފައެވެ. އެއީ، މޯލްޑިވިއަން ޑިމޮކްރެޓިކް ޕާޓީ (އެމްޑީޕީ)، ދިވެހި ރައްޔިތުންގެ ޕާޓީ (ޑީއާރްޕީ)، އަދާލަތު ޕާޓީ، ޖުމްހޫރީ ޕާޓީ، މޯލްޑިވްސް ތާޑްވޭ ޑިމޮކްރަޓިކްސް (އެމްޓީޑީ) އާއި މޯލްޑިވްސް ލޭބާ އެންޑް ސޯޝަލް ޑިމޮކްރަޓިކް ޕާޓީ (އެމްއެލްއެސްޑީޕީ)، ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)، އެމްޑީއޭ, ޕީޕަލްސް ކޮންގްރެސް ޕާޓީ (ޕީއެންސީ) ގެ އިތުރުން ކުރީގެ ރައީސް މައުމޫން އަބްދުލްގައްޔޫމް އިސްވެ ހުންނަވައި އުފެއްދެވި މޯލްޑިވްސް ރިފޯމް މޫވްމެންޓް(އެމްއާރްއެމް) އެވެ.\nކޮމިޝަންގެ ރަސްމީ ވެބްސައިޓްގައިވާ ގޮތުން އެއް ޕާޓީއަކަށް އެންމެ ގިނަ މެމްބަރުން ރަޖިސްޓްރީ ވެފައިވަނީ ކޯލިޝަންގެ މައި ޕާޓީ އެމްޑީޕީގައެވެ. އެ ޕާޓީގައި 52،952 މެމްބަރަކު ވަނީ ރަޖިސްޓްރީ ވެފައެވެ. ދެވަނަ އަށް އެންމެ ގިނަ މެމްބަރުން ރަޖިސްޓްރީ ވެފައިވަނީ އިދިކޮޅު ޕީޕީއެމްގައެވެ. އެ ޕާޓީ ގައި 37،144 މެމްބަރުން ވަނީ ރަޖިސްޓްރީވެފައެވެ. 13،825 މެމްބަރުންނާއެކު އެންމެ ގިނަ މެމްބަރުން ރަޖިސްޓްރީވެފައިވަނީ ޖޫމްހޫރީ ޕާޓީގައެވެ.


Ha Atoll Ge5Membarun Minister Aslam Aa Bahdhalukohffi — Ihavandhoo.com\nހއ. އަތޮޅު5މެމްބަރުން މިނިސްޓަރު އަސްލަމާއި ބައްދަލުކޮށްފި\n13 ސެޕްޓެމްބަރު 20200މުހައްމަދު އަކްރަމް\nރައްޔިތުންގެ މަޖިލީހުގެ ހއ އަތޮޅަށް ނިސްބަތްވާ5ދާއިރާގެ5މެމްބަރުން މިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުޙައްމަދު އަސްލަމް އާއި ބައްދަލުކުރައްވައިފިއެވެ. މިބައްދަލުވުމުގައި ހއ އަތޮޅުގެ ރަށްތަކުގައި ކުރިޔަށް ގެންދާ މަޝްރޫއުތަކާއި ގުޅޭގޮތުން މަޝްވަރާކޮށްފައިވެއެވެ.\nއެގޮތުން އިހަވަންދޫ ދާއިރާގެ އިއްޒަތްތެރި މެމްބަރު މުހައްމަދު ޝިފާއު ވިދާޅުވީ އިހަވަންދޫ، މާރަންދޫ އަދި މޮޅަދޫ ތަރައްޤީގެ މަޝްރޫތަކާގުޅޭގޮތުން މިއަދުގެ ބައްދަލުވުމުގައި މަޝްވަރާ ކުރެވުނުކަމަށާއި މާރަންދޫ ފެނާއި ނަރުދަމާގެ މަސައްކަތް މިއަހަރުތެރޭގައި ބަޔަކާއި ހަވާލުކުރެވޭނެކަމުގައެވެ. ހޯރަފުށި ދާއިރާގެ އިއްޒަތްތެރި މެމްބަރު އަހުމަދު ސަލީމް ވިދާޅުވީ މިއަދުގެ ބައްދަލުވުމުގައި ތުރާކުނުގެ ބިން ބޮޑުކުރުމާއި، އުލިގަމުގެ ބަނދަރު އަދި ހޯރަފުށީގެ މަގުތަކުގެ މަސައްކަތް އަވަސްކޮށްދިނުމަށް މިނިސްޓަރުގެ އަރިހުގައި ދެންނެވިކަމުގައެވެ. ބާރަށު ދާއިރާގެ އިއްޒަތްތެރި މެމްބްރު އަހްމަދު އަބުދުﷲވެސް ވިދާޅުވީ މިއަދުގެ ބައްދަލުވުމުގައި ބާރަށުގެ ދާއިރާގެ ހުރިހާ ރަށްތަކެއްގެ ތަރައްޤީގެ މަޝްރޫއުތަކާއި ގުޅޭގޮތުން މިނިސްޓަރާއިއެކު ބިނާކުރުވަނިވި މަޝްވަރާތަކެއް ކުރެވުނުކަމުގައެވެ.\nހއ އަތޮޅަށް ނިސްބަތްވާ ރައްޔިތުންގެ މަޖިލީހުގެ5މެމްބަރުންވެސްދަނީ އެކުގައި އެކިއެކި މިނިސްޓަރުންނާއި ބައްދަލުކޮށް އަތޮޅުގެ ރައްޔިތުންގެ ކަންބޮޑުވުންތަކާއި ރަށްރަށުގައި ހިންގަމުންދާ މަޝްރޫއުތަކާއި ގުޅޭގޮތުން މަޝްވަރާކުރަމުންނެވެ.


ދަރިފުޅު އުފެދި ބޮޑުވުމަށް މާބަނޑު މީހާގެ ކެއުމުގައި ހިމަނަން ޖެހޭ މާއްދާތައް | ބަލިވެއިނުމުގެކުރިން | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު ބަލިވެއިނުމުގެކުރިން ދަރިފުޅު އުފެދި ބޮޑުވުމަށް މާބަނޑު މީހާގެ ކެއުމުގައި ހިމަނަން ޖެހޭ މާއްދާތައް\nދަރިފުޅު އުފެދި ބޮޑުވުމަށް މާބަނޑު މީހާގެ ކެއުމުގައި ހިމަނަން ޖެހޭ މާއްދާތައް\nބަލިވެއިނުމުގެ ކުރިން މައިމީހާގެ ކެއުމުގައި ބޭނުންކުރާ ހުރިހާ ބާވަތަކީ ހަޖަމްކުރުމުގެ ނިޒާމުގެ ތެރެއިންލާފައި ލޭގެތެރެއަށް ދާނެ އެއްޗެކެވެ. އަދި ލޭގެތެރެއަށް ދާ ކޮންމެ ބާވަތެއްގެ މާއްދާއަކީވެސް ހަށިގަނޑުގެ ހަތާތަކުގެ އެތެރެއަށް ވަންނާނަ މާއްދާއެކެވެ. އަދި ހަށިގަނޑުގެ ހޯމޯންތަކާއި ދަރިފުޅު އުފެއްދުމުގެ ނިޒާމަށް އަސަރު ކުރާނެ މާއްދާއެކެވެ. ވުމާއެކު ސަލާމަތް ސިއްހަތެއްގެ ދުޅަހެޔޮ ކުއްޖަކު ހޯދުމަށްޓަކައި ކެއުމުގެ އާދަކާދައަށް ނުވަތަ ވައްޓަފާޅިއަށް ބަދަލު ގެންނަން ޖެހެނީ ބަލިވެއިނުމަށްފަހުގައެއް ނޫނެވެ.\nދުވާލަކަށް ބޭނުންވާ މިންވަރު\nމިބާވަތް ލިބޭ ބައެއް ކާނާ\nދަރިފުޅުގެ ކަށި، ދަތް، ނާރުތައް، ހިތް\nއަދި މަސްތައް އުފެދި ބޮޑުވުން އަދި ހިތްހިގުމާއި ލޭ ގަޑުކޮށް ދިނުމަށް އެހީތެރި ވެދެއެވެ.\n- ކިރު - ބަތް - މަސް - ޔޯގަޓު - ޗީޒް\nކުރޯމިއުމް 30 މައިކުރޯ ގުރާމް ނޫން\n- ލޭގައި ހަކުރު ހުންނަ މިންވަރު ހެއުވަރު ކޮށްދިނުން.\n- ޕްރޮޓީން އުފެއްދުމަށް ބާރުއެޅުން.\nކުކުޅު - ޕީނަޓު ބަޓަރ - ބަނަސް\nކޮޕަރ 1 މިލި ގުރާމް ނޫން - ހިތާއި ކަށިތައް އަދި ނާރުތަކާއި ލޭހޯލިތަކަށް އެހީތެރިވެދެއެވެ. - ބައެއް ވައްތަރުގެ\nމަސް - ބަތް - ބީންސް\nފްލޯރައިޑް3މިލި ގުރާމް ނޫން - ދަތްތައް އުފެދުމަށް - އާފަލު\nފޯލިކު އެސިޑް ބަލިވެއިނުމުން 600-800 މައިކުރޯ ގުރާމް އަދި އޭގެ ކުރިން 400 މައިކުރޯގުރާމް ކާނާގެ އިތުރުން ބޭނުންކުރަންޖެހޭ\n- ސިކުޑީގެ ވަޒީފާ ރަނގަޅު ކުރުން.\n-ސިކުޑީގެ ފެން އުފެއްދުމަށް އެހީތެރިވެ ދިނުން\n- މައިބަދައިގެ ކަށިތަކުގެ އުނިކަމެއް އުފެދުނަ ނުދިނުން\n-ޑީއެންއޭ އުފެއްދުމަށް އެހީތެރިވެ ދިނުން\n- ފެހިކުލަގަދަ ފަތް. - އޮށް - އޮރެންޖު - ލިބޯ\nއަޔޮޑިން 220 މައިކުރޯ ގުރާމް ނޫން ނާރުތައް އުފެދުމަށް އެހީތެރިވެދިނުން\n-އަޔޮޑިން އެޅި ލޮނު\nދަގަނޑު 27 މިލިގުރާމް ހަތަރުވަނަ މަހުން ފެށިގެން ދުވާލަކު 30-60މިލިގުރާމު ކާނާގެ އިތުރުން ބޭނުންކުރަންޖެހެއެވެ.\n- ލޭގެ ރަތް ހަތާތައް އުފެއްދުން\n- ހަތާތަކަށް ބޮޑުވުމަށާއި ހަކަތަ ހޯދައި ދިނުމަށް ބޭނުންވާ އޮކުސިޖަން ގެންގޮސް ދިނުން.\n- ފެހިކުލަ ގަދަ ފަތް - ސްޕެނިޗް\nމެގުނީޒިއަމް 250-360 މިލިގުރާމް ނޫން\n- ކައްޓާއި ދަތް އުފެއްދުމަށް އެހީތެރިވެދިނުން\n- ލޭގައި ހަކުރު ހެއުވަރުކޮށް ދިނުން\n- ހަލާކުވާ ހަތާތައް ރަނގަޅު ކޮށްދިނުން\n- ބަބުކެޔޮ - ސްޕެނިޗް - އޮށް\nމަންގެނީޒް2މިލިގުރާމް ނޫން\n- ކަށްޓާއި ޕެންކުރިއާސް އެފެއްދުމަށް އެހީތެރިވެ ދިނުން\n- ކާބޯހައިޑުރޭޓާއި ފެޓު އުފެއްދުމަށް އެހީތެރިވެ ދިނުން\n- ބަތް - ކަޅު ބީންސް\nޕެންޓޯތެނިކު އެސިޑު6މިލިގުރާމް ނޫން\n- ގުރުދާމަތީ ގުލޭންޑުގެ ވަޒީފާއަށް އެހީތެރިވެދިނުން\n- ދިފާއީ ނިޒާމު ވަރުގަދަ ކޮށްދިނުން\n- ކައްޓާއި ދަތް އުފެދުމަށް އެހީތެރުވެދިނުން\n- ފެޓާއި ޕްރޮޓީން ހަޖަމް ކުރުމަށް\n- ބިސް - ކިރު\nފޮސްފެރަސް 700 މިލިގުރާމް ނޫން\n- ހިތް ހިގުމާއި ލޭގަޑުކުރުމަށް އެހީތެރިވެ ދިނުން\n- މަސް - ބީންސް - ކިރު - ކަޅު ބީންސް\nޕޮޓޭސިއަމް 2000 މިލިގުރާމް ނޫން - މަސްތަކާއި ނާރުތަކު ވަޒީފާއަށް އެހީތެރިވެދިނުން - އަލުވި - އެޕްރިކޮޓް\nރިބޯފުލޭވިން 1.4 މިލިގުރާމް ނޫން - ކަށްޓާއި ނާރުތަކާއި މަސްތައް އުފެދުމަށް އެހީތެރިވެދިނުން\n- ބޮޑުވުމަށް އެހީތެރިވުން\n- ލޮލުގެ ފެނުން ރަނގަޅުކޮށް ދިނުން. - ޔޯގަޓް - އަސްދޫނިމަސް - މަޝްރޫމް\n(ވިޓަމިން ބީ1) 1.4 މިލިގުރާމް ނޫން\n- ކާބޯހައޑުރޭޓް ހަކަތައަށް ބަދަލު ކުރުން\n- ސިކުޑި އުފެދުމަށް އެހީތެރިވެދިނުން\n- ހިތާއި ނާރުތައް އުފެދުމަށް އެހީތެރިވެދިނުން.\n- ޔީސްޓް - ސްޕެނިޗް - ޕިއާޒް\nވިޓަމިމް އޭ 770 ނޫން\n- ލޮލުގެ ހަތާތައް އުފެއްދުން\n-ހަންގަޑުގެ ސިއްހަތު ރަނގަޅު ކޮށް އޮމާންކުރުން\n-ކަށިއުފެއްދުމަށް އެހީތެރިވެ ދިނުން\n- ފެޓު ހަޖަމް ކޮށްދިނުން\n- ކައްޓަލަ - ކެރެޓު - ސްޕެނިޗް - މަހުގެ މެއި\nވިޓަމިން ބީ6 މައިކުރޯގުރާމް ނޫން\n- ލެޔާއި ސިކުޑީގެ ހަތާތައް އުފެދުމަށް އެހީތެރިވެ ދިނުން\n- ދޮންކެޔޮ - އަލުވި - ކުކުޅުމަސް\nވިޓަމިން ސީ 1.9 މިލިގުރާމް ނޫން - ހަލާކުވާ ހަތާތައް ރަނގަޅު ކޮށްދިނުން\n- ކައްޓާއި ދަތް ބޮޑުވުމަށް އެހީތެރިވެދިނުން - ފޭރު - އޮރެންޖު - ޓޮމާޓޯ - ސްޓޯބެރީ\nވިޓަމިން ޑީ 85 މިލިގުރާމް ނޫން - ކަށްޓާއި ދަތް ބޮޑުވުމަށް އެހީތެރިވެދިނުން - ކަނޑުމަސް - ކިރު\nޒިންކް 11 މިލިގުރާމް ބޭނުންވޭ - އެތެރެހަށީގެ ގުނަވަންތަކާއި ކަށިތަކާއި ނާރުތައް އުފެދުމަށް އެހީތެރިވެދިނުން. - ގެރިމަސް - ކަނޑުމަސް - ކަކުނި\nބަލިވެއިނުމުންވާ އުދަގޫތައް ކުޑަކުރުމަށް ޒިންކު ބޭނުންކުރާށެވެ.\nވިޓަމިން ޑީ... ދަރިފުޅުގެ ކަށި އުފެދުމަށްޓަކައި ވަރަށް މުހިއްމު\nމާބަނޑު ދުވަސްވަރު ކޮފީ ބުއިން\nމާބަނޑު ދުވަސްވަރު އުރަމަތިން ކިރުބޭރުވުމަކީ ޠަބީޢީ ކަމެއްތަ؟\nގާތުންދޭ ދުވަސްވަރު ދުރުވާންޖެހޭ ބައެއް ކާބޯތަކެތި\nކެބެޖް / ބޮޑި ކޮޕީ\nކޮޕީ ފަތް / ކޭލް\nއޮޅު އަލަ / ފުރެއްދެ އަލަ\nފައިދާހުރި ކާނާގެ ބައެއް ބާވަތްތައް\nތަފާތު ބާވަތްތަކުގެ ފެހިކަން ގަދަ ފަތްތައް\nބަނޑުގައި ދަރިފުޅު އުފެދެނީ ކިހިނެއް؟\nމާބަނޑު ދުވަސްވަރު ރޯބިސް ބުއިމަކީ ރައްކާތެރި ކަމެއްތަ؟


މަޖިލިސްކުރާގޭ ސަރަހައްދުގައި އިހުތިޖާޖުކުރަން ފަށައިފި – Maldivian Democratic Party\n12 އޮކްޓޯބަރު 2009\nމަޖިލިސްކުރާގޭ ސަރަހައްދުގައި އިހުތިޖާޖުކުރަން ފަށައިފި\n12 އޮކްޓޫބަރ 2009\nހަވީރު4ޖެހުމާއެކު މަޖިލިހަށް ކަނޑައެޅިފައިވާ ވަގުތު ހަމަވުމުން ޖަލްސާ ނިންމާލައިފި. އިހްތިޖާޖު ކުރަމުން\nދިޔަ ފަރާތްތަކުގެ ތެރެއިން ބަޔަކު އަދިވެސް މިބިލާ ދެކޮޅަށް ނުރުހުން ފާޅުކުރަމުން އެބަގެންދޭ.\nމަޖިލީހުން ނަމާދު ގަޑިއަށް ހުސްވަގުތުކޮޅެއް ނަންގަވައިފި. މަޖިލިސް މެންބަރުން ބޭރަށް ނުކުމެ ވަޑައިގެން އެބަ އުޅުއްވާ.\nމިބިލުގެ9ވަނަ މާއްދާ ބާތިލް ކުރުމަށް އެމްޑީޕީ މެންބަރުން ހުށަހަޅާފައިވާ އިސްލާހް މަޖިލީހުން ފާހެއްނުވި . މި މާއްދާ އަކީ ގާނޫނު އަސާސީއާއި މުޅިން ޚިލާފް މާއްދާއެއް ކަމަށް އެމްޑީޕީގެ މެންބަރުން ނިޒާމީ ނުކުތާ ނަންގަވައިގެން ހާމަކުރައްވަމުން އެބަ ގެންދަވާ. މި މާއްދާ ބުނާގޮތުން ކުރީގެ ރައީސްކަން ކޮށްފައިވާ މީހެއްގެ މައްސަލަ އެއްވެސް ޝަރުޢީ ކޯޓަކުން ނުބެލޭނެ.\nމަޖިލިސް މިހާރުވަނީ 15 މިނެޓަށް މެދުކަނޑާލާފައި. މަޖިލިސް މެދުކަނޑާލުމުގެ ކުރިން އެމްޑީޕީގެ މެންބަރުން ވަނީ ރިޔާސަތުން ވޯޓަށް އަހަމުންދާ ތަރުތީބާ މެދު ހިތްހަމަ ނުޖެހުން ފާޅުކޮށްފަ.\nމިހާތަނަށް4މީހަކު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށް ވެސް މައުލޫމާތު ލިބޭ.\nމިބިލަށް އެމްޑީޕީގެ މެންބަރުން ގިނަ އަދަދެއްގެ އިސްލާޙް ހުށަހަޅާފައިވޭ. މަޖިލީހުގައި މިހާރު ކުރިޔަށްދާ މަސައްކަތަކީ މެންބަރުން ހުށަހަޅާފައިވާ އިސްލާޙްތަކަށް ވޯޓަށް އެއްސެވުން.\nމަޖިލިސްކުރާގޭގެ އުތުރު ފަރާތަށްވެސް މިހާރު ގިނަ އަދަދެއްގެ ބަޔަކު އެއްވަމުން އެބަދޭ. އެއްވެފައިވާ މީހުން ގޮވަމުންދަނީ މިބިލުގައިވާ ބައެއް މާއްދާތައް އުނިކުރުމަށާއި ސަރުކާރުން ހުށަހަޅާފައިވާ ބިލުތައް އަވަސް ކުރުމަށް.\nރައީސްކަން ކޮށްފައިވާ މީހަކަށް އިނާޔަތާއި ރައްކާތެރިކަން ފޯރުކޮށްދޭ ބިލު އިސްލާހުނުކޮށް ފާސްކުރުމާ ދެކޮޅަށް އިހްތިޖާޖުކުރަން ފަށައިފި. މިއަދު ހެނދުނު ޖަލްސާ ފެށުނީއްސުރެ ފުލުހުންވަނީ މަޖިލިސްކުރާގެ ހިމެނޭ ސަރަހައްދު ބަންދުކޮށްފަ. ނަމަވެސް މަޖިލިސްކުރާގޭގެ އިރުމަތީ ފަރާތު ދޮރާށި ކުރިމަތިން އޮންނަ ގޯޅިތެރޭގައި ބަޔަކު އަޑުގަދަކުރާ ބޭނުންކޮށްގެން އިހުތިޖާޖު ކުރަމުން އެބަގެންދޭ.


Mariyam Abdul Kareem | Mihaaru\nމަރިޔަމް އަބްދުލް ކަރީމް\nމަރީ ހާފް މެރެތަން ރެކޯޑް އާކޮށްފި\nޔޫއޭއީގައި މިއަދު އޮތް ރަސް އަލް ޚައިމާހް ހާފް މެރަތަންގައި ރާއްޖޭގެ އަންހެނުންގެ ހާފް މެރެތަން ރެކޯޑް މަރިޔަމް އަބްދުލްކަރީމް (މަރީ) އާކޮށްފި އެވެ.\nމަރީ ގައުމީ މެރެތަން ރެކޯޑް މުގުރާލައިފި\nދެކުނު އޭޝިއާގެ އެންމެ ބޮޑު ކުޅިވަރު ހަރަކާތް، ސައުތު އޭޝިއަން ގޭމްސްގެ ފުލް މެރެތަން (42 ކިލޯމީޓަރު) އިވެންޓުގައި ދުވެ ރާއްޖޭގެ މަރިޔަމް އަބްދުލްކަރީމް (މަރީ) ރާއްޖޭގެ އަންހެނުންގެ މެރެތަން ރެކޯޑް މިއަދު މުގުރާލައިފި އެވެ.\nރެކޯޑަށް ވުރެ އަވަހަށް ދުވި އެކަމަކު ދިމާވީ ދެރަގޮތެއް\nބާލިން މެރެތަންގައި އިއްޔެ މަރިޔަމް އަބްދުލްކަރީމް (މަރީ) ރާއްޖޭގެ މެރެތަން ރެކޯޑް ޓައިމިން އަށް ވުރެ އަވަހަށް ދުވި ނަމަވެސް އިންޓަނޭޝަނަލް އެސޯސިއޭޝަން އޮފް އެތުލެޓިކްސް ފެޑެރޭޝަންސް (އައިއޭއޭއެފް) ގެ މިންގަނޑުން ބެލިއިރު އޭނާގެ ޓައިމިން ކުރީގެ ރެކޯޑާ ވީ އެއްވަރެވެ.\nރެކޯޑަށް ވުރެ އަވަހަށް ދުވެ ފަޒީލާއި މަރީ ފަސް ކިލޯމީޓަރު ރޭސް ކާމިޔާބުކޮށްފި\nދިރާގު މޯލްޑިވްސް ރޯޑް ރޭހުގެ 10 ކިލޯމީޓަރު ދުވުން މިއަދު ހެނދުނު ކާމިޔާބުކުރި ހުސެއިން ފަޒީލް ހާރޫން (ފްލޭޝް) ރެކޯޑް ޓައިމިންއަކާ އެކު ފަސް ކިލޯމީޓަރުގެ ފިރިހެނުންގެ ރޭސް މިއަދު ހަވީރު ކާމިޔާބުކުރިއިރު، މަރިޔަމް އަބްދުލްކަރީމް (މަރީ) ވެސް ރެކޯޑް ޓައިމިންއަކާ އެކު އަންހެނުންގެ ފަސް ކިލޯމީޓަރު ދުވުމުން އެއް ވަނަ ހޯދައިފި އެވެ.\nSeptember 05, 2019 6\nއައިއޯއައިޖީ: ސާއިދު 200 މީޓަރު ދުވުމުން ލޯ މެޑަލް ހޯދައިފި\nރާއްޖޭގެ އެންމެ ކާމިޔާބު ދުވުންތެރިޔާ ހަސަން ސާއިދު، އިންޑިއަން އޯޝަން އައިލެންޑް ގޭމްސްގެ 200 މީޓަރު ދުވުމުން މިއަދު ލޯ މެޑެއްޔެއް ހޯދައިފި އެވެ.\nMay 04, 2019 4\nމެދުކެނޑުމަކަށް ފަހު ބާއްވާ އެތުލެޓިކްސް އެސޯސިއޭޝަން ޗެމްޕިއަންޝިޕުގެ އޯޕަން ބައިގެ 100 މީޓަރު އަދި 200 މީޓަރު ދުވުމުގެ ރޭސް ހަސަން ސާއިދާއި އައިޝަތު ހިމްނާ ހަސަން ކާމިޔާބުކޮށްފި އެވެ.\nތިން ވަނަ ހޯދައި މަރީ މެރެތަން ރެކޯޑް މުގުރާލައިފި\nތުރުކީގެ ރަންއެޓޯލިއާ މެރެތަންގައި މިއަދު ރާއްޖޭގެ މަރިޔަމް އަބްދުލްކަރީމް (މަރީ) ދުވެ، އަންހެން ބައިގެ ތިން ވަނަ ހޯދައި ގައުމީ މެރެތަން ރެކޯޑް ދެ ވަނަ ފަހަރަށް މުގުރާލައިފި އެވެ.\nމެރެތަން ރެކޯޑް މުގުރާލައި މަރީ އެހެން ހަރުފަތަކަށް!\nދުބާއީ މެރެތަންގައި މިއަދު 10 އަހަރުވީ ރާއްޖޭގެ އަންހެނުންގެ މެރެތަން ރެކޯޑް މުގުރާލައި މަރިޔަމް އަބްދުލްކަރީމް (މަރީ) އެތުލެޓިކްސްގައި ރޯޑް ރޭސްތަކަށް ހާއްސަ ފަސް އިވެންޓުގެ ގައުމީ ރެކޯޑުގެ ހައްގުވެރިކަން ހޯދައި ދިވެހި ކުޅިވަރުގެ މުޅިން އާ ހަރުފަތަކަށް އަރައިފި އެވެ.\nދުވާ ހިތް ނުވިޔަސް އެއް ވަނަ: މަރީގެ ހިތްވަރު\nގައުމީ އެއް ވަނަ އަންހެން އެތުލީޓުގެ މަގާމް މަރިޔަމް އަބްދުލް ކަރީމް (މަރީ) ހޯދުމަކީ ހައިރާންކުރުވި ކާމިޔާބީއެކެވެ. އެތުލެޓިކްސްގައި އުޅޭ އޭނާ އަށް ވުރެ މާ ޒުވާން ދުވުންތެރިންގެ މައްޗަށް މަރީ، 41، ކުރި ހޯދީ އެކަމަށް މާ ބޮޑު އުއްމީދެއް ކޮށްގެނެއް ވެސް ނޫނެވެ. އޭނާއަކީ ފުލް ޓައިމް ކަސްރަތު އިންސްޓްރަކްޓަރެކެވެ. ދުވާ މީހެއް ނޫނެވެ.


Salt ge bodu rey: Lonu heyovaru vaane dhaan vaane!\nސޯލްޓްގެ ބޮޑުރޭ: ލޮނުހެޔޮވާނެ، ދާންވާނެ!\nރެސްޓޯރަންޓްތަކަށް ގޮސް އާންމުކޮށް އެ މީހަކު ބޭނުންވާ ކޮންމެވެސް ޑިސްއަކަށް އޯޑަރު ދޭނީ އެވެ. މެނޫ އެއްކޮޅުން އަނެއް ކޮޅަށް ބަލައި ހޭވުމަށްފަހު ގިނަ ފަހަރަށް އޯޑަރު ދެވޭނީ ވެސް ވަރަށް އާންމު އެކަށްޗަކަށެވެ. އެހެންވަނީ މެނޫގައި ގަޔާވާ ރަނގަޅު އެއްޗެއް ނުހުންނާތީ ކަމަށް ވެދާނެ އެވެ. ނޫންނަމަ އޯޑަރު ކުރެވޭ އެއްޗަކީ މީރު އެއްޗަކަށް ނުވެދާނެތީ އަބަދުވެސް ކައި އުޅޭ އެއްޗަކަށް އޯޑަރު ދެވެނީ އެވެ. އަނެއްކޮޅު ވަރަށް ކުޅަދާނަ ޝެފެއްގެ އަތުން ތަފާތު މީރު ކެއުންތަކެއް ރާއްޖޭގެ ރެސްޓޯރަންޓަކުން ލިބުމަކީ އަދިވެސް އެހާ ބޮޑު ފުރުސަތެއް އޮތް ކަމެއް ނޫނެވެ. ބައެއް މުނާސަބުތަކާއި ގުޅިގެން ތްރީކޯސް މީލެއް ބައެއް ރެސްޓޯރަންޓުތަކުން ލިބިދާނެ އެވެ. އެއަކީ ވެސް އާންމު ކަމެއް ނޫނެވެ.\nމިއޮތީ ގުޅުން ހުރި ތަފާތު ވާހަކައަކަށް ވެދާނެ އެވެ؛ ޒުވާނުންގެ މެދުގައި ބޮޑު މަގުބޫލު ކަމެއް ހޯދާފައިވާ "ސޯލްޓް ކެފޭ އެންޑް ރެސްޓޯރަންޓް" އިން މި މަހުގެ 10 ވަނަ ދުވަހުގެ ރޭ ޓްރެންޑެއް ބަދަލުކޮށްލާނެ އެވެ. އެ ރެއާއެކު ސޯލްޓް ވެސް ބަދަލުވާނެ އެވެ. މުޅިން ތަފާތު ރަހަތަކާއެކު މުޅިން އާ ސޯލްޓަކަށް ބަދަލުވެގެން ދާނެ އެވެ. އެހެންވެ އަންނަ ބުރާސްފަތި ދުވަހުގެ ރެއަކީ "ސޯލްޓް ކެފޭ" ގެ ކަސްޓަމަރުންނަށް ވަރަށް ހާއްސަ ރެއަކަށް ވާނެ އެވެ.\nސޯލްޓްގެ އާ މެނޫގައި ހިމެނޭ ޑިސްއެއް\nއެ ރޭ ހާއްސަ ކޮށްފައި ވަނީ ސޯލްޓްގެ "ބޮޑު ރޭ" ގެ ކަސްޓަމަރުންނަށެވެ. ބުރާސްފަތި ދުވަހުގެ ރޭ ސޯލްޓްގެ ކަސްޓަމަރުންނަށް ލިބިގެން ދާނީ މިހާތަނަށް ރާއްޖޭގެ ކެފޭ / ރެސްޓޯރަންޓަކުން އަދި ކަސްޓަމަރުންނަށް ލިބިފައިނުވާ ފަދަ ހިދުމަތެއް އަދި ފުރުސަތެކެވެ.\nއެންމެ ހާއްސަ ކަމަކަށް ވާނީ ޒުވާން ޝެފް މުހައްމަދު އާދިލްގެ "ފައިވް ކޯސް މީލް" އަކަށް އިންސާފު ކުރަން ލިބުމުގެ ފުުރުސަތެވެ. އޭގެ އިތުރުން ކަލިނަރީ ޖާނީއެއްގެ ފުރުސަތު ވެސް ލިބޭނެ އެވެ. ކެއްކުުމުގެ ކަންކަން ކުރިއަށްދާ ގޮތުގެ މައުލޫމާތާއި ޑިސްތަކުގެ ތަފާތު މައުލޫމާތުތައް އެ ރޭ ކަސްޓަމަރުންނަށް ލިބިގެންދާނެ އެވެ. އަދި ވަގުތުން ބައެއް މީލްތައް ތައްޔާރުކޮށްލާ މަންޒަރު ވެސް ފެނިގެންދާނެ އެވެ.\n"އެ ރޭގައި އަޅުގަނޑުމެން މި ސާވް ކޮށް ދެނީ ފައިވް ކޯސް މީލްއެއް، ޕްލަސް އެކްސްޕީރިއަންސް ނުކުރާ ކަހަލަ ފުރުސަތަކަށް މި ފުރުސަތު ވާނީ. އަދި ވަރަށް ތަފާތު ޑިސްތަކަކަށް ވާނީ،" އަވަސްއާ ވާހަކަ ދައްކަމުން ސޯލްޓްގެ ކޮންސަލްޓަންޓް އާދިލް ވިދާޅުވި އެވެ.\nސޯލްޓްގެ ބޮޑު ރޭ ގައި އެންމެ ހާއްސަ ވާނީ ޑެޒާޓެވެ. ނަމަވެސް އެއީ ސިއްރެކެވެ. ޔަގީނުން ވެސް އެއީ ކެއުމަށް ލޯބިކުރާ ކޮންމެ މީހަކަށް ވެސް ވަރަށް ހާއްސަ ވަގުތު ކޮޅަކަށްވާނެ އެވެ. ހަމައެކަނި އެ ފުރުސަތު ހޯދާލުމަށް ވެސް ސޯލްޓްގެ ބޮޑު ރޭގައި ބައިވެރިވުން މުހިންމު ވެއެވެ.\n"ކަލިނަރީ ޖާނީއެއް މި އެކްސްޕީއަރަންސް ކުރެވޭނީ،" އާދިލް ވިދާޅުވި އެވެ.\nސޯލްޓްގެ ބޮޑު ރޭގެ ހާއްސަ ޑިނާގައި ބައިވެރިވާން ބޭނުންވާ ފަރާތްތަކަށް ރިޒަވޭޝަނަށް މިހާރު ވަނީ ފުރުސަތު ހުޅުވާާލާފަ އެވެ. އެ ރޭގެ ހާއްސަ މެނޫ ވެސް ސޯލްޓްގެ ފޭސްބުކް ޕޭޖުން ފެންނަން ހުންނާނެ އެވެ.\nބޮޑު ރޭގެ ޑިނާގައި ބައިވެރިވާން ބޭނުންވާ ފަރާތްތަކަށް މެއިން ކޯސްގައި ބީފް ނުވަތަ ކުކުޅު ސެލެޓް ކުރެވޭނެ އެވެ. އަދި ފައިވް ކޯސް މީލްގެ ތެރޭގައި ސިއްހަތަށް ފައިދާ ހުރި ކާނާއާއި ދިވެހި ރަހަތަކުގެ ތަފާތު ޑިސްތައް ވެސް ހިމެނެ އެވެ.\n"ހަގީގަތަށް ބުނަންޏާ އާންމުކޮށް ގެސްޓުންނަށް މިދޭ ވަރަށް އެކްސްކްލޫސިވް ޑިނާތަކަށްވުރެ ވެސް ސޯލްޓްގެ މި ޑިނާ ނައިޓް ތަފާތުވާނެ،"\nސޯލްޓްގެ މި ހާއްސަ ޑިނާ ނައިޓްގައި ބައިވެރިވާން ބޭނުންނަމަ "3336669" މި ނަމްބަރަށް ގުޅާލާށެވެ. ނޫނީ ސްލޯޓްގެ އޮފިޝަލް ފޭސްބުކް ޕޭޖަށް މެސެޖު ކުރައްވާށެވެ. އަގަކީ މިފަދަ ހާއްސަ ފުރުސަތަކަށް ވަރަށް ވެސް އެކަށީގެންވާ އަގެެކެވެ. ކޮންމެ މީހަކަށް 580 ރުފިޔާ އެވެ.\nއެ ރޭގެ އިވެންޓަށްފަހު ސޯލްޓް ކެފޭ އެންޑް ރެސްޓޯރަންޓުން މުޅިން އާ މެނޫއެއް ވެސް ތައާރަފު ކުރާނެ އެވެ. މިއީ ސޯލްޓްގެ ކަސްޓަމަރުންނަށް ލިބޭނެ ވަރަށް ބޮޑު ހިތްހަމަ ޖެހުމަކަށްވާނެ އެވެ. މުޅިން ތަފާތު ރަހަ މީރު ޑިސްތައް އައު މެނޫގައި ހިމެނޭނެ އެވެ. އެއިން ކޮންމެ ޑިސްއެއްވެސް ތައްޔާރު ކުރާނީ އާދިލްގެ ބެލުމުގެ ދަށުންނެވެ. އާދިލް ވަނީ ސޯލްޓްގެ ސެފުންނަށް މިހާރުވެސް އެ ޓްރެއިންތައް ދީފައެވެ.\nސޯލްޓްގެ އައު މެނޫގައި ހިމެނޭ ޑިސްއެއް\nއާންމުންގެ މެދުގައި މަގުބޫލު ޝެފް އާދިލް، މި ދާއިރާގައި މަސައްކަތް ކުރާތާ 10 އަހަރު ދުވަސްވީއިރު ރާއްޖޭގައި ހިންގަމުންދާ މަޝްހޫރު އެތައް ރިސޯޓެއްގައި މަސައްކަތް ކޮށްފައި ވެއެވެ. އެއީ އިތުބާރު ލިބިފައިވާ ވަރުގަދަ ބްރޭޑެެކެވެ. 2010 ވަނަ އަހަރު ފޯ ސީޒަން ރިސޯޓުް ފެށި ދަތުރުގައި ވައްކަރު ރިސޯޓްގައިވެސް ގިނަ އަހަރުތަކަކު އޭނާ ވަނީ މަސައްކަތް ކޮށްފައެވެ. މިވަގުތު އޭނާ މަސައްކަތް ކުރަމުންދަނީ ޔުނިވާސަލްގެ ފާރަފުށި ރިސޯޓްގަ އެވެ.\nފުޑް ކޯޓްތަކުގެ 14 ބްލޮކެއް ބީލަމަށް


MIRA aai baeh muasasaathakuge budget kudavegen kabodu vejje | Mihaaru\nމަޖިލީހުގެ ބަޖެޓު ދިރާސާކުރާ ކޮމެޓީގެ މިއަދުގެ ބައްދަލުވުމުގައި ނިހާނު، މުއައްސަސާތަކުން ފޮނުވި މައުލޫމާތުތައް ބައްލަވަނީ. - ފޮޓޯ: ނިޝާން އަލީ/ މިހާރު\nބައެއް މުއައްސަސާތަކުގެ ބަޖެޓް ކުޑަވެގެން ކަންބޮޑުވުން ފާޅުކޮށްފި\n20 ނޮވެމްބަރ 2017 - 16:07 12 comments\nއަންނަ އަހަރުގެ ބަޖެޓާ ބެހޭ ގޮތުން ލަފާ ހޯދުމަށް ބަޖެޓް ކޮމެޓީން ވަނީ 26 މިނިވަން މުއައްސަސާއަކަށް ސިޓީ ހުށަހަޅައިފަ އެވެ. ނަމަވެސް ދެ މުއައްސަސާއެއް ފިޔަވައި ހުރިހާ މުއައްސަސާއަކުން ވަނީ ބަޖެޓާ ގުޅޭގޮތުން ދެކޭ ގޮތް ލިޔުމަކުން ކޮމެޓީ އަށް ހުށަހަޅައިފަ އެވެ. އަދި މިނިވަން މުއައްސަސާތަކުން ފޮނުވި ލިޔުންތައް މިއަދު ވަނީ މެމްބަރުންނާ ހިއްސާ ކުރައްވައިފަ އެވެ.\nބަޖެޓު ދިރާސާކުރާ ކޮމެޓީގެ މިއަދުގެ ބައްދަލުވުމުގައި ޕީޕީއެމްގެ ބައެއް މެމްބަރުން. - ފޮޓޯ: ނިޝާން އަލީ/ މިހާރު\nޕީޕީއެމްގެ ނައިބު ލީޑަރު އަދި ވިލުފުށީ ދާއިރާގެ މެމްބަރު ރިޔާޒް ރަޝީދު މިއަދު ވިދާޅުވީ ބައެއް މުއައްސަސާތަކުން ކަންބޮޑުވުންތައް ފާޅުކުރުމާ ގުޅިގެން، އެ މުއައްސަސާތަކަށް ބަޖެޓުގައި އިތުރަށް ފައިސާ ހިމެނުމާ މެދު ގޮތެއް ނިންމުމުގެ ކުރިން ފިނޭންސް މިނިސްޓަރު އަހުމަދު މުނައްވަރާ މަޝްވަރާ ކުރައްވަން ޖެހޭ ކަމަށެވެ. އެހެންވެ، މިނިސްޓަރާ މަޝްވަރާ ކުރެއްވުމަށް ކޮމެޓީ ވަނީ ބައިގަޑިއިރަށް މެދުކަނޑާލައިފަ އެވެ.\nޕީޕީއެމްގެ ސެކްރެޓަރީ ޖެނެރަލް އަދި ނިލަންދޫ ދާއިރާގެ މެމްބަރު އިބްރާހިމް ހަލީލް ވިދާޅުވީ މިނިވަން މުއައްސަސާތަކުން ކޮމެޓީ އަށް ފޮނުވި މައުލޫމާތުތަކުން އެނގޭ ގޮތުގައި ބަޖެޓަށް އިތުރުވާނެ ކަމަށް ލަފާ ކުރެވެނީ 294 މިލިއަން ރުފިޔާ ކަމަށެވެ. އެއީ ވަރަށް ބޮޑު އަދަދެއް ކަމަށް އޭނާ ފާހަގަކުރެއްވި އެވެ.\nހަލީލް ވިދާޅުވި ގޮތުގައި އެންމެ ބޮޑު އަދަދަކަށް ބަޖެޓުގައި ހިމެނުމަށް ހުށަހަޅާފައި ވަނީ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖީއޭ) އިންނެވެ. އޭގެ އިތުރުން މީރާ އާއި ގައުމީ ޔުނިވާސިޓީ ސިވިލް ސާވިސް ކޮމިޝަންގެ ބަޖެޓު ބޮޑު ކުރަން ކޮމެޓީ އަށް ހުށަހަޅާފައިވާ ކަމަށް އޭނާ ވިދާޅުވި އެވެ.\nއޭދަފުށީ ދާއިރާގެ މެމްބަރު ސަލީމް މިއަދުގެ ކޮމެޓީގައި ވާހަކަ ދައްކަވަނީ. - ފޮޓޯ: ނިޝާން އަލީ/ މިހާރު\n"އެއްގޮތަކީ ފިނޭންސާ ވާހަކަ ދައްކައިގެން މިހާރު އޮތް ބަޖެޓުގެ އަދަދުގެ ތެރެއިން ކުރެވިދާނެތޯ ބެލުން. ދެވަނަ ގޮތަކީ ބަޖެޓު ރިކޮމަންޑޭޝަންގެ ތެރެއިން ގާނޫނީ ޒިންމާ އަދާކުރަން ދަތި ނުވާނެ ގޮތަށް އިތުރު ގޮތް ދިނުން،" ގާތްގަނޑަކަށް ފަނަރަ މިނެޓަށް ކުރިއަށް ދިޔަ ބައްދަލުވުމުގައި ހަލީލް ވިދާޅުވި އެވެ.\nކުޑަހުވަދޫ ދާއިރާގެ އެމްޑީއޭ މެމްބަރު އަހުމަދު އާމިރު ވިދާޅުވީ ބަޖެޓަށް ފައިސާ ހޯދުމަށް އެންމެ މުހިންމު ދައުރެއް އަދާކުރާ ބަޔަކީ މީރާ ކަމަށްވެފައި، މީރާ އިން އަދާކުރަން ޖެހޭ ގާނޫނީ ވާޖިބުތައް އަދާނުކުރެވިއްޖެ ނަމަ، ހުރިހާ މުއައްސަސާތަކަށް އަސަރު ކުރާނެ ކަމަށެވެ. އެހެންވެ، މީރާގެ މަސްއޫލިއްޔަތުތައް އަދާކުރެވޭނެ ގޮތަކަށް ބަޖެޓުގައި ފައިސާ ހިމެނުމަކީ މުހިންމު ކަމެއް ކަމަށް އޭނާ ވިދާޅުވި އެވެ.\nއޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް ސަލީމް) ވިދާޅުވީ މީރާގެ ގާނޫނީ ވާޖިބު އަދާނުކުރެވޭނެ ކަމަށް ބުނެ، ކޮންމެ ފަހަރަކު ކޮމެޓީއަށް ސިޓީ ފޮނުވާ ކަމަށެވެ. އެކަމަކު، އެ މުއައްސަސާއިން ވެސް ކޮންމެ އަހަރަކު ގާނޫނީ ވާޖިބު އަދާކުރާ ކަމަށާއި އެހެންވެ، ބަޖެޓު އިތުރަށް ބަދަލުކޮށްގެން، ފައިސާ ހިމަނަން ނުފެންނަ ކަމަށް ސަލީމް ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ދައުލަތުގެ ބަޖެޓް މީރާ މިނިވަން މުއައްސަސާތައް ދައުލަތުގެ ބަޖެޓް 2018\nމީރާގެ ބޯޑަށް ހަތަރު ބޭފުޅަކު އައްޔަންކުރަން ފާސްކޮށްފި


SunOnline: Marhaba! Noosverikamuge enme haassa award Sun ge Najah ah\nމަރުހަބާ! ނޫސްވެރިކަމުގެ އެންމެ ހާއްސަ އެވޯޑު ސަންގެ ނަޖާހުއަށް\nމާހިލް މުހައްމަދު 15 Sep 2019, 22:13\n2018 ވަނަ އަހަރުގެ އެންމެ އުންމީދީ ނޫސްވެރިޔާ ސަންގެ ނަޖާހު މަސްއޫދު އެވޯޑާ ހަވާލުވަނީ -- ސަން ފޮޓޯ/ ފަޔާޒު މޫސާ\nމިދިޔަ އަހަރުގެ އެންމެ އުންމީދީ ނޫސްވެރިޔާގެ އެވޯޑު ސަން އޮންލައިންގެ ނޫސްވެރިޔާ ނަޖާހު މަސްއޫދަށް ލިބިއްޖެއެވެ.\nދެހާސް އަށާރަވަނަ އަހަރުގެ ނޫސްވެރިކަމުގެ އިނާމު ދިނުމަށް މިރޭ ދަރުބާރުގޭގައި ބޭއްވި ރަސްމިއްޔާތުގައި، އެންމެ އުންމީދީ ނޫސްވެރިޔާގެ އެވޯޑު ހާސިލުކުރި ސަންގެ ނަޖާހު މަސްއޫދަށް އެވޯޑު ހަވާލުކޮށްދެއްވީ މޯލްޑިވްސް މީޑިއާ ކައުންސިލުގެ ރައީސް ހިދާޔަތުﷲއެވެ.\nނަޖާހުއަށް އުންމީދީ ނޫސްވެރިޔާގެ އެވޯޑު ލިބުނީ ވަގުތު އޮންލައިންގެ ރީއާން ރަޝީދު، ސަންގުޓީވީގެ މާހަތު ހުސައިން ރަޝީދު އަދި އަވަސް އޮންލައިންގެ އަލީ އަފާފް ރަމީޒްއާ ވާދަކޮށްގެންނެވެ.\nދެހާސް ސަތާރަވަނަ އަހަރުން ފެށިގެން ނޫސްވެރިކަމުގެ ދާއިރާގައި މަސައްކަތްކުރަމުން އަންނަ އުމުރުން 22 އަހަރުގެ ނަޖާހު، ސަން އޮންލައިނާ ގުޅުނީ 2018 ވަނަ އަހަރުގެ ޖުލައި މަހުގެ ތެރޭގައެވެ.\nގއ. ދާންދޫއަށް އުފަން ނަޖާހުއަކީ ހުރިހާ ދާއިރާއެއްގެ ޚަބަރުވެސް ކުޅަދާނަކަމާއެކު ލިޔެލާ ނޫސްވެރިއެކެވެ. އެހެން ނަމަވެސް އޭނާގެ ޚާއްސަ ދާއިރާތަކަކީ ޝަރުއީ އަދި ސިޔާސީ ދާއިރާއެވެ. އެ ދެ ދާއިރާގެ އިތުރުންވެސް އިޖުތިމާއީ ކަންކަމާއި ތިމާވެށީގެ މައްސަލަތަކާ ގުޅޭ ޚަބަރާއި ރިޕޯޓު އުފެއްދުމަށްވެސް ނަޖާހު ޝައުގުވެރިވެއެވެ.\nދެހާސް ސޯޅަވަނަ އަހަރު ތައާރަފުކުރި އެންމެ އުންމީދީ ނޫސްވެރިޔާގެ އެވޯޑު "ސަން"ގެ ނޫސްވެރިއަކަށް ލިބުނު މިއީ ދެވަނަ ފަހަރެވެ. އެ އެވޯޑު ފުރަތަމަ ތައާރަފުކުރި އަހަރު އެވޯޑު ލިބުނީ 2015 ވަނަ އަހަރުގެ އުންމީދީ ނޫސްވެރިޔާގެ މަގާމަށް "ސަން"ގައި މަސައްކަތްކުރި އަހްމަދު ސާއިލް އަލީއަށެވެ. އެއަށްފަހު 2016 ވަނަ އަހަރުގެ އުންމީދީ ނޫސްވެރިޔާގެ އެވޯޑު ލިބުނީ "އަވަސް އޮންލައިން"ގެ މޫސާ ރަޝީދަށް، އަދި 2017 ވަނަ އަހަރު "އަވަސް އޮންލައިން"ގެ ނާޒިމް ހަސަނަށެވެ.\nމީގެ އިތުރުން ސަން އޮންލައިނުގެ ލިޔުންތެރިޔާ މުހައްމަދު ޖަވާދު ޔޫސުފަށް މިރޭގެ ޖަލްސާގައި ވަނީ ދިވެހި ނޫސްވެރިކަމަށް 75 އަހަރު ފުރުމުގެ މުނާސަބަތުގައި ދޭ އަލިމަސް ގަލަން ލިބިވަޑައިގެންފައެވެ. ޖަވާދަކީ ޚަބަރާއި މައުލޫމާތު ފެތުރުމުގެ ދާއިރާއިން ހިތްވަރުދިނުމުގެ ގައުމީ އިނާމު، 2018 ވަނަ އަހަރު ލިބިވަޑައިގެންފައިވާ ބޭފުޅެކެވެ.\nދެހާސް ދިހަވަނަ އަހަރުން ފެށިގެން ސަން އޮންލައިނަށް ބޭރު ދުނިޔޭގެ ޚަބަރުތައް ޖަވާދު ލިޔުއްވަމުން ގެންދަވާ އިރު، އެކިއެކި ނޫސްތަކަށްވެސް ޖަވާދު ލިޔުންތައް ލިޔުއްވާތާ 25 އަށް ވުރެ ގިނަ އަހަރުވެއްޖެއެވެ. ނޫސްތަކަށް ލިޔުއްވުމުގެ އިތުރުން ޓީވީ ޗެނަލްތަކުގައިވެސް ޖަވާދު ގެންދަވަނީ ބޭރު ދުނިޔޭގެ މަސްރަހުގެ މައުލޫމާތުތައް ހުށަހަޅައިދެއްވަމުންނެވެ.\nސަން މީޑިއާ ގްރޫޕުގެ ޗެއާމަން އަހުމަދު ސިޔާމް މުހައްމަދާއި ސީއީއޯ އަދި ޗީފް އެޑިޓަރު އަހުމަދު ޒާހިރު (ހިރިގާ)ގެ ފަރާތުންނާއި، ސަން މީޑިއާ ގްރޫޕުގެ ހުރިހާ މުވައްޒަފުންގެ ނަމުގައި 2018 ވަނަ އަހަރުގެ އެންމެ އުންމީދީ ނޫސްވެރިޔާ، ސަން އޮންލައިންގެ ނަޖާހު މަސްއޫދަށާއި ނޫސްވެރިކަމުގެ އަލިމަސް ގަލަން ލިބިވަޑައިގެންނެވި މުހައްމަދު ޖަވާދު ޔޫސުފަށް މަރުހަބާ ކިޔަމެވެ.